হাতীবৰুৱাৰ হাউলিত তাজমহল- মধুমিতা বৰুৱা শইকীয়া - সাহিত্য ডট অৰ্গ\nপ্ৰশস্ত পথাৰ যেন আগচোতালখনৰ দাঁতিত পদূলিমুৱাকৈ শিলিখাজোপা৷ পদূলিত ওখ দেৱালৰ সমানে সমানে এখন মজবুত লোহাৰ গেট৷ ওখ পুলদুটাত দুটা বিবৰ্ণ লাইট৷\nএতিয়াও মনত আছে পুলকৰ৷ গধূলিৰ লগে লগে হাউলীটোৰ লাইটকেইটা জ্বলি উঠে৷ এম্বেচেদৰ, জীপ, ফিয়েট আদি গাড়ীৰ সমাগম এটা আৰম্ভ হয় পদূলিত৷ চহৰৰ বৰেণ্য অধিবক্তা সকলৰ গোট খায়, উকীলৰ চেম্বাৰত৷ সকলোৱে আইনৰ কথাবোৰ পাতে৷ কিবাকিবি লিখালিখিও৷ কৰে৷ কেতিয়াবা কিবাকিবি তৰ্ক বিতৰ্কও হয়‌৷ জ্ঞান আৰু আইনৰ আলোচনা বোৰ তুংগত উঠৈ৷ এটা সময়ত আলোচনা বোৰ সৰস মেল এখন হৈ পৰে৷ সত্যজিৎ ৰয়ৰ পথেৰ পাঁচালীৰ পৰা সহধৰ্মিনীৰ অঁকৰা মৈত উঠা কালী ৰূপটোলৈকে৷ পাতলীয়া কৈ ৰঙীন সোমৰসৰ গলাধঃকৰণ অকণো হয়৷ শনিবাৰ মানে ভাগৰ অৱষাদ খেদোৱাৰ উত্তম দিন৷ দামী দামী মদৰ বটলৰ টুংটাং শব্দৰ দোলনিৰ স’তে যুতি বান্ধি দুপদাপ খোজেৰে পুলকৰ বাপেকৰ ব্যস্ততাৰ সীমা নোহোৱা হয়৷\nফুলকটা ট্ৰেত বিভিন্ন মুখৰচক পকৰী, চানা, বুটভাজি, নানাবিধ চাটনিৰ যোগান ধৰিব লাগে৷ লগুৱাৰ শাৰীত পুলকৰ দেউতাক নাছিল যদিও উকীল দেউতাক দিবলগীয়া মান্যতাখিনি পুলকৰ দেউতাকে কিন্তু পাহৰি যোৱা নাছিল৷ নিজৰ স্থিতিটো পুলকে দেউতাকৰ কৰ্মৰ পৰা বুজি উঠিছিল৷ সি উকীলৰ ঘৰৰ পুৰণি ভৃত্যৰ ল’ৰা৷\nহাতীবৰুৱাৰ পত্নীৰ পুৰণি বাতবিষ আছিল৷ প্ৰায়ে সুসজ্জিত শোৱনিকোঠাৰ কুন্দাত কটা বিছনাত পাৰ কৰিছিল দিনৰ পাছত দিন৷ নিঃসন্তান পত্নীৰ নিজানৰ সংগী আছিল, পুলক আৰু পটেশ্বৰী ওৰফে পটে বাই আৰু পখিলা৷ পুলকে পটেবাইক পেহী বুলি মাতিছিল৷ উকীল দেউতা প্ৰায়ভাগ সময় চেম্বাৰতে থাকে(পুলকে সেই কোঠাটোক কিতাপঘৰ বুলি কৈছিল৷ ) উকীলনী আইদেউৰ সুখ স্বাচ্ছন্দ্য আৰু যথাযথ চিকিৎসাৰ ক্ষেত্ৰত কিন্তু উকীল দেউতাই কোনোদিনে আওকাণ কৰা নাছিল৷ সন্তান নথকাৰ কিঞ্চিত এটা দুখ আৰু ওকালতিৰ ব্যস্ততাৰ দোহাই দি তেখেতে দিনৰাতি আইনৰ জগতখনতেই অৱগাহন কৰিছিল৷ উকীলনী আইদেউক সুখ স্বাচ্ছন্দ্যৰ মাজত সন্মানৰে ৰাখিছিল যদিও ক’ৰবাত কিবা এটা যেন উত্তাপহীনতাৰ এটা ভাবে তেখেতসকলৰ মাজত এধানি দূৰত্বৰ সৃষ্টি কৰিছিল৷ আচলতে পুলক বৰ সৰুৰে পৰাই মানসিকভাৱে কিছু পুৰঠ আছিল৷ পুলকৰ চকুৰ আগৰপৰা কিছুমান কথা আঁতৰি যোৱা নাছিল৷ অৱশ্যে তেতিয়া সি সৰু ল’ৰা৷ কিবা এটা ভাব মনলৈ আহিছিল যদিও সেইবোৰ বিশ্লেষণ কৰাৰ বয়স নাছিল পুলকৰ৷ উকীল ককাৰ যহত সিয়ো ৰূম ভৰ্ত্তি খেলাবস্তুৰ স’তে খেলি ধূলি পাৰ কৰিছিল৷ অৱশ্যে মাকহীনতাই দিয়া অপ্ৰকাশিত শোকৰ দহন এটাত পিষ্ট পুলকক তাৰ শৈশৱে এটা উদাসীনতাও এটা দিছিল৷ তাৰ জন্মতে মাক ঢুকাইছিল৷\nপাছে উকীলনী আইদেউ আৰু পটে পেহীৰ সান্নিধ্যত পালিত হোৱা শৈশৱৰ দিনবোৰত সি মাক নোহোৱাৰ দুখ পাহৰিছিল৷ আচলতে হাতীবৰুৱাৰ ঘৰখনত হাতীবৰুৱা উকীল আৰু উকীলনী আইদেউৰ বাহিৰে লগুৱা লিকচৌ, মালি, মহৰী আদি বাহিৰা মানুহৰহে গিজগিজাই আছিল৷ আইদেউক চাবলৈ আছিল পটে বাই৷ উকীলৰ লগত ছাঁ ৰ দৰে লাগি থকাটোৱে পুলকৰ দেউতাৰ কাম আছিল৷\nউকীলে বাৰীৰ পাছফালে আটাইৰে বাবে সৰু সৰু ঘৰ সাজি দিছিল৷ হাতীবৰুৱাৰ হাউলীত মানুহৰ অভাৱ নাছিল৷ পুলকহঁত আটায়ে এটা সৰু চুবুৰীৰ দৰে থাকি এটা পৰিয়ালৰ দৰে বান্ধখাই আছিল৷ উকীল উকীলনী সিহঁতৰ আশ্ৰয়দাতা ভগৱান আছিল৷ পূজা বিহু সকলোতে সিহঁতে নতুন কাপোৰেই নহয়, আঁঠুৱা, চাইকেল, তবলা আদি সকলোৰে হেঁপাহ অনুযায়ী ভিন্ন ভিন্ন উপহাৰ পাইছিল৷ পাছফালৰ বাৰীত যেন সৰগহে পাতিছিল সিহঁতে৷ তাতেই আছিল, হাতীবৰুৱা আৰু বৰুৱানীৰ পৰম সুখ৷ সিহঁতে খাব দিলেহে খাবলৈ পাইছিল উকীলে৷ উকীলনীয়ে মাত্ৰ দিহা দিছিল বিছনাৰ পৰাই৷\nপটে পেহীৰ জীয়েক আছিল পখিলা৷ পখিলাৰ বাপেক বোলে, হাইজাত মৰিছিল৷ উকীলৰ নিকট পেস্কাৰ এজনৰ পুতেক৷ নীহকুলীয়া পটেক বিয়া কৰোৱাৰ বাবে পেস্কাৰে উলিয়াই দিছিল৷ মৰমৰে আশ্ৰয় দিছিল উকীল৷ পটেবাইয়ে উকীলকে শহুৰৰ মান দিছিল৷ পখিলা আৰু পুলক আছিল হাতীবৰুৱাৰ বৰ মৰমৰ৷\nপখিলা আৰু পুলক একেখন চোতালতে লৰিধাপৰি ডাঙৰ হৈছিল৷ চেংগুটি খেলা, কুকুভা খেলাৰ লগ৷ কাজিয়াৰো শেষ নাছিল দুইটাৰ৷ শোকত আতুৰ হৈ থাকিলেও কোমল বয়সৰ চপলতাৰ বাবে পুলকো অঘাইতঙো আছিল৷ এতিয়াও মনত পৰে পুলকৰ৷ এদিন কিবা এটা লাগি পখিলাক সি দম দিছিল, বেছি কথা নকবি, একেবাৰে বিয়া কৰাই দিম তোক৷ মাৰ ঘৰলৈ যাব নিদিও‍ঁ বাপ্পেকে৷ তামোল গছত বান্ধি থম তোক৷ পখিলা ই ভেঁ ভেঁকৈ কান্দিছিল৷\nপুলকে পটেবাইক পখিলাৰ বিৰুদ্ধে গোচৰ দিছিল৷ বুইছা পটে পেহী, পখিলাক মই বিয়া কৰাম আৰু মাকৰ ঘৰলৈ আহিবলৈ নিদিও‌ঁ, বান্ধি থম৷ খেকখেকায় হাঁহিছিল পটে পেহী৷ পুলকৰ এতিয়া মনত পৰে, সেইদিনা পটেবাইৰ মুখখন জিলিকি উঠিছিল৷ সেই জিলিকনিখিনি অনুধাৱন কৰাৰ বয়স নাছিল পুলকৰ৷ ইমানো পৰিপক্ব নাছিল সি৷\nপটৈ পেহীক তেনেকৈ কৈ পখিলাক জব্দ কৰাৰ গৌৰৱত হাতেৰে গাড়ী চলাই ভিৰাই লৰ মাৰিছিল সি, ভি …ভি….টেঁৎ টেঁৎ৷\nপখিলাও কম টেঙৰ নাছিল৷ সদায় তাই কান্দি ৰণ জিকিছিল৷ পুলকে তাইৰ মাক পটেবাইক কথা লগোৱা দেখি, তাইৰ খঙে দুখে একাকাৰ হ’ল৷ মাকৰ ফালে কেৰেপ নকৰি তাই একেকোবে আহি উকীলনী আইতাকৰ কাষ পালেহি৷ উকীল নী আইতাৰ বুকুত পৰি তাই, পুলকৰ বিষয়ে গোচৰ দিবলৈ ধৰিলে৷ মাতটো কান্দোন এটা হৈ পৰিল, ভেঁ…ভেঁ৷ শেঙুনখিনি উজাই তাই কবলৈ ধৰিলে, অ আইতা কোৱাছোন, পুলকক ককাই জেলত দিবনে? ককাৰ পঢ়া হৈ গ’লে, তোমাৰ ঔষধ খোৱাৰ খবৰ কৰিবলৈ আহিলে তুমি সুধিবাছোন৷ পুলক বহুত বেয়া ল’ৰা৷ জেলত সুমুৱাই থব লাগে তাইক৷\nবেদনা বিধূৰ নীৰৱতা আৰু ৰোগাক্ৰান্ত হতাশাত মূক হৈ বিছনাত পৰি থাকি প্ৰায় হাঁহিবলৈ এৰি দিয়া, উকীলনীয়ে পুলক আৰু পখিলাৰ স’তে কিন্তু সদায় হাস্য বদন আছিল৷ হাঁহি এটা মাৰি, তেওঁ পখিলাৰ মূৰত হাতখন থৈছিল৷ “হয়তো আকৌ পখিলাক কোনে বান্ধি থব৷ পাৰে৷ পাছে পুলকক যদি ককাৰে জেলত দিয়ে, তই কাৰ লগত খেলিবি? মাত্ৰ সি যদি তোক বান্ধি থয়, আমাৰ গজেন মালিকাইক পঠায় দিম৷ গজেনে তোক মোকলাই দিব দেই৷ তই মাটি খুচৰি খুচৰি গজেনক তই কিমান সহায় কৰি দিয় ফুলনিবাগিচাত৷ পানী দিয়, গোবৰ সাৰ দিয় গজেনৰ লগত, হয় নে নহয়?\nপখিলা পমি গৈছিল উকীলনী আইতাকৰ ভৰষাত৷ আশ্বস্ত হৈছিল৷ এপাকত আইতাৰ গালত চুমা এটা খাই কৈছিল, ধুনু আইতা তুমি শুৱা দেই৷ ককা আহিলে ঔষধ খাবা দেই৷ মই পুলকক কৈ আহোঁগৈ, …ই ই লাজ পালে লাজ পালে মালী দাদাই মোক মোকলাই দিব৷ তাৰপাছত আকৌ উভতি আহি আইতাক মনে মনে ফুচফূচনি দি ক’লে, অ ’আইতা, মালী দাদাই যদি মোক মুকলি কৰি দিয়ে, মই মালী দাদাক এপাহ গোলাপ ফুল খুজি পুলকক দি দিম দিয়া৷ সি মোৰ বন্ধুতো, নহয়নে আইতা৷\nইতিমধ্যে পটে আহি সেইখিনি ত উপস্থিত হৈছিল৷ উকীলনী আৰু পটেই দুয়োয়ে দুয়োলৈকে চাই মুখ টিপি হাঁহিলে৷ আচলতে জীৱনৰ পাঠ পঢ়ি পৰিপক্ব হোৱা দুই নাৰীয়ে বুজি উঠিছিল, মৰম নামৰ গজালি এটা এদিন এনেকৈ য়ে হয়তো গছ হৈ জীৱনৰ এটা আলিবাট ৰ ছাঁ হব৷ আপত্তি কৰিবলগীয়া একো৷ দুখীয়া যদিও দুয়োটা ভাল বংশৰ ল’ৰাছোৱালী৷ ভগৱন্তই সকলো মিলাই থয়৷ হাঁহিৰ থুনপাক এটা ধৰি পটেই উকীলনীক গাৰু এটা দি অলপ বহাই দিলে‌৷ পটেই সদায় ভাৱে তাই নহলে এই মানুহ গৰাকীৰ কি হ’লহেতেঁন বাৰু৷ আনফালে উকীল উকীলনী নোহোৱা হ’লে, তাইৰ বাৰু কি হ’লহেঁতেন৷\nপটেৰ ভাৱনাত যতি পেলাই, উকীলনীয়ে সেহাই সেহাই পটেক ক’লে, …জোঁৱাই পালি আৰু দে পটে৷ লাজ আৰু স্বস্তিৰে হাঁহি মাৰি পটেই উত্তৰ দিছিল, আইদেউ য়ে যে কি কয়!\nইতিমধ্যে পুলক আহি ৰৈ আছিল কোঠাৰ কাষত৷ বুজা নুবুজাৰ দোমোজাত, তাৰ কণমানি মনটোও আলোড়িত হৈছিল কিবা এটা অচিন ভাল লগাত৷\nসেয়া তাৰ শেষ শৈশৱৰ হেন্দোলনি আছিল, কৈশোৰৰ দুৱাৰমুখত আছিল অনাগত ভবিষ্যত৷ সেই ভবিষ্যতৰ সপোনলানিৰ প্ৰথম সপোনটো হয়তো পখিলা ই আছিল৷\nতাৰ জীৱন দস্তাবেজৰ পাতনিত লিখা হৈ ৰ’ল তাৰ মমতাজ ৰ নাম৷ তাই পখিলা৷ অভিজাত কলেজৰ বাকৰিত যদিও সি পাৰ কৰিলে, যৌৱনৰ ৰঙীন সময়, কিন্তু তাৰ অভ্যন্তৰত জেতুকাৰ ৰঙখিনি পখিলাৰ নামতেই ৰৈ গ’ল৷ সৰবৰহী পুলক তাৰ সমনীয়া ল’ৰা ছোৱালীৰ মাজত, বিশেষকৈ ছোৱালী বোৰৰ মাজত এজন অন্তৰংগ বন্ধু হিচাবে ৰৈ গ’ল৷ প্ৰেম নাহিল তাৰ জীৱনলৈ৷ অংকুৰিত প্ৰেম সমাধিস্থ হোৱাৰ পাছত, দ্বিতীয় বাৰ প্ৰেম তাৰ বাবে অংকৰ বাহিৰে একো নাছিল৷\nউকীলনি আইতা ঢুকুৱাৰ পাছতে, হাতীবৰুৱাৰ হাউলীটোত যেন যমে বাস ললে৷ ওপৰা উপৰিকৈ মৃত্যুৰ উৎসৱ পাতিলে নিয়তিয়ে৷ পুলকৰ শেষ শিক্ষাবৰ্ষত মৃত্যু ঘটিছিল পুলকৰ দেউতাকৰ৷ পটে বাইৰ ককাঁল পৰিছিল৷ দেউতাকৰ মৃত্যত ধপলিয়াই অহা পুলকক ফেকুৰি ফেকুৰি কৈছিল, পুলক উকীল দেউতাৰ ব্যৱস্থা এটা কৰ৷ মই আৰু৷ বেছি দিন নাথাকো৷ পখিলাৰ দেউতাকৰ পৰিয়ালে পখিলাক বিচাৰিছে৷ দেৰিকৈ হলেও মোকো বিচাৰিছে৷ দদায়েকহ’তে তাইৰ দায়িত্ব লব৷ মই না কৰো কেনেকৈ তই কচোন৷ পুলকে পেহীৰ কান্ধত মূৰটো পেলাই সহাঁৰি জনাইছিল৷ হয়, পটে পেহী তোমাক এখন ঘৰৰ প্ৰয়োজন হৈছে৷ পখিলাকো আপোনজনৰ অভিভাৱকত্বৰ প্ৰয়োজন এতিয়া৷ উকীল ককা এতিয়া নিজেই শ্বেফালী আণ্টিৰ ওপৰত নিৰ্ভৰশীল৷ টকা পইচাতকৈ এটা সময়ত সহায় আৰু সংগ বেছি দৰকাৰী হৈ পৰে৷ তোমালোক যোৱা গৈ পেহী৷ সেয়াই ভাল হব৷ পখিলাই পুলকলৈ ভৰ্ৎসনামিহলি চাৱনি এটাৰে চাই আঁতৰি গৈছিল৷ অপ্ৰকাশিত হৈও বেলিৰ পোহৰৰ দৰে প্ৰকাশিত এটা অজান অভিমানত তাইৰ গাল দুখন ৰঙা হৈ পৰিছিল৷\nপটে পেহী য়ে বুজিও নুবুজাৰ ভাও ধৰিছিল৷ পখিলাৰ দৰে ছোৱালী এতিয়া পুলকৰ দৰে প্ৰখৰ মেধাৰ ল’ৰাক যাচিবলৈ যোৱাটো আকাশ কুসুম বূলি বুজি পাইছিল৷ তদুপৰি পুলকৰ পঢ়াশুনা আৰু বহুত বাকী৷ পখিলাৰ খুড়াকহঁতে পখিলাৰ ভবিষ্যতৰ ভৰষা৷ সহজ সৰল, পটে বাইৰ চিন্তাও অমূলক নাছিল৷\nপুলকৰ বাবে তাইক ৰাখি থবলৈ সি কিহৰ ভৰষাতেই বা কয়৷ কিঞ্চিত হলেও যেন নিজৰ প্ৰতিষ্ঠাৰ বাবে, সি পলাইছিল৷ কাম কাজ সামৰি সি উভতি গৈছিল৷\nআই আই এমৰ পৰা এম বি এ হৈ ওলাওঁতে, ককাক তেতিয়া আয়ত্তৰ বাহিৰত৷ ডিমেনচিয়াৰ কবলত হেৰুৱাই পেলাই ছিল তেওঁ নিজৰেই অস্তিত্ব৷ সা-সম্পত্তিৰ বিষয় জঞ্জাল লবলৈ, ককাৰ এসময়ৰ প্ৰেমিকা শ্বেফালী আণ্টি প্ৰস্তুত নহয়৷ নামজ্বলা শ্বেফালী আণ্টিৰ নিজৰ সম্পত্তিৰ হিচাবেই ৰাখে ভতিজাহঁতে৷ সম্পত্তিৰ আশা ত নহয়, এসময়ৰ প্ৰেমিকৰ ছাঁয়া হৈহে তেওঁ ককাৰ লগত আছে৷ মানুহৰ বু বা ক ভ্ৰক্ষেপ কৰা মানুহ নহয় তেওঁ৷ তেওঁ শ্ৰদ্ধা কৰে উকীল হাতীবৰুৱাৰ পত্নী কো৷ স্থান মানৰ যুদ্ধত তেওঁ নাই৷\nআকাশ পাতাল ভাৱনাত গেটৰ সন্মুখত ৰৈ আছে পুলক৷ ককা ঢুকাল৷ তাৰ শৈশৱৰ পৃথিৱীৰ শেষ বিন্দুত তাৰ সৈতে, তাৰ বিয়াগোম চাকৰিটোৰ বাহিৰে কোনো নাই৷ স্থানুৰ দৰে ৰৈ আছে পুলক৷ মাল্টিনেছনেল কম্পেনীৰ আধুনিক প্ৰসাদৰ অফিচত ঘণ্টা ঘণ্টা সোমাই থাকি বতাহ লবলৈ পাহৰি যোৱা পুলক ৰৈ আছে, পুৰণি স্থলপদ্ম জোপাৰ পকা ভেটিটোৰ তলত৷ পকাবোৰ ভাঙি ইটাবোৰ ওলাই পৰিছে৷ ইয়াত এতিয়া স্থলপদ্ম জোপা নাই৷ তাত আছে এজোপা অযত্নপালিত লেং পেং শীৰ্ণ দেবদাৰু গছ এজোপা৷\nসোঁৱৰণীৰ সুবাসিত সপোন দিঠকৰ এখন ছাঁয়াছবিয়ে অগা দেৱা কৰিছে পুলকৰ চকুৰ আগত৷ অকণমান কান্দিব পাৰিলেও ভাল লাগিলহেঁতেন চাগে’ তাৰ৷ অথচ বৈষয়িক সম্ভ্ৰম আৰু মানদণ্ড ই পুলকক এতিয়া কান্দিবলৈও অনুমতি নিদিয়ে৷ এধানি শোকে যেন তৰানৰা চিঙি পুলকৰ ডিঙিলৈ বগাই আহিছে৷ পিয়াহ লাগিছে তাৰ৷ আকণ্ঠ শুকান অনুভৱৰ মাজত ৰৈ থকা সি যেন এটা পানীপিয়া চৰাইৰ দৰে ছটফটাই উঠিছে৷\nপ্ৰায় দুই বজাৰ সময় হ’ল৷ দেওবাৰৰ আজৰিলৈ দাতব্য অনুষ্ঠানটোৰ দুই এজন মানুহ ইতিমধ্যে আহি পাইছে৷ পুলকে এতিয়া মানুহ খিনিৰ লগত কাগজ পত্ৰৰ আনুষংগিক কামবোৰ সমাধা কৰিব৷ মানৱদৰদী উকীল হাতীবৰুৱা ককাৰ সম্পতি পুলকে মানুহৰ অনুষ্ঠানকে দান কৰিব৷ ইয়াত এখন অনাথ আশ্ৰমৰ আধাৰ শিলা উঠিব৷ মাটি ঘৰৰ মমতা শেষ হৈ গ’ল৷ ককাকৰ মাটিখিনিত পুলকৰ দাবী এতিয়া একো নাই৷ মাথোঁ ৰিঙা ৰিঙা অনুভৱ এটাত সি যেন শুনিছে, পখিলাৰ মাতষাৰ- পুলক আহ, ঘৰ ঘৰ খেলোঁ৷\nপুলকে নিজকে চম্ভালি লৈছে৷ গলখেকাৰি এটা মাৰি সি কবলৈ ধৰিছে৷ ভাবলেশহীন হৈ,- আজিৰ পৰা এয়া আপোনালোকৰ সম্পত্তি, অনাথ আলয়ৰ সম্পত্তি৷ মোৰ মাত্ৰ এটা অনুৰোধ আছে আপোনালোকৰ ওচৰত৷ মানুহ কেইজন সচকিত হৈ উঠিল৷ কি অনুৰোধ থাকিব পাৰে, কাগজ পত্ৰ হস্তান্তৰৰ পাছত৷ তেখেতসকলৰ অনাহক চিন্তাৰ অৱসান ঘটাই এইবাৰ পুলকে হাঁহি এটা মাৰি ক’লে, নাই নাই৷ এনেকুৱা একো অনুৰোধ নকৰোঁ যে, এই অনাথ আশ্ৰমৰ কামকাজত ক্ষতি হব৷ মাত্ৰ এটা অনানুষ্ঠিক অনুৰোধ আছে মোৰ৷ একান্তই ব্যক্তিগত৷ আপোনালোকে শংকা লব নালাগে মনত৷ মাত্ৰ এই দেৱদাৰু জোপা থকা পকাৰ ঘূৰণীয়া ঘেৰটো, আপোনালোকে নতুনকৈ পকা কৰি দিবছোন৷ তদুপৰি চাওকচোন এই দেৱদাৰু জোপা কেনেকৈ লেং পেংকৈ বাঢ়িছে৷ তাতকৈ আপোনালোকে ইয়াতে এজোপা স্থলপদ্ম ৰুই দিব৷ লহপহীয়া হ’লে বৰ ভাল দেখিব৷ আগতে দেৱদাৰুজোপাৰ সলনি ইয়াত ডালভৰি ফুললগা স্থলপদ্ম এজোপা আছিল৷ একো নাথাকিলেও মাথোঁ মায়াসনা চিন থাকি গলেও ভাল লাগিব দিয়কচোন৷\n← সম্পাদকীয় – ৰাণা গগৈ\nযন্ত্ৰণা – জ্যোতিকা ৰাজখোৱা বৰা →


Joh 14 | AsmULB | STEP | “তোমালোকৰ হৃদয় ব্যাকুল নহওক৷ ঈশ্বৰত বিশ্বাস কৰা আৰু মোকো বিশ্বাস কৰা।\n1“তোমালোকৰ হৃদয় ব্যাকুল নহওক৷ ঈশ্বৰত বিশ্বাস কৰা আৰু মোকো বিশ্বাস কৰা। 2মোৰ পিতৃৰ ঘৰত অনেক থকা ঠাই আছে; আৰু নথকা হ’লে তোমালোকক ক’লোহেঁতেন; কিয়নো মই তোমালোকলৈ ঠাই যুগুত কৰিবলৈ যাওঁ। 3যদি মই যাওঁ আৰু তোমালোকলৈ ঠাই যুগুত কৰোঁ, তেনেহলে মই যি ঠাইত থাকোঁ, তোমালোকো সেই ঠাইতে থাকিবলৈ পাবা, এই কাৰণে মই আকৌ আহি তোমালোকক মোৰ ওচৰলৈ লৈ যাম।\n4মই যি ঠাইলৈ যাওঁ, তোমালোকে তাৰ বাট জানা।” 5থোমাই যীচুক ক’লে, “হে প্ৰভু, আপুনি ক’লৈ যায়, তাকেই আমি নাজানো; তেনেহলে বাট নো আমি কেনেকৈ জানিম?” 6যীচুৱে তেওঁক ক’লে, “ময়েই বাট, সত্য আৰু জীৱন; মোৰ যোগেদি নগ’লে, পিতৃৰ ওচৰলৈ কোনো নাযায়। 7তোমালোকে মোক জনা হ’লে, মোৰ পিতৃকো জানিলাহেঁতেন; এতিয়াৰ পৰা তোমালোকে তেওঁক জানিছা আৰু দেখিছাও।”\n8ফিলিপে যীচুক ক’লে, “হে প্ৰভু, পিতৃক আমাক দেখুৱাওঁক সেয়ে আমালৈ যথেষ্ট হব”। 9যীচুৱে ক’লে, “হে ফিলিপ, তোমালোকৰ সৈতে ইমান দিন থকাতো তুমি মোক চিনি পোৱা নাই নে? যি জনে মোক দেখিলে, তেওঁ মোৰ পিতৃকেই দেখিলে; ইয়াৰ পাছতো পিতৃক দেখুৱাওঁক বুলি কেনেকৈ কব পাৰিলা?”\n10মই যে পিতৃত আছো আৰু পিতৃও যে মোৰ লগত আছে, ইয়াক তুমি বিশ্বাস নকৰা নে? মই যি যি কথা তোমালোকক কওঁ, সেইবোৰ নিজৰ পৰা নকওঁ; কিন্তু পিতৃয়ে মোৰ লগত থাকি তেওঁৰ কাৰ্যবোৰ সম্পন্ন কৰে । 11মই যে পিতৃত আছো, আৰু পিতৃও যে মোৰ লগত আছে, মোৰ এই কথাতে বিশ্বাস কৰা; নাইবা মই কৰা কাৰ্যবোৰৰ কাৰণে মোক বিশ্বাস কৰা।\n12মই তোমালোকক অতি স্বৰূপকৈ কওঁ, মই যি যি কাৰ্য কৰোঁ, মোক বিশ্বাস কৰা জনেও তেনেকুৱা কাৰ্য কৰিব আৰু তাতকৈয়ো মহৎ মহৎ কাৰ্য কৰিব; কিয়নো মই পিতৃৰ ওচৰলৈ যাওঁ। 13তোমালোকে মোৰ নামেৰে যিহকে খুজিবা, মই তাকে পূর্ণ কৰিম; তাতে পিতা, পুত্ৰৰ দ্বাৰাই যেন মহিমান্বিত হয়। 14তোমালোকে মোৰ নামেৰে যদি কিবা খোজা, তেন্তে সেয়া মই পূর্ণ কৰিম।\n15তোমালোকে যদি মোক প্ৰেম কৰা, তেন্তে মোৰ আজ্ঞাবোৰ পালন কৰিবা। 16আৰু মই পিতৃৰ ওচৰত নিবেদন কৰিম, তেওঁ যাতে তোমালোকক আন এজন সহায়কর্ত্তা দিয়ে আৰু তেওঁ যেন চিৰকাল তোমালোকৰ লগত থাকে৷ 17সেই সত্যৰ আত্মাক জগতে গ্ৰহণ কৰিব নোৱাৰে; কিয়নো জগতে তেওঁক নেদেখে আৰু নাজানেও; তোমালোকে হ’লে তেওঁক জানা; কিয়নো তেওঁ তোমালোকৰ সঙ্গে সঙ্গে থাকে আৰু তেওঁ তোমালোকৰ মাজত থাকিব।\n18মই তোমালোকক অনাথকৈ এৰি নাযাওঁ; মই তোমালোকৰ ওচৰলৈ আকৌ আহিম। 19অলপ সময়ৰ পাছত জগতে মোক পূণৰ দেখিবলৈ নাপায়, কিন্তু তোমালোকে হ’লে মোক দেখা পাবা; কাৰণ মই জীয়াই আছো বাবে তোমালোকো জীয়াই থাকিবা। 20সেই দিনা তোমালোকে জানিবা যে, মই পিতৃত আছো আৰু তোমালোকো মোত আছা, ময়ো তোমালোকত আছো।\n21যি জনে মোৰ আজ্ঞা পাই পালন কৰে, সেই জনে মোক প্ৰেম কৰে; আৰু যি জনে মোক প্ৰেম কৰে, সেই জন মোৰ পিতৃৰ প্ৰেমৰ পাত্ৰ হ’ব আৰু ময়ো সেই জনক প্ৰেম কৰি, তেওঁৰ আগত নিজকে প্ৰকাশ কৰিম”। 22তেতিয়া ঈষ্কৰিয়োতীয়া নহয়, আন যিহুদাই তেওঁক ক’লে, “হে প্ৰভু, কিনো হ’ল যে, আপুনি জগতৰ আগত প্ৰকাশিত নহয়, কিন্তু আমাৰ আগত নিজকে প্ৰকাশ কৰিব?”\n23যীচুৱে উত্তৰ দি তেওঁক ক’লে, “কোনোৱে যদি মোক প্ৰেম কৰে, তেন্তে তেওঁ মোৰ বাক্য পালন কৰিব; মোৰ পিতৃয়ে তেওঁক প্ৰেম কৰিব, আৰু আমি তেওঁৰ ওচৰলৈ আহি, তেওঁৰে সৈতে নিবাস কৰিম। 24যি জনে মোক প্ৰেম নকৰে, সেই জনে মোৰ বাক্যও পালন নকৰে; আৰু যি বাক্য তোমালোকে শুনিবলৈ পাইছা, সেই বাক্য মোৰ নহয়, কিন্তু মোক পঠোৱা পিতৃৰহে।\n25মই তোমালোকৰ লগত থাকোতেই, এইবোৰ কথা তোমালোকক ক’লোঁ; 26কিন্তু সেই সহায়কর্ত্তা পবিত্ৰ আত্মা, যি জনক পিতৃয়ে মোৰ নামেৰে পঠিয়াব, তেওঁ তোমালোকক সকলো শিক্ষা দিব আৰু মই তোমালোকক যি যি কৈছো, এই আটাই কথা তোমালোকক সোঁৱৰাব। 27মই তোমালোকলৈ শান্তি এৰি যাওঁ, মোৰ শান্তি তোমালোকক দিওঁ; জগতে যেনেকৈ দিয়ে মই তেনেকৈ নিদিওঁ। তোমালোকৰ হৃদয় ব্যাকুল নহওক, আৰু ভয়াতুৰো নহওক।\n28মই তোমালোকক যি দৰে কলোঁ, সেই বিষয়ে তোমালোকে শুনিলা, মই গৈ তোমালোকৰ ওচৰলৈ পুনৰ আহিম৷ মোক প্ৰেম কৰা হ’লে, মই পিতৃ ওচৰলৈ যাব ওলোৱাৰ কাৰণে তোমালোকে আনন্দ কৰিলাহেঁতেন; কিয়নো পিতৃ মোতকৈ মহান। 29এইবোৰ ঘটা কালত তোমালোকে যেন বিশ্বাস কৰা, এই কাৰণে ঘটাৰ আগেয়ে, মই তোমালোকক এইবোৰ কথা ক’লোঁ।\n30তোমালোকৰ সৈতে মই অধিক কথা এতিয়া নহ’ম, কিয়নো জগতৰ অধিকাৰী আহিছে; আৰু মোৰ ওচৰত তাৰ একো নাই। কিন্তু মই যে পিতৃক প্ৰেম কৰোঁ, আৰু পিতৃয়ে মোক দিয়া আজ্ঞাবোৰ মই যে পালন কৰোঁ, এই বিষয়ে জগতে জানিবলৈ; এতিয়া উঠা, আমি ইয়াৰ পৰা যাওঁহক।


pijush-hazarika-on-akhil-gogoi-tv-bipul-skd– News18 assam\n‘অখিল গগৈ ডাঙৰ মানুহ, অখিল গগৈৰ হাত দীঘল, কাৰোবাক ফিটিং দি দিঘলীয়া সময় মেডিকেলত আছিল’ – ক’লে পীযুষ হাজৰিকাই\nকৃষক মুক্তি সংগ্ৰাম সমিতিৰ নেতা অখিল গগৈয়ে জে’লত নাছিল, তেওঁ দৰাচলতে মেডিকেলৰ কেবিনত আছিল বুলি কয় মন্ত্ৰী পীযুষ হাজৰিকাই।\nLast Updated : July 02, 2021, 18:12 IST\n"শিৱসাগৰ সমষ্টিৰ ৰাইজৰ দলৰ বিধায়ক অখিল গগৈ ডাঙৰ মানুহ, অখিল গগৈৰ হাত দীঘল, অখিল গগৈয়ে কাৰোবাক ফিটিং দি দিঘলীয়া সময় মেডিকেলত আছিল" – এই গুৰুত্বপূৰ্ণ মন্তব্য আগবঢ়াইছে জলসম্পদ আৰু জনসংযোগ মন্ত্ৰী পীযুষ হাজৰিকাই।\nকৃষক মুক্তি সংগ্ৰাম সমিতিৰ নেতা অখিল গগৈয়ে জে’লত নাছিল, তেওঁ দৰাচলতে মেডিকেলৰ কেবিনত আছিল বুলি কয় মন্ত্ৰী পীযুষ হাজৰিকাই। পীযুষ হাজৰিকাৰ মতে, মেডিকেলৰ চিকিৎসকেও অখিল গগৈক ভয় খাই। পূৰ্বৰ কৃষক নেতা তথা বৰ্তমানৰ বিধায়ক অখিল গগৈৰ বহুত শক্তি আছে, সেয়ে তেওঁ জে’লৰ পৰিৱৰ্তে দীৰ্ঘদিন গুৱাহাটী চিকিৎসা মহাবিদ্যালয়ৰ কেবিনত আছিল। কাৰাগাৰৰ পৰা মুক্ত হৈ মুকলি আকাশৰ তললৈ অহা বিধায়ক অখিল গগৈক এনদৰেই সমালোচনা কৰে পীযুষ হাজৰিকাই।\nসিমানতে ক্ষান্ত নাথাকি অন্য বিভিন্ন অভিযোগেৰে অখিল গগৈক সমালোচনা কৰে পীযুষ হাজৰিকাই। মন্ত্ৰীগৰাকীয়ে লগতে কয় যে মেডিকেলৰ পৰা মুক্তি পালে মিডিয়া কভাৰেজ লাগে নেকি? অখিলে যে পাব্লিচিটিৰ বাবে আচৰিত ধৰণৰ ব্যৱহাৰ কৰিছে। অখিল অসমৰ অমিতাভ বচ্চন নে শ্বাহৰুখ খান বুলি প্ৰশ্ন কৰি পীযুষ হাজৰিকাই কয়, ‘‘বিজেপি চৰকাৰক তেওঁলোকে পতন ঘটাব নোৱাৰে। বিগত তিনিটা নিৰ্বাচনত ৰহা আৰু জাগীৰোডত মোক পৰাস্ত কৰিবলৈ আপ্ৰাণ চেষ্টা চলোৱা অখিল গগৈয়ে প্ৰতিবাৰেই মুখথেকেচা খাইছিল।"\nলগতে পীযুষ হাজৰিকাই কয় যে বিধায়ক অখিল গগৈৰ গৃহ সমষ্টি মৰিয়নীৰ আগন্তুক উপ–নিৰ্বাচনতো বিজেপিয়ে জয় লাভ কৰিব। তাৰোপৰি অসম বিধানসভা নিৰ্বাচনৰ ২ মে’ৰ ফলাফলৰ এদিন পিছতে অখিল বাহিনীয়ে দিছপুৰৰ আৱাসগৃহ কিয় দখল কৰিছিল আৰু তেতিয়া সংবাদ মাধ্যমে কিয় প্ৰশ্ন কৰা নাছিল বুলি কয় মন্ত্ৰী পীযুষ হাজৰিকাই। এই সমগ্ৰ অভিযোগৰ প্ৰত্যুত্তৰত অখিল গগৈয়ে কয় পীযুষ হাজৰিকা কোন? পীযুষ হাজৰিকাৰ প্ৰশ্নৰ উত্তৰ মই দিয়া উচিত নহ’ব বুলি মন্ত্ৰীগৰাকীক কটাক্ষ কৰে শিৱসাগৰ সমষ্টিৰ ৰাইজৰ দলৰ বিধায়ক অখিল গগৈয়ে।\nFirst published: July 02, 2021, 18:12 IST


World Obesity Day 2022: These Foods Can Help You Lose Weight Fast: World Obesity Day 2022: ওজন কমাব বিচাৰিছে নেকি? খাদ্য তালিকাত ৰাখক এইবোৰ– News18 assam\nHome » photogallery » health-well-being »World Obesity Day 2022: ওজন কমাব বিচাৰিছে নেকি? খাদ্য তালিকাত ৰাখক এইবোৰ\nWorld Obesity Day 2022: ওজন কমাব বিচাৰিছে নেকি? খাদ্য তালিকাত ৰাখক এইবোৰ\nWorld Obesity Day 2022: এনে কিছু খাদ্য বাচি ল’ব লাগিব, যিবোৰ খাবলৈও ভাল আৰু ওজনো নবঢ়ায়। জানি লওক কি কি খাদ্য আপোনাৰ ডায়েটত অন্তৰ্ভুক্ত কৰিলে ওজন হ্ৰাস পোৱাৰ সম্ভাৱনা আছে।\n| March 04, 2022, 18:55 IST\nশৰীৰৰ ওজন বৃদ্ধি পালে নানা ৰোগে দেখা দিয়াৰ সম্ভাৱনা থাকে উচ্চ ৰক্তচাপ যিকোনো মানুহৰ হ’ব পাৰে। ওজন বাঢ়িলে ৰক্তনলীত অতিৰিক্ত চৰ্বি জমা হোৱাৰ সম্ভাৱনা থাকে। উচ্চ ৰক্তচাপে কিডনী, চকুৰ ক্ষতি কৰিব পাৰে, ডিমেনছিয়া আৰু হাৰ্ট একাকো হ’ব পাৰে। হৃদৰোগ আৰু ষ্ট্ৰোকৰ সম্ভাৱনা বৃদ্ধি পায়। ওজন বৃদ্ধিৰ ফলত ডায়েবেটিছে দেখা দিয়ে।\nওজন কমোৱাৰ বাবে প্ৰয়োজন সঠিক ডায়েট আৰু ৱৰ্কআউট ৰুটিন। সময়ৰ ভিতৰত ওজন কম কৰাব বিচাৰিলে বহু পছন্দৰ খাদ্য এৰি দিব লাগিব। কাৰণ সেইসমূহে ওজন বৃদ্ধি কৰিব পাৰে। তাৰ সলনি এনে কিছু খাদ্য বাচি ল’ব লাগিব, যিবোৰ খাবলৈও ভাল আৰু ওজনো নবঢ়ায়। জানি লওক কি কি খাদ্য আপোনাৰ ডায়েটত অন্তৰ্ভুক্ত কৰিলে ওজন হ্ৰাস পোৱাৰ সম্ভাৱনা আছে।\nপ্ৰথমেই আহে কণী। কণীত উচ্চ প্ৰটিন আছে, পুৱাৰ বাবে আধৰ্শ। ই ওজন কমোৱাত সহায় কৰে। ওটছ, ব্ৰাউন ৰাইচ ইত্যাদি আপোনাৰ খাদ্য তালিকাত ৰাখক। ইয়াত ফাইবাৰ থাকে যিয়ে ওজনৰ ভাৰসাম্য বজাই ৰাখে।\nমটৰ গুটি প্ৰটিনৰ খুব ভাল উপাদান। ইয়াত ফাইবাৰ বেছি। গৱেষণাত দেখা গৈছে, বাদাম, চিনাবাদাম, আখৰোটে ওজন কমোৱাত সহায় কৰে।\nসেউজীয়া শাক–পাচলি খোৱা স্বাস্থ্যৰ পক্ষে অতি উত্তম। ব্ৰকলি, ফুলকবিৰ দৰে পাচলিত ফাইবাৰ বেছি থাকে।\nদৈ আৰু গ্ৰীন টিয়ে অতিৰিক্ত চৰ্বি কমায়। সেয়ে খাদ্য তালিকাত এইসমূহ থাকিলে কথাই নাই।


গৰম পানী, নেমু আৰু বেকিং চ'ডাৰ মিশ্ৰণ খোৱাৰ বাবে ইজৰাইলত এজনো ক'ৰনা ভাইৰাছ ৰোগী মৃত্যু মুখত পৰা নাই নেকি? - Factcrescendo Assamese\nApril 1, 2020 April 1, 2020 Manjori BorkotokyLeaveaComment on গৰম পানী, নেমু আৰু বেকিং চ’ডাৰ মিশ্ৰণ খোৱাৰ বাবে ইজৰাইলত এজনো ক’ৰনা ভাইৰাছ ৰোগী মৃত্যু মুখত পৰা নাই নেকি?\nচীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক’ৰনা ভাইৰাছ ৰোগে ধীৰে ধীৰে বিশ্বৰ বিভিন্ন দেশলৈ বিয়পি পৰিছে । এই বীজাণুৰ আক্ৰমণৰ ফলত চীনত তিনিহেজাৰতকৈ অধিকৰ মৃত্যু হৈছে আৰু হাজাৰ হাজাৰ মানুহ আক্ৰান্ত হৈছে । সমগ্ৰ বিশ্বতে এতিয়ালৈকে মুঠ ৩৯ হাজাৰতকৈও অধিক মানুহৰ এই ভাইৰাছৰ আক্ৰমণৰ ফলত মৃত্যু হৈছে আৰু লাখ লাখ মানুহ আক্রান্ত হৈ আছে ।\nবিশ্বৰ আন দেশৰ লগতে ভাৰতলৈও ক’ৰনা ভাইৰাছ ধীৰে ধীৰে বিয়পিব ধৰিছে আৰু ভাৰতত এতিয়ালৈকে এহেজাৰতকৈ অধিক ৰোগী চিনাক্ত হৈছে আৰু ৪০ জনতকৈ অধিকাৰ মৃত্যু হৈছে । অসমতো এজন ৰোগী ইতিমধ্যে চিনাক্ত হৈছে ।\nএই সময়তে ক’ৰনা ভাইৰাছ ৰোগৰ পৰা পৰিত্ৰাণ পাবলৈ বিভিন্ন ঘৰুৱা দিহা বা দৰৱৰ বিষয়ে ছচিয়েল মিডিয়াত বিভিন্ন মেছেজ ভাইৰেল হৈ পৰিছে । এই মেছেজবোৰ হোৱাটচ এপ্পৰ যোগেদিও বহুল ভাৱে শ্বেয়াৰ হৈছে আৰু অসমো এই ক্ষেত্ৰত পিছ পৰি থকা নাই ।\nএনে এক অসমত ভাইৰেল হোৱা হোৱাটচ এপ্প মেছেজৰ মতে গৰম পানী, নেমু আৰু বেকিং চ’ডা মিহলাই খালে ক’ৰনা ভাইৰাছ ৰোগৰ পৰা নিৰাময় পাব পাৰি আৰু ইজৰাইল নামৰ দেশত উক্ত মিশ্ৰণ বিধ ব্যৱহাৰ কৰাৰ বাবে এই দেশত এজনো ক’ৰনা ভাইৰাছ ৰোগী মৃত্যু মুখত পৰা নাই ।\nমেছেজটোৰ সত্যতা পৰীক্ষা কৰোঁ আহক ।\nপ্ৰথমে আমি বিশ্ব স্বাস্থ্য সংস্থাৰ শেহতীয়া ‘পৰিস্থিতি ৰিপৰ্ট‘ চালোঁ আৰু দেখিলোঁ যে ইজৰাইলত এজনো ক’ৰনা ভাইৰাছ ৰোগী মৃত্যু মুখত পৰা নাই বুলি ভাইৰেল মেছেজটোত কৰা দাবী সম্পূৰ্ণ মিছা আৰু ভিত্তিহীন । ইজৰাইলত ৩১ মাৰ্চ, ২০২০ তাৰিখ লৈকে ১৭ জন ক’ৰনা ভাইৰাছত আক্রান্ত ৰোগী মৃত্যু মুখত পৰিছে আৰু ৪৮৩১ ৰোগী আক্ৰান্ত হৈ আছে ।\nবিশ্ব স্বাস্থ্য সংস্থাৰ মতে ক’ৰনা ভাইৰাছ ৰোগৰ এতিয়ালৈকে কোনো দৰৱ আবিষ্কাৰ হোৱা নাই আৰু এই বিষয়ে বিশ্ব স্বাস্থ্য সংস্থাৰ ৱেবচাইটত এক প্ৰশ্নোত্তৰ ভাগ আছে । তলত পঢ়ক:\nবিশ্ব স্বাস্থ্য সংস্থাৰ মতে কিছু পশ্চিমীয়া,পৰম্পৰাগত আৰু ঘৰুৱা ঔষধ আছে যি ৰোগটোৰ লক্ষণসমূহৰ পৰা অলপ সকাহ দিব পাৰে কিন্তু এই ঔষধ সমূহে ৰোগটোৰ পৰা পৰিত্ৰাণ বা প্ৰতিৰোধ কৰিব পাৰে বুলি কোনো প্ৰমাণ নাই ।\nভাইৰেল হোৱাটচ এপ্প মেছেজটো মিছা । ইজৰাইলত এতিয়ালৈকে ক’ৰনা ভাইৰাছ ৰোগত আক্ৰান্ত হৈ ১৭ জনকৈ লোক মৃত্যু মুখত পৰিছে । গৰম পানী, নেমু আৰু বেকিং চ’ডাৰ মিশ্ৰণ বিধ খোৱাৰ বাবে ইজৰাইলত এজনো ক’ৰনা ভাইৰাছ ৰোগী মৃত্যু মুখত পৰা নাই বুলি ভাইৰেল হোৱা মেছেজটোৰ কোনো ভিত্তি নাই আৰু জনসাধাৰণক অনাহকত বিপথে পৰিচালিত কৰিছে ।\nTitle:গৰম পানী, নেমু আৰু বেকিং চ’ডাৰ মিশ্ৰণ খোৱাৰ বাবে ইজৰাইলত এজনো ক’ৰনা ভাইৰাছ ৰোগী মৃত্যু মুখত পৰা নাই নেকি?\nTagged Baking SodaCoronavirusCOVID 19IsraelLemonNovel CoronavirusWarm Water


01.12.19 Avyakt Bapdada Assame Murli 15.03.85 Om Shanti Madhuban\n“পৰিশ্ৰমৰ পৰা মুক্তিৰ সহজ সাধন - নিৰাকাৰী স্বৰূপৰ স্থিতি”\nবাপদাদা সন্তানসকলৰ স্নেহত, বাণীৰ সিপাৰৰ নিৰ্বাণ অৱস্থাৰ পৰা বাণীলৈ আহে। কিহ’ৰ বাবে বাৰু? সন্তানসকলক নিজৰ সমান নিৰ্বাণ স্থিতিৰ অনুভৱ কৰাবৰ বাবে। নিৰ্বাণ চুইট হোমলৈ লৈ যাবৰ বাবে। নিৰ্বাণ স্থিতি হৈছে নিৰ্বিকল্প স্থিতি। নিৰ্বাণ স্থিতি হৈছে নিৰ্বিকাৰী স্থিতি। নিৰ্বাণ স্থিতিৰ পৰা নিৰাকাৰী তথা সাকাৰ স্বৰূপধাৰী হৈ বাণীত আহে। সাকাৰত আহিলেও নিৰাকাৰী স্বৰূপৰ স্মৃতি, স্মৃতিত থাকে। মই নিৰাকাৰী, সাকাৰ আধাৰৰ দ্বাৰা কথা কৈ আছো। সাকাৰতো নিৰাকাৰ স্থিতিৰ স্মৃতি থকা - ইয়াক কোৱা হয় নিৰাকাৰ তথা সাকাৰৰ দ্বাৰা বাণীত, কৰ্মত অহা। প্ৰকৃত স্বৰূপ হৈছে নিৰাকাৰ, সাকাৰ হৈছে আধাৰ। এই ডাবল স্মৃতি নিৰাকাৰ তথা সাকাৰ হৈছে শক্তিশালী স্থিতি। সাকাৰৰ আধাৰ লৈ নিৰাকাৰী স্বৰূপক নাপাহৰিবা। পাহৰি যোৱা সেইবাবে স্মৃতিত আনিবলৈ কষ্ট কৰিবলগা হয়। যিদৰে লৌকিক জীৱনত নিজৰ শাৰীৰিক স্বৰূপ স্বতঃ সদায় স্মৃতিত থাকে যে মই অমুকা বা অমুকী এই সময়ত এইটো কাৰ্য কৰি আছো। কাৰ্য সলনি হয় কিন্তু মই অমুক হওঁ এইটো সলনি হৈ নাযায় আৰু পাহৰিও নাযায়। এইদৰে মই নিৰাকাৰ আত্মা হওঁ, এইটো আচল স্বৰূপ যি কোনো কাৰ্য কৰোঁতে স্বতঃ আৰু সদায় স্মৃতিত থকা উচিত। যেতিয়া এবাৰ স্মৃতিত আহি গ’ল, পৰিচয়ো পাই গ’লা যে মই নিৰাকাৰ আত্মা হওঁ। পৰিচয় অৰ্থাৎ জ্ঞান। গতিকে জ্ঞানৰ শক্তিৰ দ্বাৰা স্বৰূপক জানি ল’লা। জনাৰ পিচত আকৌ কেনেকৈ পাহৰিব পাৰা? যিদৰে জ্ঞানৰ শক্তিৰ দ্বাৰা দেহৰ বোধ পাহৰিব খুজিলেও পাহৰিব নোৱাৰা তেন্তে এই আত্মিক স্বৰূপক কেনেকৈ পাহৰিব পাৰিবা। গতিকে এয়া নিজে নিজকে সোধা আৰু অভ্যাস কৰা। চলোঁতে ফুৰোঁতে, কাৰ্য কৰোঁতে পৰীক্ষা কৰা – নিৰাকাৰ তথা সাকাৰ আধাৰৰ দ্বাৰা এইটো কাৰ্য কৰি আছো! তেতিয়া স্বতঃ নিৰ্বিকল্প স্থিতি, নিৰাকাৰী স্থিতি, নিৰ্বিঘ্ন স্থিতি সহজ হৈ থাকিব। পৰিশ্ৰমৰ পৰা মুক্ত হৈ যাবা। পৰিশ্ৰম তেতিয়া হয় যেতিয়া বাৰে-বাৰে পাহৰি যোৱা। পুনৰ স্মৃতিলৈ আনিবৰ বাবে পৰিশ্ৰম কৰা। পাহৰাই বা কিয়, পাহৰিব লাগেনে? বাপদাদাই সোধে - তুমি কোন? সাকাৰ হোৱা নে নিৰাকাৰ? নিৰাকাৰ নোহোৱা জানো! নিৰাকাৰ হোৱা স্বত্বেও কিয় পাহৰি যোৱা! আচল স্বৰূপ পাহৰি যোৱা আৰু আধাৰ স্মৃতিত থাকে নহয়নে? নিজৰ ওপৰতে হাঁহি নুঠেনে যে এয়া কি কৰোঁ! এতিয়া হাঁহি উঠে নহয়নে? আচলতো পাহৰি যোৱা আৰু নকল বস্তু স্মৃতিলৈ আহি যায় নহয়নে? বাপদাদা কেতিয়াবা-কেতিয়াবা সন্তানসকলক লৈ আচম্বিতো হয়! নিজে নিজক পাহৰি যোৱা আৰু পাহৰি যোৱাৰ পাছত কি কৰা? নিজে নিজক পাহৰি হায়ৰাণ হৈ যোৱা। যিদৰে বাবাক স্নেহেৰে নিৰাকাৰৰ পৰা সাকাৰলৈ আহ্বান কৰি আনিব পাৰা তেন্তে যাৰ সৈতে স্নেহ আছে তেওঁৰ নিচিনা নিৰাকাৰ স্থিতিত স্থিত হ’ব নোৱাৰা! বাপদাদাই সন্তানসকলৰ পৰিশ্ৰম চাব নোৱাৰে! মাষ্টৰ সৰ্বশক্তিমান আৰুপৰিশ্ৰম? মাষ্টৰ সৰ্বশক্তিমান সৰ্বশক্তিৰ মালিক হোৱা। যি শক্তিক যি সময়তে শুভ সংকল্পেৰে আহ্বান কৰা সেই শক্তি তোমালোক মালিকসকলৰ আগত হাজিৰ হ’ব। এনেকুৱা মালিক, সৰ্বশক্তি যাৰ সেৱাধাৰী হয়, তেওঁ পৰিশ্ৰম কৰিব নে শুভ সংকল্পৰ আদেশ দিব? কি কৰিব, ৰজা হোৱা নে প্ৰজা হোৱা? এনেও যি যোগ্য সন্তান হয় তেওঁক কি বুলি কোৱা হয়? ৰজা সন্তান বুলি নকয় জানো। গতিকে তোমালোক কোন হোৱা? ৰজা সন্তান হোৱা নে অধীন সন্তান হোৱা? অধিকাৰী আত্মা নোহোৱা জানো। গতিকে এই শক্তিসমূহ, গুণসমূহ এই সকলোবোৰ তোমালোকৰ সেৱাধাৰী হয়, আৱাহন কৰা আৰু হাজিৰ। যি দুৰ্বল হয় তেওঁ শক্তিশালী অস্ত্ৰ থকা স্বত্বেও দুৰ্বলতাৰ কাৰণে হাৰি যায়। তোমালোক দুৰ্বল হোৱা নেকি? বাহাদুৰ সন্তান নোহোৱা জানো! সৰ্বশক্তিমানৰ সন্তান যদি দুৰ্বল হয় তেন্তে সকলোৱে কি বুলি ক’ব? ভাল লাগিবনে? গতিকে আৱাহন কৰিবলৈ, অৰ্ডাৰ (আদেশ) দিবলৈ শিকা। কিন্তু সেৱাধাৰীয়ে কাৰ আদেশ মানিব? যি মালিক হ’ব তেওঁৰ। মালিক স্বয়ং সেৱাধাৰী হৈ গ’লা, পৰিশ্ৰম কৰা জনতো সেৱাধাৰী হৈ নগ’ল জানো। মনৰ পৰিশ্ৰমৰ পৰা এতিয়া মুক্ত হৈ গ’লা! শাৰীৰিক পৰিশ্ৰমেৰে যজ্ঞ সেৱা কৰাতো বেলেগ কথা। সেয়াও যজ্ঞ সেৱাৰ মহত্ব জানিলে পৰিশ্ৰমৰ অনুভৱ নহয়। যেতিয়া মধুবনত সম্পৰ্কত থকা আত্মাসকল আহে আৰু দেখে ইমান সংখ্যক আত্মাৰ ভোজন তৈয়াৰ কৰা হয় আৰু অন্য সকলো কাৰ্য হৈ থাকে তেতিয়া সেয়া দেখি-দেখি ভাবে যে এওঁলোকে ইমান হাৰ্ডৱৰ্ক (কঠিন কাৰ্য) কেনেকৈ কৰে! তেওঁলোক আচম্বিত হয়। ইমান ডাঙৰ কাৰ্য কেনেকৈ হৈ আছে! কিন্তু কৰোঁতাই ইমান ডাঙৰ কাৰ্যকো কি বুলি ভাবে? সেৱাৰ মহত্বৰ কাৰণে এয়াতো খেল যেন লাগে। পৰিশ্ৰম কৰিবলগীয়া নহয়। এনেকুৱা মহত্বৰ কাৰণে পিতাৰ প্ৰতি মৰম থকা কাৰণে পৰিশ্ৰমৰ ৰূপ সলনি হৈ যায়। তেনেকৈ মনৰ পৰিশ্ৰমৰ পৰা এতিয়া মুক্ত হোৱাৰ সময় আহি পৰিছে। দ্বাপৰৰ পৰা বিচৰাৰ, অস্থিৰ হোৱাৰ, আৱাহন কৰাৰ, মনৰ পৰিশ্ৰম কৰি আহিছা। মনৰ পৰিশ্ৰমৰ কাৰণে ধন উপাৰ্জন কৰাৰো পৰিশ্ৰম বাঢ়ি গ’ল। আজি যাকেই নোসোধা কিয় কি বুলি কয়? ধন উপাৰ্জন কৰাতো মাহীৰ ঘৰ (ইমান উজু) নহয়। মনৰ পৰিশ্ৰমৰ কাৰণে ধন উপাৰ্জন কৰাৰো পৰিশ্ৰম বাঢ়ি গ’ল আৰু শৰীৰতো ৰোগীয়ে হৈ গ’ল, সেইবাবে শৰীৰৰ কাৰ্যতো পৰিশ্ৰম, মনৰ ক্ষেত্ৰতো পৰিশ্ৰম, ধনৰ ক্ষেত্ৰতো পৰিশ্ৰম। কেৱল সেয়াই নহয় আজিকালি পৰিবাৰৰ মাজত স্নেহযুক্ত সম্বন্ধ ৰক্ষা কৰাৰ ক্ষেত্ৰতো পৰিশ্ৰম হয়। কেতিয়াবা এজন বিতুষ্ট, কেতিয়াবা আনজন….. আকৌ তেওঁক সৈমান কৰাবৰ বাবে পৰিশ্ৰম কৰি থাকে। আজি যিটো তোমাৰ, কাইলৈ সেইটো তোমাৰ হৈ নাথাকে – এনেকৈ ওলোটা খৰ মাৰি থাকে। গতিকে সকলো প্ৰকাৰৰে পৰিশ্ৰম কৰি ভাগৰি গৈছিলা নহয় জানো। শৰীৰেৰে, মনেৰে, ধনেৰে, সম্বন্ধৰে সকলো ফালৰ পৰা ভাগৰুৱা হৈ গৈছিলা।\nবাপদাদাই প্ৰথমতে মনৰ পৰিশ্ৰম সমাপ্ত কৰি দিয়ে কিয়নো মন হৈছে বীজ। মনৰ পৰিশ্ৰমে শৰীৰৰ, ধন উপাৰ্জনৰ ক্ষেত্ৰত পৰিশ্ৰমৰ অনুভৱ কৰায়। যেতিয়া মন ঠিক নাথাকে তেতিয়া কোনো কাৰ্য কৰিবলগীয়া থাকিলে ক’ব - আজি এয়া নহ’ব। বেমাৰ নহ’লেও ভাবিব মোৰ 103 ড্ৰিগ্ৰী জ্বৰ আছে। গতিকে মনৰ পৰিশ্ৰমে শাৰীৰিক পৰিশ্ৰমৰ অনুভৱ কৰায়। ধনৰ ক্ষেত্ৰতো এনেকুৱাই হয়। মন অলপো যদি বেয়া হয় তেতিয়া ক’ব - বহুত কাম কৰিবলগীয়া হয়। উপাৰ্জন কৰাতো বহুত কঠিন। বায়ুমণ্ডলেই বেয়া। আৰু যেতিয়া মন আনন্দিত হ’ব তেতিয়া ক’ব একো ডাঙৰ কথা নহয়। কাম সেয়াই হ’ব কিন্তু মনৰ কষ্টই ধনৰ কষ্টৰো অনুভৱ কৰায়। মনৰ দুৰ্বলতাই বায়ুমণ্ডলৰ দুৰ্বলতাও আনে। বাপদাদাই সন্তানসকলৰ মনৰ পৰিশ্ৰম চাব নোৱাৰে। 63 জন্ম পৰিশ্ৰম কৰিলা। এতিয়া এই এটা জন্ম হৈছে আনন্দৰ জন্ম, প্ৰেমৰ জন্ম, প্ৰাপ্তিৰ জন্ম, বৰদানৰ জন্ম। সহায় লোৱাৰ, সহায় পোৱাৰ জন্ম। তথাপিও এইটো জন্মতো পৰিশ্ৰম কিয়? গতিকে এতিয়া পৰিশ্ৰমক মৰমলৈ পৰিৱৰ্তন কৰা। মহত্ব জানি শেষ কৰি দিয়া।\nআজি বাপদাদাই নিজৰ মাজত বহুত বাৰ্তালাপ কৰি আছিল, সন্তানসকলৰ পৰিশ্ৰমৰ ওপৰত। কি কৰে, বাপদাদাই হাঁহি আছিল যে মনৰ পৰিশ্ৰমৰ কাৰণে কি হৈ যায়, কি কৰে? তেৰা-বেঁকা সন্তান জন্ম দিয়ে (ব্যৰ্থ সংকল্প ৰচনা কৰে), যাৰ কেতিয়াবা মুখ নাথাকে, কেতিয়াবা ভৰি নাথাকে, কেতিয়াবা হাত নাথাকে। এনেকুৱা ব্যৰ্থৰ বংশাৱলী বহুত জন্ম দিয়ে আকৌ যি ৰচনা কৰিলে সেয়া কি কৰিব? সিবিলাকক পালনা কৰাৰ কাৰণে পৰিশ্ৰম কৰিবলগা হয়। এনেকুৱা ৰচনা ৰচাৰ কাৰণে বেছিকৈ পৰিশ্ৰম কৰি ভাগৰি পৰে আৰু আশাহীনো হৈ যায়। বহুত কঠিন লাগে। এয়া বহুত ভাল কিন্তু বহুত কঠিন। এৰিবও নোখোজে আৰু উৰিবও নোখোজে। তেন্তে কি কৰিব লাগিব। খোজ কাঢ়িব (আগবাঢ়ি যাব) লাগিব। চলোঁতেতো নিশ্চয় পৰিশ্ৰম কৰিব লাগিব সেইবাবে এতিয়া দুৰ্বল ৰচনা বন্ধ কৰা তেতিয়া মনৰ পৰিশ্ৰমৰ পৰা মুক্তি পাবা। আকৌ হাঁহি উঠা কথা কি কয়? পিতাই কয় - এই ৰচনা কিয় কৰা, তেতিয়া যেনেকৈ আজিকালিৰ লোকে কয় নহয় - কি কৰিম ঈশ্বৰে দি দিয়ে। সকলো দোষ ঈশ্বৰক দি দিয়ে, সেইদৰে এই ব্যৰ্থ ৰচনাৰ ওপৰত কি কয় জানানে? মই নিবিচাৰো কিন্তু মায়া আহি যায়। মোৰ এইটো ইচ্ছা নাছিল কিন্তু হৈ যায় সেইবাবে সৰ্বশক্তিমান পিতাৰ সন্তান মালিক হোৱা। ৰজা হোৱা। দুৰ্বল অৰ্থাৎ অধীন প্ৰজা। মালিক অৰ্থাৎ শক্তিশালী ৰজা। গতিকে মালিক হৈ আহ্বান কৰা। স্ব স্থিতিৰ শ্ৰেষ্ঠ সিংহাসনত বহা। সিংহাসনত বহি শক্তিৰূপী সেৱাধাৰীসকলক আহ্বান কৰা। অৰ্ডাৰ দিয়া। এনেকুৱা হ’বই নোৱাৰে যে তোমালোকৰ সেৱাধাৰী তোমালোকৰ অৰ্ডাৰত নচলিব। আকৌ এনেকৈ নক’বা যে কি কৰো সহন শক্তি নোহোৱাৰ কাৰণে পৰিশ্ৰম কৰিব লগা হয়। সমাহিত কৰাৰ শক্তি কম আছিল সেইবাবে এনেকুৱা হ’ল। তোমালোকৰ সেৱাধাৰী যদি সময়ত কাৰ্যত নাহে তেন্তে কি সেৱাধাৰী হ’ল? কাৰ্য সম্পন্ন হৈ গ’ল আৰু তাৰ পাছত সেৱাধাৰী আহিলে তেতিয়া কি হ’ব! যাৰ স্বয়ং সময়ৰ মহত্ব আছে তেওঁৰ সেৱাধাৰীও সময়ত মহত্ব জানি হাজিৰ হ’ব। যদি কোনো শক্তি বা গুণ সময়ত ইমাৰ্জ (জাগ্ৰত) নহয় তেন্তে ইয়াৰ দ্বাৰা সিদ্ধ হয় যে মালিকৰ সময়ৰ মহত্ব নাই। কি কৰিব লাগে? সিংহাসনত বহাতো ভাল নে পৰিশ্ৰম কৰাতো ভাল? এতিয়া ইয়াৰ বাবে সময় দিয়াৰ আৱশ্যকতা নাই। পৰিশ্ৰম কৰাতো ঠিক লাগেনে নে মালিক হোৱাতো ঠিক লাগে? কি ভাল লাগে বাৰু? শুনাইছিলো নহয় - ইয়াৰ বাবে কেৱল এই এটা অভ্যাস সদায় কৰি থাকিবা - “নিৰাকাৰ তথা সাকাৰৰ আধাৰত এই কাৰ্য কৰি আছো”। কৰাৱনহাৰ হৈ কৰ্মেন্দ্ৰিয়ৰ দ্বাৰা কৰোৱা। নিজৰ নিৰাকাৰী বাস্তৱিক স্বৰূপক স্মৃতিত ৰাখিলে তেতিয়া বাস্তৱিক স্বৰূপৰ গুণ, শক্তি স্বতঃ জাগ্ৰত হ’ব। যেনেকুৱা স্বৰূপ হয় তেনেকুৱা গুণ বা শক্তি স্বতঃ কৰ্মত আহে। যিদৰে কন্যা যেতিয়া মাক হৈ যায় তেতিয়া মাকৰ স্বৰূপত সেৱা ভাৱ, ত্যাগ, স্নেহ, অথক সেৱা আদি গুণ আৰু শক্তি সমূহ স্বতঃ জাগ্ৰত নহয় জানো। গতিকে অনাদি অবিনাশী স্বৰূপ স্মৃতিত ৰাখিলে স্বতঃ এই গুণ আৰু শক্তিসমূহ জাগ্ৰত হ’ব। স্বৰূপৰ স্মৃতিয়ে স্বতঃ স্থিতি গঢ়ি তোলে। বুজি পালা কি কৰিব লাগে! পৰিশ্ৰম শব্দটিক জীৱনৰ পৰা সমাপ্ত কৰি দিয়া। পৰিশ্ৰমৰ কাৰণে কঠিন লাগে। পৰিশ্ৰম যদি সমাপ্ত হয় তেন্তে কঠিন শব্দটিও স্বতঃ সমাপ্ত হৈ যাব। অচ্ছা!\nসদায় কঠিনক সহজ কৰোঁতা, পৰিশ্ৰমক মৰমলৈ পৰিৱৰ্তন কৰোঁতা, সদায় স্ব স্বৰূপৰ স্মৃতিৰ দ্বাৰা শ্ৰেষ্ঠ শক্তি আৰু গুণৰ অনুভৱ কৰোঁতা, সদায় পিতাৰ স্নেহৰ সহাঁৰি দিওঁতা, পিতাৰ সমান হওঁতা, সদায় শ্ৰেষ্ঠ স্মৃতিৰ শ্ৰেষ্ঠ আসনত স্থিত হৈ মালিক হৈ সেৱাধাৰীৰ দ্বাৰা কাৰ্য কৰাওঁতা, এনেকুৱা ৰজা সন্তানসকলক, মালিক সন্তানসকলক বাপদাদাৰ স্নেহপূৰ্ণ স্মৰণ আৰু নমস্কাৰ।\nব্যক্তিগত সাক্ষাৎ - (বিদেশী ভাই ভনীসকলৰ লগত)\nসেৱাই পিতাৰ সান্নিধ্যৰ অনুভৱ কৰায়। সেৱাত যোৱা মানে সদায় পিতাৰ লগত থকা। সাকাৰ ৰূপতেই থাকা নতুবা আকাৰ ৰূপতে থাকা। কিন্তু সেৱাধাৰী সন্তানসকলৰ লগত পিতাৰ সান্নিধ্য সদায় থাকেই। কৰণকৰাৱনহাৰে কৰাই আছে, চলাওঁতাই চলাই আছে আৰু নিজে কি কৰা বাৰু? নিমিত্ত হৈ খেলা খেলি থাকা। এনেকুৱাই অনুভৱ নহয় জানো? এনেকুৱা সেৱাধাৰী সফলতাৰ অধিকাৰী হৈ যায়। সফলতা হৈছে জন্মসিদ্ধ অধিকাৰ, সফলতাই সদায় মহান পূণ্য আত্মা হোৱাৰ অনুভৱ কৰায়। মহান পূণ্য আত্মা হওঁতাসকলৰ অনেক আত্মাৰ আশীৰ্বাদৰ লিফ্‌ট প্ৰাপ্ত হয়। অচ্ছা-\nএতিয়াতো সেই দিনো আহিবই যেতিয়া সকলোৰে মুখৰ পৰা “এজন, এজনেই হয়” এই গীত ওলাব। মাথোন নাটকৰ এইটোৱে ভূমিকা বাকী আছে। এয়াও হ’ব আৰু সমাপ্তি হ’ব। এতিয়া এইটো ভূমিকাক সমীপত আনিব লাগে। ইয়াৰ বাবে অনুভৱ কৰোৱাটোৱে হৈছে বিশেষ আকৰ্ষণৰ সাধন। জ্ঞান শুনাই যোৱা আৰু অনুভৱ কৰাই যোৱা। জ্ঞান কেৱল শুনিয়ে সন্তুষ্ট নহয় কিন্তু জ্ঞান শুনোৱাৰ লগতে অনুভৱো কৰাই যোৱা তেতিয়া জ্ঞানৰো মহত্ব থাকিব আৰু প্ৰাপ্তিৰ কাৰণে আগলৈ উৎসাহতো আহি যাব। সেই সকলোৰে ভাষণতো কেৱল জ্ঞানেৰে পৰিপূৰ্ণ হয়। তোমালোকৰ ভাষণ কেৱল জ্ঞানেৰে পৰিপূৰ্ণই নহয় কিন্তু অনুভৱৰ অথৰিটি সম্পন্ন হওঁক। আৰু অনুভৱৰ অথৰিটিৰে শুনাই অনুভৱ কৰাই যোৱা। যিদৰে কোনো-কোনো যি সকল ভাল বক্তা আছে, তেওঁলোকে ভাষণ কৰি কন্দুৱাইও দিয়ে, হহুঁৱাইও দিয়ে। শান্তিত, মৌনতাতো লৈ যায়। যেনেকুৱা কথা ক’ব হলৰ বায়ুমণ্ডলো তেনেকুৱা কৰি দিয়ে। সেয়াতো হ’ল সাময়িক। যেতিয়া তেওঁলোকে কৰিব পাৰে তেন্তে তোমালোক মাষ্টৰ সৰ্বশক্তিমানে কি কৰিব নোৱাৰা। কোনোৱে ‘শান্তি’ বুলি ক’লে শান্তিৰ বাতাৱৰণ হৈ যাওঁক, ‘আনন্দ’ বুলি ক’লে আনন্দৰ বাতাৱৰণ হৈ যাওঁক। এনেকুৱা অনুভূতি কৰোৱা ভাষণে, প্ৰত্যক্ষতাৰ পতাকা উৰুৱাব । কিবাতো বিশেষত্ব দেখিব নহয় জানো। অচ্ছা - সময়ে স্বতঃ শক্তিৰে ভৰপূৰ কৰি আছে। হৈয়ে আছে, কেৱল পুনৰাবৃত্তি কৰিব লাগে। অচ্ছা।\nবিদায়ৰ সময়ত দাদী জানকী জীৰ সৈতে বাপদাদাৰ সাক্ষাৎ\nসকলো দেখি-দেখি হৰ্ষিত হৈ থাকা! সকলোতকৈ বেছি আনন্দ অনন্য সন্তানসকলৰ হয়। গতিকে সদায় আনন্দৰ সাগৰত ঢৌ খেলি থাকা। সুখৰ সাগৰত, সৰ্ব প্ৰাপ্তিৰ সাগৰত ঢৌ খেলিয়েই থাকা, তেওঁ আনকো সেই সাগৰতেই ঢৌ খেলোৱায়। গোটেই দিন কি কাম কৰা? যিদৰে কোনোবাই সাগৰত স্নান কৰিব নাজানিলে তেতিয়া কি কৰে? হাতত ধৰি স্নান নকৰাই জানো! এয়াই কাম কৰা, সুখৰ লহৰত নাচা, আনন্দৰ লহৰত নাচা…..এনেকুৱা কৰি নাথাকা জানো! ব্যস্ত হৈ থকাৰ কাৰ্য ভাল পাইছা। কিমান ব্যস্ত হৈ থাকা? আহৰি আছেনে? ইয়াতেই সদায় ব্যস্ত হৈ থাকা, সেয়েহে আনেও দেখি অনুকৰণ কৰে। বচ, স্মৰণ আৰু সেৱাৰ বাহিৰে অন্য একোৱে দেখা নোপোৱা। বুদ্ধি আপোনাআপুনি স্মৰণ আৰু সেৱাৰ ফালেই যায় আৰু ক’তো যাব নোৱাৰে। চলাব লগা নহয়, চলিয়েই থাকে। ইয়াকে কোৱা হয় শিকাখিনি শিকাই আছে। ভাল কাম দি দিছে নহয়। পিতাই পাকৈত বনাই গৈছে নহয়। অপৈণত হিচাপেতো এৰি যোৱা নাই। পাকৈত বনাই, স্থান দি গৈছে নহয় জানো। লগততো আছেই কিন্তু নিমিত্ততো কৰিলে। পাকৈত বনাই চিট দিছে। ইয়াৰ পৰাই চিট দিয়াৰ ৰীতি আৰম্ভ হৈছে। পিতাই সেৱাৰ সিংহাসন বা সেৱাৰ চিট দি আগবাঢ়ি গৈছে, এতিয়া সাক্ষী হৈ চাই আছে, কিদৰে সন্তানসকল আগবাঢ়ি গৈ আছে। সংগী হৈ লগতো আছে, সাক্ষী হৈ চাইও আছে। দুয়োটি ভূমিকাই পালন কৰি আছে। সাকাৰ ৰূপত সাক্ষী বুলি কোৱা হ’ব, অব্যক্ত ৰূপত সংগী বুলি কোৱা হ’ব। দুয়োটি ভূমিকাই পালন কৰি আছে। অচ্ছা!\nপ্ৰতিটো শ্বাসত স্মৃতি আৰু সেৱাৰ ভাৰসাম্যতাৰ দ্বাৰা আশীৰ্বাদ প্ৰাপ্ত কৰোঁতা সদায় প্ৰসন্নচিত (আনন্দময়) হোৱা\nযিদৰে ধ্যান ৰাখা যে স্মৃতিৰ সংযোগ সদায় পিতাৰ সৈতে যুক্ত হৈ থাকক তেনেদৰে সেৱাতো যাতে সংযোগ সদায় যুক্ত হৈ থাকে। প্ৰতিটো শ্বাসত পিতাৰ স্মৃতি আৰু প্ৰতিটো শ্বাসত সেৱা হওঁক - ইয়াকে কোৱা হয় ভাৰসাম্যতা, এই ভাৰসাম্যতাৰ দ্বাৰা সদায় আশীৰ্বাদৰ অনুভৱ কৰি থাকিবা আৰু এইটো আৱাজেই অন্তৰৰ পৰা ওলাব যে আশীৰ্বাদৰ দ্বাৰাই পালিত হৈ আছো। পৰিশ্ৰমৰ পৰা, যুদ্ধৰ পৰা মুক্ত হৈ যাবা। কি, কিয়, কেনকৈ এই প্ৰশ্নবোৰৰ পৰা মুক্ত হৈ সদায় প্ৰসন্নচিত হৈ থাকিবা। তেতিয়া সফলতা জন্ম সিদ্ধ অধিকাৰৰ ৰূপত অনুভৱ হ’ব।\nপিতাৰ পৰা পুৰস্কাৰ ল’বলৈ হ’লে নিজৰ পৰা আৰু সংগীসকলৰ পৰা নিৰ্বিঘ্ন হৈ থকাৰ চাৰ্টিফিকেট লগত ৰাখা।


corona-virus-impact-on-btc-election-cm-sarbananda-sonowal-to-not-take-part-in-public-rally-till-30-march-tvbalen– News18 Assam\nকোৰোণা ভাইৰাছৰ প্ৰভাৱ পৰিব নেকি বিটিচি নিৰ্বাচনত? ৩১ মাৰ্চলৈ মুখ্যমন্ত্ৰীয়ে অংশগ্ৰহণ নকৰে ৰাজহুৱা সভাত\nUpdated:March 14, 2020, 1:38 PM IST\nLast Updated: March 14, 2020, 1:38 PM IST\nকোনে দখল কৰিব বিটিচি ? নিৰ্বাচনৰ দিন চমু চাপি অহাৰ লগে লগে প্ৰতিটো ৰাজনৈতিক দলৰ মাজত চলিছে ব্যাপক নিৰ্বাচনকেন্দ্ৰীক ব্যস্ততা ৷ বিটিচি নিৰ্বাচনৰ সমান্তৰালকৈ সমগ্ৰ বিশ্বতে এতিয়া কোৰোণা ভাইৰাছ আতংক ৷ ভাৰতবৰ্ষৰো ৮২ জন লোকৰ দেহত ধৰা পৰিছে কোৰোণা ভাইৰাছৰ অৱস্থিতি।\nভাৰতত এই পৰ্য্যন্ত দুগৰাকী লোকৰ মৃত্যু ৷ ক’ৰোণা ভাইৰাছৰ ভয়াৱহতাৰ প্ৰতি লক্ষ্য ৰাখি মুখ্যমন্ত্ৰী সৰ্বানন্দ সোণোৱালে ৩১ মাৰ্চলৈকে অংশগ্ৰহণ নকৰে কোনো ৰাজহুৱা সভাত। ইতিমধ্যে ছচিয়েল মিডিয়াৰ জৰিয়তে মুখ্যমন্ত্ৰীয়ে জনাইছে এই কথা।\nইপিনে ৪ এপ্ৰিলত হ’ব বিটিচিৰ নিৰ্বাচন ৷ তেনেসময়তে নিৰ্বাচনৰ দুদিন পূৰ্বলৈ মুখ্যমন্ত্ৰী সোণোৱালে ৰাজহুৱা সভাত অংশগ্ৰহণ নকৰিলে বিচিটি নিৰ্বাচনত যে প্ৰভাৱ পেলাব সেয়া নিশ্চিত। প্ৰশ্ন হয়, মুখ্যমন্ত্ৰী সোণোৱালে লোৱা সিদ্ধন্তৰ দৰে যদি বাকী ৰাজনৈতিক দলেও কোৰোণা ভাইৰাছক লৈ এনে সাৱধানত অৱলম্বন কৰে তেন্তে নিশ্চয়কৈ বিটিচিত দেখা পোৱা নাযাব কোনো নিৰ্বাচনী ৰাজহুৱা সভা !\nFirst published: March 14, 2020, 1:35 PM IST


শব্দৰ শক্তি, প্ৰশংসাৰ শক্তি- ঈশান জ্যোতি বৰা - সাহিত্য ডট অৰ্গ\nএজন যুৱকে দুমাহমানৰ পূৰ্বে ব্যক্তিগত খণ্ডৰ চাকৰি এটাত যোগদান কৰিছে৷ নিজ দায়িত্ব তেওঁ নিষ্ঠাসহকাৰে পালন কৰি আছে৷ চৰকাৰৰ কোনোবা এটা বিভাগত কাৰ্যনিৰ্বাহ কৰি থকা এজন ব্যক্তিৰ সৈতে এদিন সেই ডেকাজনৰ সাক্ষাৎ হ’ল৷ দুটা ভিন্ন ক্ষেত্ৰৰ, ভিন্ন চৰিত্ৰৰ আৰু ভিন্ন বয়সৰ দুজন ব্যক্তিৰ মাজত সম্পন্ন হোৱা কথোপকথনৰ কেইবাটাও ৰূপ থাকিব পাৰে৷ তেনেকুৱা এটা সম্ভাব্য ৰূপলৈ মন কৰকচোন –\n“তুমি ক’ত কাম কৰা? ”\n“অমুক কোম্পানীত৷ আপুনি? ”\n“মই চৰকাৰৰ অমুক বিভাগত কৰোঁ৷ ”\n“ভাল বাৰু৷ ”\n“পৰীক্ষা-চৰীক্ষা দিয়া নাছিলা নেকি? ”\n“দিছিলোঁ৷ এতিয়ালৈকে পোৱা নাই৷ ”\n“পৰীক্ষাবোৰ দি থাকিবা৷ চৰকাৰী চাকৰি এটা থাকিলে ভাল৷ ছিকিউৰটি থাকে৷ তাতে প্ৰাইভেট কোম্পানীবোৰত গাধৰ দৰে খটুৱায়৷ দৰমহা সিমান নিদিয়ে৷ ছুটি-টুটিও বৰকৈ নাপায়৷ ”\n“বেংক-চেংকৰ পৰীক্ষাবোৰ দি থাকিবাচোন৷ বেংকতো সুবিধা ঢেৰ আজি৷ লোন-চোন পাবলৈও সুবিধা৷ এইবোৰ প্ৰাইভেট কোম্পানিত থাকি লাভ নাই৷ ”\nকথোপকথনটোৰ পিছত আপোনাৰ মনটোৱে কেনেধৰণে প্ৰতিক্ৰিয়া প্ৰকাশ কৰিব বাৰু? কথোপকথনটোৰ পিছত আপোনাৰ মনত ‘ভাল লগা’ অনুভূতি এটাৰ উদ্ৰেক ঘটিবনে? যি উৎসাহ আৰু উদ্যমেৰে আপুনি আপোনাৰ নতুন কামটোত নিয়োজিত হৈ আছিল, ব্যক্তিজনৰ সৈতে সম্পন্ন হোৱা কথোপকথনটোৰ পিছতো আপুনি সমান উৎসাহ আৰু উদ্যমৰে কাম কৰি যাবলৈ সক্ষম হ’বনে? সপ্তাহৰ সাতোটা দিনেই যদি আপুনি অনিচ্ছাসত্ত্বেও এনেজাতীয় কথোপকথনত ভাগ ল’ব লগা হয়, তেতিয়া আপোনাৰ আত্মবিশ্বাস, আত্মসন্মানবোধ, আত্মমৰ্যাদা-এইবোৰৰ কি দশা হ’বগৈ, এবাৰ ভাবকচোন৷ আপোনাক হীনমন্যতাই গ্ৰাস কৰি নেপেলাবনে?\nএইবাৰ আহিছোঁ কথোপকথনৰ দ্বিতীয়টো সম্ভাব্য ৰূপলৈ-\n“বৰ ভাল কথা৷ মই চৰকাৰৰ অমুক বিভাগত কৰোঁ৷ ”\n“ময়ো প্ৰথমতে প্ৰাইভেট কোম্পানীতে কাম কৰিছিলোঁ৷ ছটা বছৰ কোম্পানীৰ চাকৰি কৰিছিলোঁ৷ ”\n“হয় নেকি! ”\n“হয়৷ তোমাৰ কাম কৰি কেনেকুৱা লাগিছে? ”\n“ভাল লাগিছে৷ অৱশ্যে মাজে-সময়ে কষ্ট হয়৷ ”\n“কষ্ট কৰিলেহে ফল পাবা৷ নিজৰ কাম মনপুতি আৰু উদ্যমেৰে কৰি যাবা৷ প্ৰত্যাহ্বান আৰু প্ৰতিকুলতা সকলোতে আছে৷ সেইবোৰ নেওচি আগবাঢ়ি যাব পৰাজনেহে জীৱনটোক তেনেই ওচৰৰপৰা দেখা পায়৷ ”\n“হয়৷ আপুনি ঠিকেই কৈছে৷ ”\n“ঠিক আছে তেন্তে৷ আকৌ কেতিয়াবা লগ পাম৷ তোমাৰ লগত কথা পাতি বৰ সুখী হ’লোঁ৷ ”\nপূৰ্বৰ কথোপকথনটোতকৈ এই কথোপকথনটো একাধিক দিশৰ পৰা ব্যতিক্ৰম৷ কৰ্মোদ্যমী মানুহজনৰ লগত হোৱা পাঁচ মিনিটীয়া কথোপকথনটোৱে আপোনাক যথেষ্ট অনুপ্ৰাণিত নকৰিলেনে? তেওঁৰ আন্তৰিকতাপূৰ্ণ ব্যৱহাৰ, সৌজন্যসূচক আচৰণ আৰু প্ৰশংসাসূচক বাক্যকেইটায়ে আপোনাৰ আত্মবিশ্বাস আৰু আত্মমৰ্যাদা দুগুণে বঢ়াই নুতুলিলেনে? আপুনি যে এটা গুৰুত্বপূৰ্ণ কৰ্মত নিয়োজিত হৈ আছে আৰু আপুনি যে দায়িত্বসহকাৰে, পূৰ্ণোদ্যমে নিজ কৰ্মত মনোনিৱেশ কৰিব লাগে, তেনে এটা চিন্তাই আপোনাৰ মনোজগতত ঠাই নাপালেনে? বছৰৰ অধিকাংশ সময়েই যদি আপুনি এনেধৰণৰ ইতিবাচক আৰু প্ৰেৰণাদায়ী কথোপকথনত ভাগ লয়, যোগাত্মক দৃষ্টিভংগীসম্পন্ন পৈণত মগজুৰ ব্যক্তিৰ সাক্ষাৎ লভে, তেতিয়া আপোনাৰ চাকৰি জীৱন, ব্যক্তিগত জীৱন আৰু সামাজিক জীৱন সুখ-আনন্দৰ নিৰ্মল পোহৰেৰে আলোকিত নহ’বেনে? সবাতোকৈ ডাঙৰ কথা; অভিযোগ, প্ৰতি-অভিযোগ, অসন্তুষ্টি, নিৰাশা, হতাশা, বিষণ্নতা-এইসমূহৰ পৰা আপুনি এক নিৰাপদ দূৰত্বত অৱস্থান কৰিবলৈ সুযোগ পাব৷\nপ্ৰশংসাসূচক শব্দ আৰু উৎসাহজনক আচৰণে এজন সাধাৰণ মানুহৰ স্বভাৱ, চৰিত্ৰ আৰু মানসিক জগতত কেনেধৰণৰ চমৎকাৰ সাধিব পাৰে, সেইয়া কোৱাটো নিষ্প্ৰয়োজন৷ প্ৰাত্যহিক জীৱনত আমি অতিক্ৰম কৰা নানা ঘটনা-পৰিঘটনা, ভিন্ন মানসিকতাসম্পন্ন ব্যক্তিবিশেষৰ লগত সম্পন্ন হোৱা কথোপকথনবোৰ আৰু সেইসমূহে আমাৰ মনত সৃষ্টি কৰা প্ৰতিক্ৰিয়া আৰু সঁহাৰিৰ দিশটোত গভীৰভাৱে চকু ফুৰালেই প্ৰশংসাসূচক বাণী আৰু উৎসাহজনক আচৰণৰ শক্তি সন্দৰ্ভে আমি অৱগত হ’ম৷\nতৃতীয় শ্ৰেণীত পঢ়ি থকা ল’ৰাটোৱে কবিতাৰ দৰে শাৰীকেইটামান লিখি আপোনাক বৰ আগ্ৰহেৰে দেখুৱালে৷ কবিতাটোৰ প্ৰশংসাত আপুনি পঞ্চমুখ হৈ পৰিব বুলি ল’ৰাই মনে মনে বাঞ্ছা কৰি আছিল৷ পিছে আপুনি হ’ল গল্প-কবিতাৰ মূল নুবুজা মানুহ৷ কবিতাটোলৈ কেৰাহিকৈ চাই পোনছাটেই “এইবোৰ লিখি সময় পাৰ কৰিব নালাগে৷ পঢ়া-শুনাত মন দে৷ ” বুলি ভেঁকাহি মাৰি উঠিল৷ ল’ৰাইও ভেঁ-ভেঁকৈ কান্দি একেকোবে মাকৰ কোলাত উঠিলগৈ৷ সেইদিনা যদি আপুনি তাক পেংলাই নকৰি “বৰ ধুনীয়া কবিতা হৈছে দেই৷ ” জাতীয় প্ৰশংসাসূচক বাক্য এটাৰে তাৰ কুমলীয়া প্ৰতিভাক স্বীকৃতি দিলেহেঁতেন, তেন্তে সি হয়তো ভৱিষ্যতে এজন সফল সাহিত্যিক হ’ব নোৱাৰিলেও এটা সৃজনীশীল মনৰ গৰাকী হ’লহেঁতেন৷ পিছে আপুনিও ‘কেৱল পুথিগত বিদ্যাৰে শিক্ষিত হৈ ডাঙৰ মানুহ হ’ব লাগিব’ নীতিটোকেই অৱলম্বন কৰিলে৷\nসকলো কামকে সম-মৰ্যাদা প্ৰদান কৰিব লাগে৷ কামৰ কোনো সৰু-বৰ নাই৷ কোনটো কাম সৰু আৰু কোনটো কাম ডাঙৰ-এনেধৰণৰ পৰিত্যাজ্য প্ৰশ্নৰ অৱতাৰণা নকৰি আমি আনৰ অপকাৰ নকৰাকৈ জীৱনটো উদযাপন কৰাৰ ধনাত্মক চিন্তা এটাক অধিক প্ৰাধান্য দিব লাগে৷ এনেধৰণৰ ‘শুনি ভাল লগা’ কথাবোৰ আমি বিভিন্ন কাকতে-প্ৰবন্ধই, আলোচনীৰ পাতত পঢ়িবলৈ পাওঁ অথবা সমাজৰ একাংশ মানুহৰ মুখত শুনিবলৈ পাওঁ৷ কিন্তুু কাৰ্যত সেইয়া প্ৰতিফলিত হয়নে!\nএজন পাণদোকানীৰ অমুক নামৰ পুতেকজনে শৈক্ষিক জীৱনৰ গুৰুত্বপূৰ্ণ পৰীক্ষা এটাত সফলতাৰে উত্তীৰ্ণ হ’ল৷ পিছদিনা বাতৰিকাকতত এই খবৰটোৰ বিষয়ে যুগুতোৱা প্ৰতিবেদনখনৰ শিৰোনাম দিয়া হ’ল -“দৰিদ্ৰতাৰ অভিশাপ নেওচি জিলিকিল অমুক”৷ আন এখন কাকতত ওলাল-“প্ৰথম স্থান অধিকাৰ কৰিলে পাণদোকানীৰ পুতেকে৷ ” এই যে আমি লিখিলোঁ-‘দৰিদ্ৰতাৰ অভিশাপ নেওচি’, ‘পাণদোকানীৰ পুতেক’-এইকেইটা শব্দৰে আমি সমাজখনলৈ কেনেজাতীয় বাৰ্তা এটা প্ৰেৰণ কৰিলোঁ? ‘সকলো কামকে সন্মানৰ চকুৰে চাব লাগে৷ ’-সমাজত প্ৰচলিত এই জনপ্ৰিয় কথাষাৰক উক্ত বাতৰিটোৱে গুৰুত্বহীন কৰি তুলিলে নেকি? এজন অভিযন্তাৰ পুতেকে যদি পৰীক্ষাত সফলতাৰে উত্তীৰ্ণ হয়, তেতিয়া বাৰু পিছদিনা মুখ্য বাতৰিটোৰ শিৰোনাম ‘অভিযন্তাৰ পুতেকে পৰীক্ষাত জিলিকিল’-এনেকুৱাধৰণৰ হয়গৈনে? বহুতেই ভাবে-এনেধৰণৰ বাতৰিয়ে সমাজৰ অনেক মানুহকে অনুপ্ৰেৰণাৰ অফুৰন্ত শক্তিৰে উদ্বুদ্ধ কৰে৷ এইধৰণৰ বাতৰিয়ে সমাজৰ এটা শ্ৰেণীক অনুপ্ৰাণিত কৰে-এইটো বাতৰিটোৰ এটা ইতিবাচক দিশ হ’ব পাৰে৷ কিন্তুু এইধৰণৰ বাতৰিয়ে সমাজ এখনত বসবাস কৰা ভিন্ন বয়সৰ, ভিন্ন চৰিত্ৰৰ আৰু ভিন্ন শ্ৰেণীৰ প্ৰতিজন লোককে অনুপ্ৰাণিত কৰেনে? -সেইটোও একেসময়তে উত্থাপিত হ’বলগীয়া প্ৰশ্ন৷ পাণৰ দোকান দিয়া মানুহজন যে সমাজৰ ‘সৰু’ মানুহ আৰু তেওঁলোকে বসবাস কৰা পৃথিৱীখন যে দৰিদ্ৰতাৰে অভিশপ্ত এখন সমাজ-তেনেকুৱা এটা মনোভাৱহে আমাৰ এই বাতৰিটোৰ দ্বাৰা প্ৰেৰণ কৰা হ’ল নেকি? যিখন পাণৰ দোকান দি এই মানুহজনে সন্তানক আজিৰ এইটো অৱস্থা পোৱালেহি, যিখন পাণৰ দোকানৰ জৰিয়তে তেওঁ চাৰিজনীয়া পৰিয়ালটো পোহপাল দি আছিল, সেই পাণৰ দোকানখনক আমি এতিয়া পুতৌৰ দৃষ্টিৰে চাবলৈহে আৰম্ভ কৰিলোঁ নেকি? এইখন অসমৰে অইন এজন পাণ-দোকানীয়ে যেতিয়া ‘দৰিদ্ৰতাৰ অভিশাপ নেওচি’ বাক্যকেইশাৰী পঢ়িব, তেতিয়া মানুহজনৰ মনত বৃত্তিটোৰ প্ৰতি অতদিনে থকা মৰম-শ্ৰদ্ধা অতুট থাকিব নে হীনমন্যতাৰ দ্বাৰা আক্ৰান্ত হৈ সেইদিনাৰ পৰা তেওঁৱো পাণদোকানখনক পুতৌ আৰু হীন দৃষ্টিৰে চাবলৈ আৰম্ভ কৰিব? সুখী জীৱনৰ বাবে ধন-সোণতকৈও অত্যাৱশ্যকীয় সম্পদটো হ’ল-আত্মসন্মান৷ আত্মসন্মানৰ লগত জড়িত হৈ থাকে আত্মমৰ্যাদা৷ এই শব্দকেইটা লিখি আমি মানুহজনৰ আত্মসন্মান আৰু আত্মমৰ্যাদাত সজোৰে আঘাতহে হানিলোঁ নেকি? পাণদোকানীজনৰ ঠাইত আমি প্ৰত্যেকেই এবাৰ থিয় হৈ উক্ত প্ৰশ্নকেইটা সুধি চোৱা উচিত৷\nচৰকাৰী-বেচৰকাৰী উভয় প্ৰতিষ্ঠানতে কৰ্মৰত চাকৰিয়াল এজনৰ পাৰদৰ্শিতাত প্ৰশংসা আৰু স্বীকৃতিয়ে প্ৰভাৱ পেলায়৷ বিশ্বৰ একাংশ গৱেষকে এই বিষয়ে চৰ্চা কৰি আছে৷ ২০০৪ চনত গলআপ নামৰ প্ৰতিষ্ঠানটোৰ দ্বাৰা বিশ্বজুৰি সম্পন্ন হোৱা তেনে এটা গৱেষণাৰ মতে, কৰ্মক্ষেত্ৰত নিয়মীয়াকৈ প্ৰশংসা আৰু স্বীকৃতি লাভ কৰা কৰ্মচাৰীৰ উৎপাদনশীলতা(productivity)তাৎপৰ্যপূৰ্ণভাৱে বৃদ্ধি পায়৷ নিজ কৰ্ম আৰু প্ৰতিষ্ঠানটোৰ লগত তেওঁলোকৰ সম্পৰ্ক গাঢ় আৰু দীৰ্ঘদিনীয়া হয়৷ গ্ৰাহকৰ পৰা সন্তোষজনক সঁহাৰি লাভ কৰা এইসকল কৰ্মচাৰীৰ শৰীৰো ভালে থাকে৷ কিন্তুু প্ৰশংসা আৰু স্বীকৃতি লাভ নকৰা কৰ্মচাৰীৰ ক্ষেত্ৰত গভীৰ তাৰতময দেখিবলৈ পোৱা যায়৷ অসমৰ চৰকাৰী কাৰ্যালয়সমূহত কৰ্ম-সংস্কৃতিৰ অভাৱ ঘটিছে, সময়মতে কৰ্মচাৰী কাৰ্যালয়লৈ নাহে- এনেধৰণৰ অভিযোগ আমাৰ প্ৰায়েই কৰ্ণগোচৰ হয়৷ চৰকাৰীয়েই হওক বা বেচৰকাৰীয়েই হওক; প্ৰতিষ্ঠানসমূহৰ কাৰ্যদক্ষতা আৰু উৎপাদনশীলতা বৃদ্ধিৰ হেতু দক্ষ আৰু নিষ্ঠাৱান কৰ্মচাৰীক চিনাক্ত কৰি সেইসকলক যথাসময়ত পুৰস্কৃত কৰাৰ সিদ্ধান্ত এটাৰ পৰীক্ষামূলকভাৱে কাৰ্যকৰী কৰি চাব পাৰি৷ মোৰ বোধেৰে, ইয়াৰদ্বাৰা কৰ্মচাৰীজনক প্ৰশংসাসূচক স্বীকৃতি প্ৰদানৰ লগতে সহকৰ্মীসকলকো অনুপ্ৰাণিত কৰা হ’ব৷ কিছুমান ব্যক্তিগত খণ্ডত ‘বছৰটোৰ শ্ৰেষ্ঠ কৰ্মচাৰী’ নামৰ পুৰস্কাৰ প্ৰদান কৰাৰ নিয়ম এটা আছে৷ অসমৰ চৰকাৰী-বেচৰকাৰী কাৰ্যালয়সমূহতো তেনে এটা পৰম্পৰা আৰম্ভ কৰিলে কাৰ্যালয়সমূহত এক আশাব্যঞ্জক পৰিৱৰ্তন সাধিত হ’ব৷\nপ্ৰশংসা আৰু উৎসাহে সাধাৰণ মানুহ এজনৰ সুপ্ত হৈ থকা মানসিক শক্তিক জাগ্ৰত কৰি তেওঁৰ দ্বাৰা চমৎকাৰ সাধিব পাৰে৷ নেশ্যনেল জিঅ’গ্ৰাফিক চেনেলত সম্প্ৰচাৰিত হোৱা ‘ব্ৰেইন গেইম’ নামৰ আকৰ্ষণীয় অনুষ্ঠানটিত ‘যোগাত্মক দৃষ্টিভংগী’ সম্পৰ্কীয় খণ্ডটোত সেই কথা প্ৰমাণসহকাৰে দেখুউৱা হৈছিল৷ ভিন্ন বয়সৰ কেইগৰাকীমান ব্যক্তিক বাস্কেটত বল সুমুৱাবলৈ অনুৰোধ কৰা হ’ল৷ কিন্তুু তেওঁলোকৰ অধিকাংশ শ্বটেই ব্যৰ্থ হ’ল৷ এইবাৰ তেওঁলোকৰ দুচকুত ক’লা কাপোৰ মেৰিয়াই দিয়া হ’ল৷ মানুহজনৰ পিছফালে কেইজনমান দৰ্শকক ৰখাই তেওঁ ল’বলগীয়া প্ৰত্যকেটো শ্ব’টৰ শেষত হাতচাপৰি আৰু প্ৰশংসাসূচক শব্দৰে উৎসাহিত কৰিবলৈ কোৱা হ’ল৷ অৰ্থাৎ তেওঁ দলিয়াই দিয়া প্ৰতিটো বলেই যে গৈ বাস্কেটত সোমাইছে, ঠিক এনে এটা ভ্ৰান্ত ধাৰণা তেওঁৰ মগজুত সংস্থাপিত কৰিবলৈ চেষ্টা কৰা হ’ল৷ দহটাকৈ শ্বট লোৱাৰ পিছত মানুহজনৰ চকুৰ পৰা কাপোৰখন আঁতৰাই দিয়া হ’ল আৰু তেওঁক পুনৰ শ্বট ল’বলৈ দিয়া হ’ল৷ দেখা গ’ল যিগৰাকী মানুহে পূৰ্বতে সফলতা অৰ্জন কৰিবলৈ সক্ষম হোৱা নাছিল, সেইসকল ব্যক্তিয়ে এইবাৰে একাধিক শ্বটতে সফলতা লভিবলৈ সমৰ্থ হ’ল৷ এই চমৎকাৰ পৰিৱৰ্তনটো প্ৰতিগৰাকী ব্যক্তিৰ ক্ষেত্ৰতে দৃষ্টিগোচৰ হ’ল৷ এইবাৰ আন এজন ব্যক্তিৰ চকুত ক’লা কাপোৰ পিন্ধাই শ্বট ল’বলৈ দিয়া হ’ল৷ ব্যক্তিজনৰ পিছফালে একেখিনি দৰ্শকক থিয় কৰোৱা হ’ল৷ কিন্তুু দৰ্শকসকলে এইবাৰ পূৰ্বৰদৰে আচৰণ নেদেখুৱালে৷ তেওঁলোকে এইবাৰ ইতিকিংসূচক কোলাহলৰ সৃষ্টি কৰি বাস্কেটত বল সুমুৱাবলৈ অহা মানুহজনক নিৰুৎসাহিত কৰিলে৷ ক’লা কাপোৰ খুলি যেতিয়া মানুহজনৰ দ্বাৰা খেলখন পুনৰ খেলোৱা হ’ল, তেতিয়া দেখা গ’ল মানুহজনে পূৰ্বৰ সফলতাৰ ধাৰা অক্ষুণ্ন ৰাখিব পৰা নাই৷ ক’লা কাপোৰ মেৰিওৱাৰ পূৰ্বে তেওঁ লোৱা প্ৰায়কেইটা শ্বটেই পিছে অব্যৰ্থ আছিল৷\nসেইয়াই হৈছে শব্দৰ শক্তি৷ প্ৰশংসাৰ শক্তি৷ অনুপ্ৰেৰণাদায়ী সাহিত্য ৰচনাৰ জৰিয়তে যিকেইগৰাকী ব্যক্তিয়ে বিশ্বৰ দশোদিশে যশস্যা আৰু খ্যাতি লভিছে সেইসকলৰ ভিতৰত অন্যতম এজন হ’ল আমেৰিকান লেখক নেপোলিয়ন হিল৷ নেপোনিয়ন হিলে এষাৰ কথা কৈছিল-“কিবা এটা কোৱাৰ আগতে দুবাৰ ভাবি লোৱা৷ কাৰণ, তোমাৰ শব্দ আৰু ইয়াৰ প্ৰভাৱে আন এজনৰ মনত সাফল্য অথবা বিফলতাৰ বীজ ৰোপণ কৰিব৷ ” গভীৰ জীৱনবোধৰ চানেকি দাঙি ধৰা এই কথাষাৰৰ মৰ্মাৰ্থ উপলব্ধি কৰি আমি আমাৰ দৈনন্দিন জীৱনত ব্যৱহাৰ কৰা শব্দসমূহক সতৰ্ক দৃষ্টিৰে নিৰীক্ষণ কৰাটো এটা প্ৰয়োজনীয় কৰ্তব্য বুলি বিবেচনা কৰিব পাৰি৷\nগাঁৱৰ দুজনমান ল’ৰাই পুথিভঁড়াল এটাৰ খোজাৰ যো-জা চলাইছে৷ ল’ৰা দুজনক বাটত লগ পাওঁতে আপুনি উপলুঙাসূচক অভিব্যক্তি এটা প্ৰদৰ্শন কৰি ‘এইবোৰ কৰিনো কি লাভ হ’ব হেৰৌ! ’ জাতীয় তোষামোদমিশ্ৰিত কথা এটাৰ অৱতাৰণা কৰি তেওঁলোকৰ মুখৰ উজ্জ্বলতা স্তিমিত কৰি পেলালে৷ আপুনি তেওঁলোকে কৰিবলৈ ওলোৱা কামটোত পা-পইছা দি সহায় কৰিব নালাগে৷ কিন্তুু তেওঁলোকৰ উদ্যমী মন আৰু ইতিবাচক চিন্তাক টুলুঙা কথা একোষাৰ কৈ মষিমূৰ কৰিবও নালাগে৷\nদৰাচলতে বস্তুবাদী আৰু ভোগবাদী সমাজ-ব্যৱস্থাই আমদানি কৰা ধন-দৌলত আহৰণৰ স্বাৰ্থান্ধ প্ৰতিযোগিতাখনে আমাৰ মানুহখিনিক ইমানেই লুভীয়া, অসন্তুষ্ট, অভিযোগপ্ৰিয় আৰু কেৰিয়াৰ-সৰ্বস্ব কৰি পেলাইছে যে ইতিবাচক কথা-বতৰা, উৎসাহজনক আচৰণ, প্ৰেৰণাদায়ী দিহা-পৰামৰ্শ আদিকে ধৰি এখন প্ৰকৃত শিক্ষিত সমাজত থাকিবলগীয়া অৱশ্য-প্ৰয়োজনীয় উপাদানসমূহ ক্ৰমাৎ অন্তৰ্হিত হ’বলৈ আৰম্ভ কৰিছে৷ চৌদিশে কেৱল দৌৰি ফুৰা মানুহৰ ভিৰ৷ কোনোবা যদি দৌৰিছে টিআৰপিৰ পিছে পিছে, কোনোবা দৌৰিছে এশ শতাংশ নম্বৰৰ পিছে পিছে, কোনোবা যদি দৌৰিছে আকাশলংঘী অট্টালিকাৰ দিশে, কোনোবা আকৌ দৌৰিছে বিলাসী গাড়ীখনৰ পিছে পিছে৷ মানুহৰ অৰ্থ-বৈভৱক, শিক্ষা-দীক্ষাক কেন্দ্ৰ কৰি তুলনাত্মক আলোচনা-বিলোচনাত নিমজ্জিত হোৱাৰ অঘোষিত প্ৰাচীন নিয়মটো আমাৰ সমাজত বৰ গভীৰলৈকে শিপাই আছে৷ “নিজ যোগ্যতা আৰু দক্ষতাৰ বলত যিখিনি পাইছোঁ তাকেই লৈ জীৱনটো উপভোগ কৰোঁ”-এনে এটা সৰল অথচ জীৱনমুখী চিন্তাৰে আমি আমাৰ জীৱনটোৰ প্ৰতি কৃতজ্ঞ হ’বলৈ কেতিয়া শিকিম? বোধহয় বস্তুবাদ আৰু ভোগবাদেৰে চিক্‌মিকাই থকা ‘তথাকথিত আধুনিক নাগৰিক’ৰ সাজযোৰ সলাই ‘সঁচা মানুহ’ৰ সাজযোৰ পিন্ধি প্ৰকৃতাৰ্থত আধুনিক হ’বলৈ আমি আৰু কেইটামান দশক অপেক্ষা কৰিব লাগিব৷ সেই দিনটোলৈ বৰ আগ্ৰহ আৰু অধীৰভাৱে মই অপেক্ষা কৰি আছোঁ, ‘ছুপাৰমেন’খ্যাত খ্ৰিষ্টোফাৰ ৰিভৰ জনপ্ৰিয় উক্তি এফাঁকিৰ ছাঁত বহি -‘Once you choose hope, anything is possible.”\n← ৰংবং তেৰাঙৰ চুটিগল্পত কাৰবি সমাজ-জীৱনৰ চিত্ৰ- মৃদুল মৰাণ\nমূৰৰ বিষৰ বিষয়ে আমি কিমান জানো? ( ডাঃ ভূপেন শইকীয়া ) →\nধৰ্ম, অন্ধবিশ্বাস আৰু ‘দেউল’ (হিমজ্যোতি তালুকদাৰ)\nআত্মসন্মানবোধ – ৰুনাব কাঁ


বানৰ প্ৰলয়ংকাৰী ৰূপ! ১৫ জনৰ মৃত্যু, বাট-পথ একাকাৰ, মন্ত্ৰী-বিধায়কৰ ঘৰ\nদেশ বিভাজনৰ সময়ত পাকিস্তানলৈ যোৱা মুছলমানৰ পাকিস্তানত কোনো সন্মান নাই : মোহন ভাগৱত\nস্পা কৰিবলৈ যোৱা যুৱতীক অশ্লীলভাৱে স্পৰ্শ কৰাৰ অভিযোগ, পাৰ্লাৰত আছুৱে লগালে তলা…\nএটকাও নোলোৱাকৈ বিশ্বকাপত ভাৰতীয় দলৰ পৰামৰ্শ দাতাৰ দায়িত্ব পালন কৰিব ধোনীয়ে\nকলকাতাত বুৰ্জ খলিফা আৰ্হিৰ পূজা মণ্ডপৰ বাবে সমস্যাত বিমান চালক, কিয় দিলে অভিযোগ?\nLakme Fashion Weekত সংযুক্তা দত্তৰ শ্ব’ ষ্ট’পাৰ হিচাপে খোজ দিলে দিব্যা খোচলা কুমাৰে\nবিশ্বৰ ৯০ খন দেশৰ হিট শ্বো- সেই বিশেষ পুতলাৰ খেল\nএনচিবিৰ আগত আৰিয়ানৰ স্বীকাৰোক্তি- ‘সেৱন কৰিছিল এবিধ বিশেষ ড্ৰাগছ’\nসঞ্জয় দত্ত থকা একেখন কাৰাগাৰতে আছে শ্বাহৰুখ তনয়\nUpdated: 17-Sep-21 @ 13:20\nঅতিকে ভয়ংকৰ ৰূপ ধাৰণ কৰিছে বানপানীয়ে। যোগী আদিত্যনাথৰ ৰাজ্যত এতিয়া সকলো ফালেই বানৰ প্ৰকোপ। বানৰ কবলত পৰি বৰ্তমানলৈ ১৫ জনকৈ লোকে হেৰুৱালে প্ৰাণ ।\nবানৰ ভয়ংকৰ ৰূপ দেখিয়ে ৰাজ্য প্ৰশাসনে দুদিনৰ বাবে সকলো শিক্ষানুষ্ঠান বন্ধৰ নিৰ্দেশ দিয়ে। আনহাতে অন্য লোককো, সেয়া লাগিলে সাধাৰণ লোকেই হওঁক বা কোনো মন্ত্ৰী বিধায়ক অত্যন্ত প্ৰয়োজনত হে ঘৰৰ পৰা বাহিৰ অহাৰ বাবে আহ্বান।\nৰাজ্য খনত বৃহস্পতিবাৰে কোনো কোনো ঠাইত ১০০ মিলি মিটাৰতকৈয়ো অধিক বৰষুণ হৈছে। ৰাজধানী লক্ষ্ণৌতো বৰষুণ আৰু বানৰ কালৰূপ। মাজ বাটতে আৱদ্ধ হৈ পৰিছে বহু বাহন। কোনো ঠাইত ৰাজপথতে পানীৰ তলত বুৰ যোৱা অৱস্থা যান বাহনৰ।\nবিদ্যুৎ সংযোগো ব্যাহত হৈ পৰিছে বহু ঠাইত। মন্ত্ৰীৰ লগতে উত্তৰ প্ৰদেশৰ কেইবাগৰাকী গন্য মান্য লোকৰ বাসগৃহত বানপানী। ৰাজপথতে উভালি পৰিছে গছ বিৰিখ। ৰেড এলাৰ্ট জাৰি কৰাৰ লগতে সাধাৰণ লোককো সতৰ্কবাণী ঘৰৰ পৰা বাহিৰ নহবলৈ।\nআৰু পঢ়ক : কোনে লাভ কৰিব ভাৰতীয় টি-২০ ক্ৰিকেট দলৰ অধিনায়কৰ দায়িত্ব?\n16-Sep-21 @ 21:46\nতালিবানী কায়দা, মিজোৰামত আত্মঘাটি বোমাৰে পত্নীক হত্যা প্ৰাক্তন স্বামীৰ\nখোজ কঢ়াৰ প্ৰৱল ইচ্ছা মনজিদাৰ, কিন্তু আৰ্থিক অনাটনত ৭ বছৰে বিছনাই হৈ পৰিছে সংগী\nসাধাৰণ শুকান মাছৰ ব্যৱসায়ীৰ টিনৰ জুপুৰীৰ ঘৰত ৪৭ লাখ ৫০ হাজাৰ টকা জব্দ\nছেনিটাৰী নেপকিনত ড্ৰাগছ অনা কোন সেই সুন্দৰী যি শ্বাহৰুখৰ পুত্ৰৰ সৈতে একেলগে হৈছে গ্ৰেপ্তাৰ\nশ্বাহৰুখৰ পুত্ৰৰ ফোনত আপত্তিজনক ফটো, ১১ অক্টোবৰলৈ আৰক্ষীৰ জিম্মাত বিছাৰিছে , শ্বাহৰুখৰ ঘৰলৈয়ো যাব পাৰে এন চি বি\nকলগাছিয়াৰ অসামৰিক চিকিৎসালয়ত নাৰ্ছৰূপী দালাল আটক\n২০১১ চনত পত্নীৰ ডিঙি কাটি ছিন্ন মুণ্ড লৈ থানাত উপস্থিত হোৱা ৰঞ্জিত দাসক অৱশেষত শাস্তি


Class9Assamese Chapter 8 Question Answer | অন্ধবিশ্বাস আৰু কুসংস্কাৰ » Assamese Medium\nClass9Assamese Chapter 8 Question Answer | অন্ধবিশ্বাস আৰু কুসংস্কাৰ\nClass9Assamese Chapter 8 Question Answer অৰ্থাৎ নৱম মান শ্ৰেণীৰ অষ্টম অধ্যায় ‘অন্ধবিশ্বাস আৰু কুসংস্কাৰ” ৰ প্ৰশ্নোত্তৰ আজি আমি আলোচনা কৰিবলৈ প্ৰয়াস কৰিছো। আশা কৰোঁ আপোনাক এই লিখনিয়ে সহায় কৰিব।\nএতিয়ালৈকে আমি Assamese Medium ৰ বহু কেইটা অধ্যায়ৰ প্ৰশ্ন উত্তৰ আলোচনা কৰিছো Class9Assamese Chapter7Question Answer, Class9Assamese Chapter6Question Answer, Class9Assamese Chapter5Question Answer, Class9Assamese Chapter4Question Answer, Class9Assamese Chapter3Question Answer, Class9Assamese Chapter2Question Answer, Class9Assamese Chapter 1 Question Answer, আপুনি যদি পঢ়া নাই তেন্তে লিংক দিয়া আছে। আপুনি তাৰ পৰা পঢ়িব পাৰে বা Class9Assamese Question Answer PDF Notes ডাউনলোড কৰিব পাৰে।\nওপৰত উল্লেখ কৰা অধ্যায়সমূহ আৰু Class9Assamese Chapter 8 Question Answer ৰ কোনো প্ৰশ্ন উত্তৰ যদি বুজি পোৱাত অসুবিধা হৈছে তেন্তে Assamese Medium Facebook Page ক Follow কৰি আমাৰ সৈতে পোনপটীয়াভাৱে যোগাযোগ কৰিব পাৰে। আমি আপোনাৰ সমস্যাৰ সমাধান যথা সময়ত দিবলৈ প্ৰয়াস কৰিম।\nশ্ৰেণী (Class) নৱম শ্ৰেণীৰ ( Class9Assamese Medium)\nবিষয় (Subject) অসমীয়া (MIL- Assamese)\nপাঠ (Chapter) অন্ধবিশ্বাস আৰু কুসংস্কাৰ\nলেখক জয়ন্ত মাধৱ বৰা\nপাঠ্যক্ৰম (Course) সেবা (SEBA )\n১। চমু উত্তৰ দিয়া | Class9Assamese Chapter 8 Question Answer\n৭। ব্যাখ্যা কৰা | Class9Assamese Chapter 8\nভাষা বিষয়ক প্ৰশ্ন উত্তৰ | Assamese Chapter 8 Class9Question Answer\nঅন্ধবিশ্বাস আৰু কুসংস্কাৰ অতিৰিক্ত প্রশ্নোত্তৰ । Extra Question Answer Class9Assamese Chapter 8\n(ক) উৰাবাতৰি মানে কি ?\nউত্তৰঃ যিবােৰ সত্যৰ ওপৰত প্রতিষ্ঠিত নহয়, অথচ অজ্ঞতাৰ কাৰণে বা মানুহক উত্তেজিত কৰি তুলিবৰ কাৰণেই উদ্দেশ্য প্রণােদিতভাৱে প্ৰচাৰ কৰা হয় আৰু চিন্তাশূন্য, বিবেকশূন্য কিছু লােকে সেই বাতৰিকে সত্য বুলি বিশ্বাস কৰে, সেয়াই উৰাবাতৰি।\n(খ) কুসংস্কাৰ বুলিলে কি বুজা?\nউত্তৰঃ যিবােৰ নীতি-নিয়ম, ব্যৱস্থা, পৰম্পৰা এখন সুস্থ সমাজৰ পৰিপন্থী, সমাজৰ অগ্ৰগতিৰ গতিৰােধক হৈ থিয় দিয়ে, সেইবােৰেই কু-সংস্কাৰ।\n(গ) অন্ধবিশ্বাস, কুসংস্কাৰ পৃথিৱীৰ আটাইতকৈ গধুৰ বােজা।”—কথাষাৰ কোনে কৈছিল?\nউত্তৰঃ ড° সৰ্বপল্লী ৰাধাকৃষ্ণণে কৈছিল।\n(ঘ) কোনখন সন্ধিৰ পিছত আৰু কেতিয়া অসম বৃটিছৰ অধীনলৈ যায় ?\nউত্তৰঃ ১৮২৬ চনত ইয়াণ্ডাবু সন্ধিৰ পিছত।\n(ঙ) অসমলৈ আহি শদিয়াৰ সেমেকা জলবায়ুত মিছনাৰীসকল কেনে ধৰণৰ ৰােগত আক্ৰান্ত হৈছিল?\nউত্তৰঃ কলেৰা ৰােগত আক্ৰান্ত হৈছিল।\n২। অন্ধবিশ্বাস মানে কি ? অন্ধবিশ্বাসে সমাজত কেনেধৰণৰ সমস্যাৰ সৃষ্টি কৰিব পাৰে লিখা।\nউত্তৰঃ যিবােৰ বিশ্বাস বা ধাৰণা যুক্তিৰ ওপৰত প্রতিষ্ঠিত নহয়, বিজ্ঞানে যিবােৰ বিশ্বাসক, ধাৰণাক, ঘটনাক অসত্য আৰু অমূলক বুলি প্রতিপন্ন কৰিছে, – সেইবােৰেই অন্ধবিশ্বাস। অন্ধবিশ্বাস আৰু কুসংস্কাৰে প্রেম, মমতা, মানৱতা আদি মানৱীয় মূল্যসমূহক আঘাত কৰি মানৱ সমাজ এখনক কলুষিত কৰে। জন জীৱনৰ সুস্থ জীৱন ধাৰণৰ ব্যৱস্থাটোক বিপর্যস্ত কৰি সমাজক অশান্ত আৰু অস্থিৰ কৰি তােলে।\n৩। কি কি কাৰণত অন্ধবিশ্বাস, কুসংস্কাৰৰ দ্বাৰা জনসাধাৰণ প্ৰভাৱিত হয় ?\nউত্তৰঃ অন্ধবিশ্বাস আৰু কু-সংস্কাৰৰ দ্বাৰা জনসাধাৰণ, প্ৰভাৱিত হােৱাৰ প্ৰধানকৈ সাতটা কাৰণ উল্লেখ কৰিছে। কাৰণকেইটা এনেধৰণৰ –\nপ্রথম কাৰণ, মানুহৰ জ্ঞানৰ অভাৱ। শিক্ষাৰ অভাৱতকৈ জ্ঞানৰ অভাৱতহে মানুহ অন্ধবিশ্বাস, কু-সংস্কাৰৰ বশৱৰ্তী হয়। শিক্ষা লাভ কৰিলেও মানুহ অধ্যয়নশীল নহয়। বহুতে আবেগত অন্ধবিশ্বাস, কু-সংস্কাৰক বিশ্বাস কৰে। অধ্যয়নবিমুখিতাৰ কাৰণেই মানুহে আবেগক নিয়ন্ত্রণ কৰিব নােৱাৰে।\nদ্বিতীয় কাৰণটো হ’ল – যিকোনাে কথা বা ঘটনাৰ বাবে মানুহৰ ইতিবাচক দৃষ্টিভংগীৰ অভাৱ। প্রায়বােৰ মানুহে কথাবােৰ, সমুখত ঘটা ঘটনাবােৰ প্ৰায়ে নেতিবাচক দৃষ্টিভংগীৰে চায় কাৰণে অন্ধবিশ্বাস, কু-সংস্কাৰৰ বশবর্তী হয়।\nতৃতীয় কাৰণ হ’ল, দায়িত্বশীল মানুহ কিছুমানেও ক্ষুদ্র ক্ষুদ্র স্বার্থ সিদ্ধিৰ কাৰণে কেতিয়াবা সমাজৰ বাবে নেতিবাচক কাম কৰে। এনে কার্য সমাজৰ বাবে কেতিয়াবা ভয়ংকৰ ক্ষতিকাৰক হৈ পৰে।\nচতুর্থ কাৰণ হ’ল— ভ্ৰমণৰ ফলত মনৰ পৰিধি বহল হয়, ভাব আৰু সাহিত্য-সংস্কৃতিৰ বিনিময় ঘটে। ইয়াৰ অভাৱৰ কাৰণেও মনৰ অন্ধবিশ্বাস, কু-সংস্কাৰ সমাজৰ পৰা আঁতৰ নহয়।\nপঞ্চমতে, নিজ স্বার্থ পূৰণৰ কাৰণেও কিছু লােকে জানি-শুনিও অসম্ভব লৈ মানুহৰ মাজত অন্ধবিশ্বাস, কু-সংস্কাৰৰ কথা প্রচাৰ কৰাত সাধাৰণ লােকে সেইবােৰ বিশ্বাস কৰাত সমাজত কু প্ৰভাৱ পৰে।\nষষ্ঠ কাৰণটো হ’ল— যত্ন নকৰাকৈ কিছুমান লােকে থাউকতে ধন-টকা-পইচা লাভ কৰিব বিচৰাৰ উপৰিও ৰােগ আদিও ভাল কৰিব বিচৰা মনােভাব হ’ল— অন্ধবিশ্বাস, কু- সংস্কাৰৰ কু প্রভাৱ।\nসপ্তম কাৰণটো হ’ল— যুক্তিবাদী মন আৰু বিজ্ঞান মনষ্কতাৰ অভাৱতাে অন্ধবিশ্বাস, কু-সংস্কাৰে সমাজত বেয়া প্ৰভাৱ পেলায়।\n৪। অন্ধবিশ্বাস, কুসংস্কাৰ আদি নিয়ন্ত্রণ কৰিবলৈ কেনেধৰণৰ আঁচনি গ্রহণ কৰিব পাৰি?\nউত্তৰঃ অন্ধবিশ্বাস, কু-সংস্কাৰ আদি নিয়ন্ত্রণ কৰিবলৈ সমাজত সজাগতা সৃষ্টি কৰাৰ প্রয়ােজন, – ঘাইকৈ বিদ্যালয়ৰ পাঠ্যপুথিত এই বিষয়টো অন্তর্ভুক্ত কৰি ছাত্ৰ-ছাত্ৰীৰ মাজত সজাগতা আনিব পাৰিলে সমাজতাে সজাগতা আহি এইবােৰ নিয়ন্ত্রিত হব। আনহাতে তথ্যচিত্র বা তেনেধৰণৰ প্ৰচাৰ মাধ্যমৰ জৰিয়তেওঁ এইবােৰৰ বিপক্ষে সমাজত সজাগতা আনিব পাৰি আৰু এইবােৰ নিয়ন্ত্রণ কৰিব পৰা যায়।\n৫। ‘ডাইনী’, ‘সােপাধৰা’— এইবােৰ অন্ধবিশ্বাস। অন্ধবিশ্বাস বুলি জানিও কিছু লােকে এই বিষয় দুটাক লৈ উৰাবাতৰি প্ৰচাৰ কৰে আৰু বহু লােকে বিশ্বাস কৰিও লয়। ইয়াৰ কাৰণ কি কি বুলি ভাবা ?\nউত্তৰঃ ‘ডাইনী’ বা ‘সােপাধৰাৰ দৰে অন্ধবিশ্বাসৰ সুযােগ গ্রহণ কৰি এচাম স্বার্থপৰ মানুহে হত্যাৰ দৰে অসামজিক আৰু অমানৱীয় কার্য সমাধা কৰি আহিছে। সাধাৰণতে দেখা গৈছে সম্পত্তিৰ লােভত বা ওচৰ চুবুৰীয়া কাৰােবাৰ যদি উন্নতি হয় তেওঁৰ প্রতি ঈর্ষান্বিত হৈয়াে সেই বিশেষ মানুহঘৰৰ কাৰােবাক ‘ডাইনী বুলি অভিহিত কৰি অসৎ প্রবৃত্তিৰ মানুহে সামাজিক উৎপীড়ন চলায়। এনেদৰে স্বার্থসিদ্ধিৰ বাবেই ‘সােপাধৰাৰ অপপ্রচাৰ চলায়। কেতিয়াবা হত্যাৰ দৰে জঘন্য ঘটনা সংঘটিত হয়। ‘ডাইনী’ অথবা ‘সােপাধৰা বিষয়টো সমাজৰ আবেগ-অনুভূতি আৰু ভুল বুজাবুজিৰ সাধাৰণ ঘটনা হিচাপে ৰেহাই দিয়াটো একেবাৰে উচিত নহয়। অন্ধ বিশ্বাস আৰু কু- সংস্কাৰৰ বিৰুদ্ধে উদাসীনতাই স্বার্থন্বেষী মানুহক উৎসাহিত কৰে।\n৬। তােমালােকৰ অঞ্চলত প্রচলিত অন্ধবিশ্বাস, কু-সংস্কাৰ আদি তােমাৰ চকুত পৰিছে নেকি ? এই বিষয়ে এটি টোকা লিখা। সেইবােৰ নিৰাময়ৰ বাবে তােমাৰ ফালৰ পৰা কি কি ব্যৱস্থা লবা-\nউত্তৰঃ আমাৰ অঞ্চলত শিক্ষা-দীক্ষা লাভ কৰা, আনকি উচ্চপদত অধিষ্ঠিত তথা বিভিন্ন চাকৰি কৰি থকা ভালেমান লােক আছে যদিও এই অঞ্চল অন্ধবিশ্বাস, কু-সংস্কাৰৰ পৰা সম্পূর্ণ মুক্ত হ’ব পৰা নাই। সাধাৰণ মানুহৰ মাজত জৰা-ফুকা কৰি, জাব-জৰি লৈ ৰােগ ভাল কৰিব পৰা, বিয়াৰ দৰা কইনা আৰু তেওঁলােকৰ নিকটাত্মীয়ই জাব-জুৰি লৈ বিপদৰ পৰা ৰক্ষা পাবলৈ বিচৰা, গ্রহৰ কু-দৃষ্টিৰ পৰা ৰক্ষা পাবলৈ বা ব্যৱসায়-বাণিজ্য, ভাগ্যোন্নতিৰ উদ্দেশ্যে বিভিন্ন পাৰ্থৰ ধাৰণ কৰা আদি অন্ধবিশ্বাস সমাজৰ পৰা আজিৰ এই বিজ্ঞানৰ চৰম উৎকৰ্ষৰ দিনতাে আঁতৰা নাই।\nআনহাতে এওঁ উচ্চ জাতৰ, এওঁ নীচ জাতৰ, উচ্চ জাতৰ মানুহে নীচ জাতৰ ছােৱালী বিয়া কৰাব বা বিয়া দিব নাপায়, সম্পর্ক স্থাপন কৰিব নাপায়, তেনে বৈবাহিক সম্পর্ক কৰিলে সমাজচ্যুত কৰা বা এঘৰীয়া কৰা, জুই-পানী আলগ কৰা আদি কু-সংস্কাৰৰ পৰা এতিয়াও অঞ্চলৰ মানুহ মুক্ত হ’ব পৰা নাই।সেই অন্ধবিশ্বাস, কু-সংস্কাৰবােৰ নিৰাময়ৰ বাবে অঞ্চলৰ ঠায়ে ঠায়ে সজাগতা সভা পাতি ৰাইজৰ মনত থকা তথা তেনেবােৰ কাৰ্যকৰা মনােভাৱ আঁতৰ কৰিবলৈ আলােচনা- বিলােচনা, মত বিনিময় আদি কৰি সজাগতা আনিব পৰা যায়। অন্ধবিশ্বাস, কুসংস্কাৰৰ ফলত সততে ঘটি থকা ঘটনাবােৰ, কুফলবােৰ সবিস্তাৰে খবৰ কাগজ, ৰেডিঅ’, টি ভি আদিত প্ৰচাৰ হৈ থকা কথাবােৰ প্ৰতি অঞ্চলৰ মানুহ সকলৰ মনােযােগ আকর্ষণ কৰি তাৰ প্রতি সজাগ হ’বলৈ বুজাব পৰা যায়। আনহাতে এইবােৰৰ ওপৰত নাটক লিখি, অভিনয় কৰি চিত্র প্রদর্শন কৰিও মানুহক ইয়াৰ কুফলৰ জ্ঞান দিব পৰা যায়। এনেধৰণেৰে ব্যৱস্থা ল’লে মানুহে লাহে লাহে কু-সংস্কৰ আৰু অন্ধবিশ্বাসৰ প্ৰতি থকা বিশ্বাসৰ ভাৰ আঁতৰি যাব। শিক্ষণৰ লগে লগে প্রকৃত জ্ঞান লাভ হ’ব যদি এনেদৰে ব্যৱস্থা লব পৰা যায়।\nক) অন্ধবিশ্বাস, কুসংস্কাৰ পৃথিবীৰ আটাইতকৈ গধুৰ ৰােজা।\nউত্তৰ। উদ্ধত কথাফাকি প্রসিদ্ধ গল্পকার, ঔপন্যাসিক জয়ন্ত মাধব বৰা ৰচিত “অন্ধ বিশাস আৰু কুসংস্কাৰ” প্রবন্ধটিৰ অন্তৰ্গত। অন্ধবিশ্বাস, কুসংস্কাৰে সমাজক কেনেদৰে প্রভাবিত কৰি আহিছে- এই সম্পর্কে আলোচনা কৰিবলৈ গৈ প্ৰবন্ধৰ আৰম্ভণিতে ড° সৰ্বপল্লী ৰাধাকৃষ্ণণৰ এই উক্তিৰি উল্লেখ কৰিছে। অন্ধবিশ্বাস আৰু কু-সংস্কাৰ বর্তমান সময়ত সমাজৰ কাৰণে এটা ডাঙৰ অভিশাপ দৰে হৈ পৰিছে। অন্ধবিশ্বাস আৰু কুসংস্কাৰে প্ৰেম-মমতা, মানবতা আদি মানবীয় গুণসমূহ নাইকিয়া কৰি পেলাই সভ্য সমাজ এথনিক কলুষিত কৰে। জনজীৱনৰ সুস্থ আৰু শান্ত সহজ-সৰল জরিনধাৰণ ব্যৱস্থাটোক বিপর্যস্ত কৰি সমাজখনক অশাস্তআৰু অৰি, জটিল কৰি তােলে। বর্তমান সময়ত ই ইমানেই বেছি হৈ পৰিছে যে ইয়াৰ ফলত পৃথিবীৰ প্রায়বােৰ ঠাইতে নানান অঘটন, হত্যাকাণ্ড, আত্মহত্যা আদি হ’ব লাগিছে। এই কাৰণে সর্বপল্লী ৰাধাকৃষ্ণণে এনেদৰে মন্তব্য কৰিছিল।\n(খ) সংস্কাৰ এক জীবন পদ্ধতি।\nউত্তৰঃ উদ্ধত কথাফাকি প্রসিদ্ধ গল্পকাৰ, ঔপন্যাসিক জয়ন্ত মাধৰ বৰা ৰচিত “অন্ধ বিশ্বাস আৰু কুসংস্কাৰ”প্রবন্ধটিৰ অন্তগত। অন্ধবিশ্বাস, আৰু কু সংস্কাৰমুজ জীৱনহে যে প্রকৃত জীবন এই কথা প্রকাশ কৰিবলৈ যাওঁতে লেখকে এনেদৰে উল্লেখ কৰিছে। অন্ধবিশ্বাস আৰু কু-সংস্কাৰৰ কোনাে বৈজ্ঞানিক সত্যতা নাই। অন্ধবিশ্বাস কুসংস্কাৰে আবৰা জীৱন কেতিয়াও বিপদমুক্ত, সুখী জীৱন নহয়।প্রতি মুহূর্ততে ধন জন হানি হােৱাৰ উপৰিও অপমানিত হােৱাৰ ভয় থাকে। অন্ধবিশ্বাস আৰুকু-সংস্কাৰ নথকা জীৱন সংস্কাৰ জীৱন। সংস্কাৰে মানুহৰ সভ্যতা সংস্কৃতিক নতুন চিন্তাৰে উজ্জীৱিত কৰি সমাজক সময়ৰ লগত দৌৰিবলৈ সমৰ্থবান কৰি তােলে। এনে জীৱনহে প্রকৃত জীৱন, বিপদমুক্ত আৰু শান্তি, সুখৰ জীৱন। সংস্কাৰেই মানুহৰ জীৱন পদ্ধতিক উন্নত কৰে, মানুহ হিচাপে জীয়াই। থাকিবলৈ শিকায়। সংস্কাৰে মানুহৰ চিন্তাৰ দিগন্তক প্ৰসাৰিত কৰে।\n(গ) মানুহ শিক্ষিত হৈছে, কিন্তু সেই অনুপাতে হৈছে অধ্যয়নবিমুখ।\nউত্তৰঃ উদ্ধৃত কথাফাকি প্রসিদ্ধ গল্পকাৰ, ঔপন্যাসিক জয়ন্ত মাধব বৰা ৰচিত “অন্ধ বিশ্বাস আৰু কু-সংস্কাৰ” প্ৰৱন্ধটিৰ অন্তৰ্গত। মানুহ শিক্ষিত হ’লেও অধ্যয়ন নহ’লে যে প্রকৃত জ্ঞাননহয় আৰু এই জ্ঞানৰ অভাৱতেই যে সমাজত অন্ধবিশ্বাস আৰু কু-সংস্কাৰে গা কৰি উঠিছে, এই কথা প্রকাশ কৰিবলৈকে লেখকে এনেদৰে উল্লেখ কৰিছে। মানুহ শিক্ষিত হৈছে, কিন্তু অধ্যয়নশীল নােহােৱাৰ কাৰণে বহুত কথা নজনাকৈ থাকি যায়, সেইবােৰৰ সম্পর্কে জ্ঞানৰ অভাৱ হয়। অধ্যয়নেহে মানুহক নজনা কথাৰ সম্ভেদ দিয়ে, জ্ঞান বঢ়ায়। মহাপুৰুষ শংকৰদেৱ আদিকে ধৰি কত জন মহান ব্যক্তিয়ে মানৱতাৰ মূল্যবােধ সম্পর্কে সবলভাবে বুজাই অমূল্য গ্রন্থ ৰচনা কৰি থৈ গৈছে। সেইবােৰ অধ্যয়ন নকৰাৰ ফলতেই শিক্ষিত সমাজে মানবী মূল্যবোেধ অনুভৱ কৰিব নােৱাৰে আৰু সমাজক অন্ধবিশ্বাস কু-সংস্কাৰে আবৰি ধৰি আছে,সমাজত বিশৃংখল পৰিবেশ সৃষ্টি হৈছে, অপ্রীতিকৰ পৰিস্থিতিৰ সৃষ্টি হৈছে আৰু অমানরীয় কার্যকলাপ সংঘটিত হৈছে।\n৮। বিপৰীত শব্দ লিখা\n৯। বিপৰীতার্থক বুজোৱা শব্দ লিখা।\n১০। পাঠত উল্লেখ থকা পাচোটা যুৰীয়া শব্দ বিচাৰি উলিওৱা।।\nউত্তৰ: কু-সংস্কাৰ, জীৱন-পদ্ধতি, জীৱন-ধাৰণ, জাত-কুল, ভূত-প্রেত।\n১১। বাক্য ৰচনা কৰা: মৌলিক অধিকাৰ, অমানৱীয় কার্য, প্ৰচাৰ মাধ্যম, সজাগতা সভা, স্বার্থন্বেষী লােক, আদিম স্তৰ।\nউত্তৰ: মৌলিক অধিকাৰ→ নির্বাচনত ভােট দিয়াটো আমাৰ মৌলিক অধিকাৰ।\nঅমানৱীয় কার্য →মানুহক হিংসা কৰাটো অমানরীয় কার্য।\nপ্রচাৰ মাধ্যম→ বাতৰি কাকত, ৰেডিঅ’, টি ভি আদি একোটা প্রচাৰ মাধ্যম।\nসজাগতা সভা → সজাগতা সভাৰ জৰিয়তে যিকোনাে কথাৰ কাৰণে মানুহক সজাগ কৰিব পাৰি।\nস্বার্থন্বেষী লােক→ স্বার্থন্বেষী লােকে আনৰ উপকাৰৰ কথা চিন্তা কৰিব নােৱাৰে।\nআদিম স্তৰ→ আদিম স্তৰত মানুহবিলাক অসভ্য আছিল।\nঅপদেবতা – অহিত বা অকাৰ সধা দেৱতা; ভূত-প্রেত।\nঅবাঞ্ছিত –যিটো বাঞ্ছা কৰা নহয়; বিচৰা নহয়।\nকলুষিত —কলংকিত; কলংকযুক্ত।\nগতিৰােধক —গতিক বাধা দিয়া ব্যৱস্থা।\nদেহাবয়ব —দেহৰ গঠন; দেহৰ অৱয়ব।\nনেতিবাচক— ইতিবাচকৰ বিপৰীত। অসন্মতি সূচক।\nপ্রতিকূলতা— বাধা, বিপৰীত অৱস্থা।\nবন্দিত —যাক বন্দনা কৰা হয়; পূজনীয়।\nবড়ি —ঔষধৰ সৰু-ঘূৰণীয়া গুটি।\nভ্রান্ত বিশ্বাস—ভুল ধাৰণা।\nমনস্তাত্ত্বিক- মনৰ প্রকৃতি সম্পৰ্কীয়।\n(ক) অন্ধবিশ্বাস আৰু কুসংস্কাৰ প্ৰৱন্ধটিৰ লেখক কোন?\nউত্তৰঃ জয়ন্ত মাধৱ বৰা।\n(খ) জয়ন্ত মাধৱ বৰাৰ এখনি উপন্যাসৰ নাম লিখা।\nউত্তৰঃ মৰিয়া হােলা।\n(গ) জয়ন্ত মাধৱ বৰাৰ এখনি গল্পপুথিৰ নাম লিখা।\nউত্তৰঃ জাকৈয়া ছােৱালী।\n(ঘ) কোনখন উপন্যাসৰ বাবে জয়ন্ত মাধৱ বৰাই সাহিত্য অকাডেমী বঁটা লাভ কৰিছিল ?\nউত্তৰ মৰিয়া হােলা নামৰ উপন্যাসৰ বাবে।\n(ঙ) ড° সৰ্বপল্লী ৰাধাকৃষ্ণণ কোন?\nউত্তৰ ভাৰতৰ প্ৰাক্তন রাষ্ট্রপতি।\n(চ) শদিয়ালৈ মিছনাৰী সকল কিয় আহিছিল ?\nউত্তৰ ৪ খ্রীষ্টান ধর্ম প্রচাৰৰ অর্থে।\n(ছ) মিছনাৰীসকলে কলেৰাৰ পৰা উপশম পাবৰ বাবে কলেৰাৰ বড়ি কাক খাৰলৈ দিছিল?\nউত্তৰঃ কলেৰাত আক্রান্ত স্থানীয় লােকক।\n(জ) মিছনাৰীসকলে দিয়া কলেৰাৰ বড়ি স্থানীয় লােকে কিয় খােৱা নাছিল?\nউত্তৰ জাত যােৱা আৰু এঘৰীয়া হােৱাৰ ভয়ত।\n(ঝ) ফুটুকানিৰ মাজত কিহে হাঁহে বুলি কাহিনী শুনায়?\n(ঞ) সম্প্রতি অসমৰ সাক্ষৰতৰ হাৰ কিমান?\n(ট) শংকৰদেৱৰ বৈষ্ণৱ দৰ্শনৰ মূলমন্ত্র কি আছিল ?\n(ঠ) আবেগ নিয়ন্ত্রণ কৰিব নােৱাৰাৰ এটা মূল কাৰণ কি?\nউত্তৰ : অধ্যয়ন বিমুখিতা।\n(ড) ইতিবাচক চিন্তা কৰিব নােৱাৰা সমাজক কি বুলি কোৱা হয়?\nউত্তৰঃ পংগু সমাজ বুলি কোৱা হয়।\n(ঢ) বিনিময় নহলে কি নহয় বুলি কৈছে?\nউত্তৰ: দিগন্ত প্ৰসাৰিত নহয়।\n(ণ) বিজ্ঞান জীৱন ধাৰণৰ কি?\nউত্তৰ: এটা প্রণালী।\n(ত) অন্ধবিশ্বাস আৰু কুসংস্কাৰ আঁতৰ কৰাৰ এটা শক্তিশালী আহিলা কি?


সন্ত্ৰাসবাদৰ আঁৰৰ সন্ত্ৰাসবাদী - ২ - ALAYRAN\nসন্ত্ৰাসবাদৰ আঁৰৰ সন্ত্ৰাসবাদী - ২\nশাসকৰ ব্যৰ্থতা লুকুৱাবলৈ কৰা হত্যাৰ ৰাজনীতিঃ\n১৪ ফেব্ৰুৱাৰী বৃহস্পতিবাৰে জম্মু-কাশ্মীৰৰ পুলৱামা জিলাত সংঘটিত বৰ্বৰ সন্ত্ৰাসবাদীৰ আক্ৰমণত ৪২ জন কেন্দ্ৰীয় অৰ্ধ-সামৰিক বাহিনীৰ জোৱান শ্বহীদ হ'য় ৷ দেশৰ অৰ্ধ-সামৰিক বাহিনী(CRPF)ৰ ওপৰত বিদেশী সংস্থাৰ সমৰ্থনপুষ্ট সন্ত্ৰাসবাদী সংগঠন "জইছ-ই-মহম্মদে" Improvised Explosive Device(IED)ৰে কৰিছিল ভয়ংকৰ আক্ৰমণটো ৷ আন্তঃৰাষ্ট্ৰীয় সীমান্তৱৰ্তী পাহাৰীয়া ৰাজ্যখনত এইটো দ্বিতীয় বৃহৎ আত্মঘাটি সন্ত্ৰাসবাদীৰ আক্ৰমণ ৷ ইয়াৰ পূৰ্ৱে ২০০১ ত সন্ত্ৰাসবাদীয়ে জম্মু-কাশ্মীৰৰ বিধানসভাৰ মুখ্য দ্বাৰত বোমাৰে আক্ৰমণ সংঘটিত কৰিছিল\nঘটনা সংঘটিত হোৱাৰ পাছত দেশৰ অনুসন্ধান সংস্থাৰ সূত্ৰই জনোৱামতে যিখন গাড়ীৰে সামৰিক বাহিনীৰ কনভয়ত গৈ বোমা বিষ্ফূৰণ ঘটালে সেই গাড়ীখন ৬০ কেজি ওজনৰ বিষ্ফূতক ভৰ্তি এখন মাৰুতি কাৰ আছিল ৷ উল্লেখ্য যে, ২৬০০ শ অৰ্ধ-সামৰিক CRPF জোৱানক কঢিয়াই নিয়া কনভয়টো যিটো পথৰে গৈছিল সেই পথ সাধাৰণ জনতাৰ লগতে গাড়ী, মটৰ চাইকেল ইত্যাদী সকলো যানবাহন তিনিদিনৰ বাবে সম্পূৰ্ণকৈ বন্ধ কৰি দিয়া হৈছিল ৷\nJ&Kৰ পুলৱামা জিলাৰ অৱন্তীপুৰত সংঘটিত সন্ত্ৰাসবাদীৰ ভয়ানক আক্ৰমণৰ পাছতে মৃত সৈনিকৰ হৃদয়বিদাৰক দৃশ্য সমূহ ইলেক্ট'নিক প্ৰচাৰ মাধ্যম আৰু ইন্টাৰনেট জগতত তৎক্ষণাতে বিয়পি পৰে ৷ প্ৰচাৰ মাধ্যম আৰু সামাজিক মাধ্যমত সন্ত্ৰাসবাদী আক্ৰমণৰ পাছৰ ফুটেজ সম্প্ৰচাৰ হোৱাৰ পাছতে শ্বহীদ জোৱানৰ প্ৰতি অশ্ৰুসিক্ত হৈ মিম্ৰমান হৈ পৰে সমগ্ৰ দেশ ৷ দেশৰ সামৰিক বাহিনীৰ ওপৰত সন্ত্ৰাসবাদীয়ে কৰা ভয়ানক আক্ৰমণৰ প্ৰতিশোধ লোৱাৰ জোৱাৰ উঠে জনতাৰ মাজত ৷\nৰাজনৈতিক বিশৃংখলতা, সন্ত্ৰাসবাদীৰ ৰম্যভুমি, সামৰিক বাহিনীৰে গিজগিজাই থকা তথা প্ৰকৃতিক অপৰূপা সৌন্দৰ্য্যত জিলিকি থকা ভু-স্বৰ্গ কাশ্মীৰত সন্ত্ৰাসবাদীৰ সাম্ভাৱ্য আক্ৰমণৰ তথ্য দেশৰ চোৰাংচোৱা সংস্থাই উৰ্দ্ধতন কৰ্তৃপক্ষত এক সপ্তাহৰ আগতেই জনাইছিল ৷ কিন্তু এক সপ্তাহৰ পূৰ্ৱেই সন্ত্ৰাসবাদীৰ সাম্ভাৱ্য আক্ৰমণক প্ৰতিহিত কৰিব নোৱাৰাটো দেশৰ সন্মুখত আটাইতকৈ ডাঙৰ প্ৰশ্ন ৷\nসীমাৰ সিপাৰে থকা ভাৰতৰ শত্ৰু শক্তিৰ সৰ্থনপুষ্ট "জইচ-ই-মহম্মদ" নামৰ জম্মু-কাশ্মীৰৰ স্থানীয় ইছলামিক সন্ত্ৰাসবাদী সংগঠনটোয়ে দেশৰ মাজত লুকাই থকা গাদ্দাৰ(অ-মুছলমান)ৰ সহায় অবিহনে তৎক্ষণাত সামৰিক বাহিনীৰ ওপৰত ভয়ংকৰ আক্ৰমণ সংঘটিত কৰিব যে পাৰিব তাত যথেষ্ট সন্দেহ আছে ৷ কাৰণ বৰ্তমান জম্মু-কাশ্মীৰত আছে ৰাষ্ট্ৰপতিৰ সামৰিক শাসন ৷ ২০১৮ ৰ মাজভাগত বিজেপি-মুফটি ৰহমান মিত্ৰজোত চৰকাৰ পতনৰ পাছতে ৰাজ্যখনত ৰাষ্ট্ৰপতি শাসন আৰম্ভ হ'য় ৷\nপুলৱামাত চিআৰপিএফৰ ওপৰত চলা সন্ত্ৰাসবাদী আক্ৰমণৰ পাছতে দেশৰ ৰাজনৈতিক দলৰ মাজত আৰম্ভ হৈছে ঘৃণনীয় ৰাজনৈতিক বোকা চটিউৱা খেল ৷ ২০১৪-১৯ চনৰ মাজভাগত তৃতীয়টো বৃহৎ সন্ত্ৰাসবাদী আক্ৰমণৰ ঘটনাৰ পাছতে দেশৰ প্ৰধানমন্ত্ৰী নৰেন্দ্ৰ মোডীৰ আঁচৰণত আৰু বাক্যবাণত দেশ শাসনৰ চৰম ব্যৰ্থতা প্ৰকাশ পাইছে ৷ প্ৰধানমন্ত্ৰীৰ আসন লাভ কৰাৰ পাছৰে পৰা তেওঁ দেশবাসীৰ জীৱন-সম্পত্তি সুৰক্ষা আৰু অধিকাৰ নিশ্চিত কৰাৰ ক্ষেত্ৰত বহুতো আপোচ কৰিছে ৷ সংবিধানৰ মুলভাৱনাক বাৰেপতি সালসলনি ঘটাই গণতন্ত্ৰক চেপি ধৰিছে ৷\nদেশত যেতিয়া কংগ্ৰেছ দলৰ চৰম অপশাসন চলিছিল তেতিয়া সেই দলৰ শাসকীয় চৰকাৰে জনতাৰ সন্মুখত নিজৰ মুখ লজ্জা ঢাকিবলৈ উপায় বিচাৰি আছিল ৷ অৱশেষত ২৬/১১ মুম্বাই কাণ্ড সংঘটিত হোৱাত কংগ্ৰেছ দলে নিজৰ অপশাসনৰ মুখ লজ্জা জনতাৰ সন্মুখত সন্ত্ৰাসবাদীৰ নৃশংসতাৰে ঢাকিবলৈ সক্ষম হ'য় ৷ ঠিক এতিয়াৰ বিজেপি চৰকাৰেও কংগ্ৰেছৰ নীতিকে অনুসৰণ কৰিছে ৷ পাৰ্থক্য এইখিনিতে যে, জনতাৰ পৰিৱৰ্তে সীমান্তৰ অশান্তিপূৰ্ণ তথা মুছলমানৰ দৰে ৰাজনৈতিক মুনাফা থকা ঠাইত নিয়োজিত সামৰিক বাহিনীৰ ওপৰত সন্ত্ৰাসবাদীৰ বৰ্বৰ আক্ৰমণ সংঘটিত হৈছে ৷ বিজেপিৰ দৰে ধৰ্মান্ধ দলে নিজৰ সাম্প্ৰদায়ীক খেচেৰা ৰাজনীতিক জনতাৰ সন্মুখৰ পৰা লুকুৱাবলৈ সন্ত্ৰাসবাদী আক্ৰমণত আঁৰ কাপুৰ বিচাৰি পাইছে ৷\nকাশ্মীৰ কাণ্ডৰ পাছতে দেশত আঁচৰিত ধৰণৰে অতি ইছলাম বিৰুধী তথা অতি দেশভক্তীৰ জোৱাৰ উঠিব ধৰিছে ৷ সামাজিক মাধ্যমত এখন যুদ্ধ সদৃশ পৰিৱেশ সৃষ্টি কৰা হৈছে ৷ সেনা হত্যাৰ বিনিময়ত প্ৰতিশোধৰ অগ্নী দাঔ দাঔ কৈ জ্বলাই দিয়া হৈছে ৷ প্ৰতিশোধৰ কাৰণে পুনৰ এচাম ধৰ্মান্ধই সাম্প্ৰদায়ীক নেতাক শাসক পাতিবলৈ শ্বহীদ জোৱানৰ ছিন্ন-ভিন্ন অংগক লৈ জনতাৰ ওচৰত ভোট ভিক্ষা কৰিছে ৷ কি চমৰ লজ্জাজনক ৰাজনীতি !? ভোটৰ ৰাজনীতিত শ্বহীদৰ আত্মবলিদাননো ৰাজনীতিকৰ পণ্য হ'য় ৷\nসুৰক্ষা বাহিনী জোৱানৰ মৃত্যুত আৱেগিক হৈ পৰা যুৱশক্তিয়ে নিজে পাকিস্থানত প্ৰৱেশ কৰি দেশৰ শত্ৰুক হত্যা আৰু দেশৰ জনতাক সুৰক্ষা কৰা অধিকাৰ দাবী কৰিছে ৷ এই দাবীয়ে নিশ্চিত ভাৱেই জনতা আৰু দেশৰ প্ৰতি থকা গুৰু দায়িত্বৰ কথা দেশৰ মুৰব্বী গৰাকীক সুঁৱৰাই দিছে ৷ পিছে, পৰিতাপৰ কথা এয়ে যে, ঘটনা সংঘটিত হোৱাৰ তিনিদিনৰ পাছতো দেশৰ প্ৰধান মুৰব্বীজনে দেশবাসীক সম্বোধন কৰা নাই ৷ দেশবাসীৰ প্ৰতি দিয়া নাই আশ্বাস আৰু বিশ্বাসৰ বানী ৷ সাধাৰণ এটা টুইতটে নিজৰ দায়িত্ব শেষ ৷\nবৃহস্পতিবাৰে সংঘটিত আক্ৰমণত যি সকল বীৰ জোৱানে সন্ত্ৰাসবাদীৰ হাতত নিমিষতে প্ৰাণ হেৰুৱালে সেই সকলো জোৱান একো একোটা কৃষক পৰিয়ালৰ পৰা অহা ৷ অৰ্থাৎ তেওঁলোক পিছপৰা সমাজ, শ্ৰেণীৰ পৰা অহা ৷ গতিকে ধৰ্মীয় অনুশাসন, সাম্প্ৰদায়িক নীতিৰে চৰকাৰ চলোৱা দেশৰ মুৰব্বী গৰাকীয়ে শ্বহীদৰ আত্মবলিদানক "ৰাষ্ট্ৰীয় শোক" পালন কৰিবলৈ অস্বীকাৰ-অমান্তি হৈ নিজৰ গাদী ৰক্ষা কৰিবলৈ ৰাজ্যই ৰাজ্যই গৈ নিৰ্বাচনী সভাত ভাষণৰ ফুলজাৰী দি থাকিল ৷ দেশৰ প্ৰধান মুৰব্বীয়ে সাম্প্ৰদায়ীক ৰাজনীতি আৰু নিজৰ অপশাসনত ৪২ জন সৈনিক হেৰুৱাৰ নৈতিক দায়িত্ব স্বীকাৰ কৰি পদত্যাগ নকৰে কিয়?\nএই প্ৰশ্নটো আপোনাক আঁচৰিত লাগিব যে, মৃত সৈনিকৰ ভিতৰত উচ্চ বৰ্ণৰ সৈন্য আছিল নে? অৰ্থাৎ ব্ৰাহ্মণ? নাই নাছিল ৷ সেই কাৰণেই দেশৰ ৪২ জন সৈনিক শ্বহীদ হোৱাৰ পাছতো সুৰক্ষা মন্ত্ৰালয়ে জনতাৰ আগত নিজৰ ভুল স্বীকাৰ কৰিবলৈ সন্মত নহ'য়; দেশৰ সুৰক্ষা উপদেষ্টা মণ্ডলীয়ে লজ্জাহীন ভাৱে নিজৰ আসন খামুচি ধৰি থাকিব পাৰিছে; কিয়? শ্বহীদ বীৰ জোৱান সকল একমাত্ৰ কৃষকৰ পুত্ৰ হোৱাৰ বাবেই তেওঁলোকৰ এনে অহংকাৰ আৰু অপমান?\nপ্ৰকৃত সত্য এয়ে যে, সন্ত্ৰাসবাদীৰ সাম্ভাৱ্য আক্ৰমণৰ আগতীয়া তথ্য পোৱাৰ পাছতো দেশৰ গৃহ বিভাগ, সুৰক্ষা মন্ত্ৰালয়, প্ৰধানমন্ত্ৰী বিভাগে ৪২ জন সৈনিকক ৰাজনৈতিক নেতাৰ স্বাৰ্থৰ বাবে সন্ত্ৰাসবাদীৰ নৃশংসতাৰ মুখত এৰি দিলে ৷ ৰাজনৈতিক নেতাই সেনা জোৱানৰ মৃত্যুৰ পাছটো নিৰ্বাচনী প্ৰচাৰ ৰুদ্ধ কৰিবলৈ অমান্তি হ'ল ৷ সাম্প্ৰদায়িক শক্তিখিনিয়ে অহৰহ দেশভক্তী মজবুট কৰাৰ সমান্তৰালকৈ সাম্প্ৰদায়িক ঘৃণা বঢ়াই গ'ল ৷ কিয়?\nদেশৰ সাম্প্ৰদায়িক প্ৰধান মুৰব্বীয়ে সৌ সিদিনা গুজৰাটৰ নেতা হৈ থাকোতে সন্ত্ৰাসবাদৰ হিচাপ দেশবাসীৰ হৈ আনক বিচাৰিছিল ৷ পিছে তেওঁৰেই নোটবন্দীত ককাল ভঙা সন্ত্ৰাসবাদীয়ে হিচাপ বিচৰা মুৰব্বীজনকে নাকত ধৰি চাকত ঘোৰালে ৷\nনিৰাপত্তা বাহিনীৰ কটকটীয়া সুৰক্ষা বেষ্টনী, অতন্দ্ৰ তালাচি-পহৰাৰ মাজতো যেতিয়া দেশত সন্ত্ৰাসবাদীয়ে অনায়সে জনতাৰ জীৱন-সম্পত্তি ধ্বংস কৰে তেন্তে আমি সাধাৰণ জনতাই বুজিব লাগিব যে, শাসকৰ লগত ৰাক্ষকৰ অৱশ্যেই তাল মিল আছে ৷ ইটোয়ে সিটোৰ পৰিপূৰক হৈ নিজৰ নিজৰ স্বাৰ্থ পূৰণ কৰি আহিছে ৷ ফলস্বৰূপে দেশভক্তিৰ নামত, দেশ সেৱাৰ নামত দেশৰ পিছপৰা বৰ্গ, আদিবাসী-জনজাতিয়ে সময়ে সময় শাসক আৰু ৰাক্ষকৰ নৃংশস চিকাৰ হ'ব লগা হৈছে ৷\nদেশৰ সীমাৰ সিপাৰৰ শত্ৰুতকৈ সীমাৰ ভিতৰত থকা শত্ৰুই শত শত বছৰৰ পৰা আমাৰ অধিকাৰক অধিক অন্যায়ৰে হত্যা কৰি আহিছে ৷ সংবিধানিক মুলভুত সালসলনিৰে আৰ্থিক আধাৰত সংৰক্ষণ; বিশ্বঃবিদ্যালয়ৰ সলনি বিভাগৰ আধাৰত সংৰক্ষণ ব্যৱস্থাৰে সাম্প্ৰদায়িক চৰকাৰে দেশৰ মুলনিবাসীৰ ওপৰত উচ্চ বৰ্ণৰ শোষকীয় চৰিত্ৰক অনুজ্ঞাপত্ৰ প্ৰদান কৰি সন্ত্ৰাসবাদী কাৰ্যকলাপ কৰা নাই নে? দেশৰ মনুস্মিতিৰে সংবিধানলৈ অনা সংকট, সাম্প্ৰদায়িকতাৰে অনা গণতন্ত্ৰলৈ সংকট, আদিবাসী-জনজাতিৰ জমিন আৰু উৎপাদনৰ সংসাধনলৈ সমুচিত বিতৰণ আৰু প্ৰশ্নলৈ অনা সংকটক ঢাকি ৰাখিবলৈকে শাসক বৰ্ণই সময়ে সময়ে বিদেশী সন্ত্ৰাসবাদৰ পৃষ্টপোষকতা কৰি আহিছে ৷\nসত্যটো এয়ে যে, আজিৰ সন্ত্ৰাসবাদৰ নৃশংসতা বিশ্বক দেখুৱাই নিজৰ সন্ত্ৰাসবাদ ঢাকিব বিচৰা শোষকে শত শত বছৰৰ পূৰ্বৰ পৰা এই দেশৰ প্ৰকৃত নগৰিকৰ সামাজিক পৰিচয় কাঢ়ি ভুমিহীন কৰি আহিছে ৷ যি দেশৰ নাগৰিকৰে ভুমি অধিকাৰ নাই সেই দেশৰ শোষকে কাক লৈ ৰাষ্ট্ৰভক্তি ৰাজনীতি কৰিব বিচাৰিছে? নিৰ্বাচনৰ প্ৰকমহূৰ্তত দেশ মিছলীয়া মুৰব্বীয়ে যুদ্ধৰ পৰিৱেশ ৰচনাৰে আকৌ কোন নাগৰিকৰ ওপৰত সন্ত্ৰাসবাদ চলাব বিচাৰিছে ??\nBy Thaigir Bodosa at February 17, 2019


Tezpur University Recruitment 2022 | Apply for Project Assistant Post - Axom Jobs\nTezpur University Recruitment 2022 | Apply for Project Assistant Post\nTezpur University Recruitment 2022: Applications are invited from the eligible candidates in the prescribed form for filling up the following post of Project Assistant at Tezpur University.তেজপুৰ বিশ্ববিদ্যালয়ত প্ৰকল্প সহায়কৰ নিম্নলিখিত পদসমূহ পূৰণ কৰাৰ বাবে নিৰ্ধাৰিত প্ৰপত্ৰত যোগ্য প্ৰাৰ্থীৰ পৰা আৱেদন আমন্ত্ৰণ কৰা হৈছে।\nLast Date (অন্তিম তাৰিখ): 20.01.2022\nTezpur University Recruitment 2022 in Details\nPost Name পদৰ নাম: Project Assistant প্ৰকল্প সহায়ক\nNumber of Vacancies(খালী পদৰ সংখ্যা): 06\nA minimum average of 60% marks (four semesters) in either Three-year Diploma in Engineering (Textile Technology/Textile Design) or Bachelor of Design (Textile Technology/Textile Design) from AICTE recognized college/institute or\nএ.আই.চি.টি.ই. স্বীকৃত মহাবিদ্যালয়/প্ৰতিষ্ঠানৰ পৰা তিনি বছৰীয়া ডিপ্লোমা ইন ইঞ্জিনিয়াৰিং (টেক্সটাইল টেকন’লজী/টেক্সটাইল ডিজাইন) বা বেচেলৰ অফ ডিজাইন (টেক্সটাইল টেকন’লজী/টেক্সটাইল ডিজাইন)ত নিম্নতম গড় 60% নম্বৰ (চাৰিটা ছেমিষ্টাৰ)।\nA minimum average of 60% marks in MBA (Marketing specialisation) or M. Com (Accountancy) from AICTE/UGC recognized institute. Preference will be given to the candidates having B. Com (Accountancy) degree in their graduation and summer internship programme in FMCG or apparel sector of Assam or\nএ.আই.চি.টি.ই./ইউ.জি.চি. স্বীকৃত প্ৰতিষ্ঠানৰ পৰা এম.বি.এ. (মাৰ্কেটিং বিশেষত্ব) বা এম. কম (একাউণ্টেন্সি)ত নিম্নতম গড় 60% নম্বৰ। এফ.এম.চি.জি. বা অসমৰ পোছাক খণ্ডত বি. কম (একাউণ্টেন্সি) ডিগ্ৰী প্ৰাপ্ত প্ৰাৰ্থীসকলক তেওঁলোকৰ স্নাতক আৰু গ্ৰীষ্মকালীন ইণ্টাৰ্নশ্বিপ কাৰ্যসূচীত অগ্ৰাধিকাৰ দিয়া হ’ব বা\nA minimum average of 60% marks in MA (Cultural Studies / Linguistics/ Assamese/ English) fromaUGC recognized institute. Preference will be given to the candidates having published book chapters or editorial experience or\nইউজিচি স্বীকৃত প্ৰতিষ্ঠানএটাৰ পৰা এম.এ.-ত নিম্নতম গড় 60% নম্বৰ (সাংস্কৃতিক অধ্যয়ন / ভাষাবিজ্ঞান/ অসম/ইংৰাজী)। কিতাপ অধ্যায় বা সম্পাদকীয় অভিজ্ঞতা প্ৰকাশ কৰা প্ৰাৰ্থীসকলক অগ্ৰাধিকাৰ দিয়া হ’ব বা\nA minimum average of 60% marks in MA (Social Work) fromaUGC recognized institute. Professional experience of photography or videography and proven experience of field work in Sonitpur district will be preferred or\nইউজিচি স্বীকৃত প্ৰতিষ্ঠানএটাৰ পৰা এম.এ.-ত নিম্নতম গড় 60% নম্বৰ। ফটোগ্ৰাফী বা ভিডিঅ’গ্ৰাফীৰ পেছাদাৰী অভিজ্ঞতা আৰু শোনিতপুৰ জিলাত ক্ষেত্ৰকৰ্মৰ প্ৰমাণিত অভিজ্ঞতাক প্ৰাধান্য দিয়া হ’ব বা\nA minimum average of 60% marks in LLB or 55% in LLM fromaUGC/BAR Council recognized institute. Practice or experience in Intellectual Property Rights law or Administrative law will be preferred or\nইউজিচি/বিএআৰ পৰিষদৰ স্বীকৃত প্ৰতিষ্ঠানৰ পৰা এলএলবিত নিম্নতম গড় 60% বা এলএলএমত 55%। বৌদ্ধিক সম্পত্তি অধিকাৰ আইন বা প্ৰশাসনিক আইনৰ অনুশীলন বা অভিজ্ঞতাক প্ৰাধান্য দিয়া হ’ব বা\nA minimum average of 60% marks (four semesters) in the three-year MCA programme from AICTE recognized college or institute.\nএ.আই.চি.টি.ই. স্বীকৃত মহাবিদ্যালয় বা প্ৰতিষ্ঠানৰ পৰা তিনি বছৰীয়া এম.চি.এ. কাৰ্যসূচীত নিম্নতম গড় 60% নম্বৰ (চাৰিটা ছেমিষ্টাৰ)।\nআৱেদন প্ৰাপ্ত কৰাৰ অন্তিম তাৰিখত প্ৰাৰ্থীৰ বয়স 28 বছৰতকৈ অধিক নহ’ব। ভাৰত চৰকাৰৰ নিয়ম অনুসৰি উৰ্ধতম বয়সৰ সীমা শিথিল কৰা হ’ব পাৰে।\nInterested candidates may send their applications in the prescribed application format (enclosed as Annexure-A) along with curriculum vitae, passport size photograph to the Project Coordinator through e-mail (stride@tezu.ernet.in) within 15 days from the date of issue of this advertisement. The shortlisted candidates may appear before the interview board with original and self-attested photocopies of mark sheets, certificates from 10th standard onwards, testimonials, caste certificate (if applicable), experience certificate (if any), proof/certificate in support of the preferred competency, research publications (if any) andacopy of latest signed curriculum vitae on the day of the interview\nআগ্ৰহী প্ৰাৰ্থীসকলে এই বিজ্ঞাপন জাৰী কৰাৰ তাৰিখৰ পৰা 15 দিনৰ ভিতৰত ই-মেইল (stride@tezu.ernet.in)ৰ জৰিয়তে পাঠ্যক্ৰম ভিটা, পাছপোৰ্ট আকাৰৰ ফটোগ্ৰাফৰ সৈতে নিৰ্ধাৰিত আবেদন পত্ৰত তেওঁলোকৰ আৱেদন প্ৰেৰণ কৰিব পাৰে। তালিকাভুক্ত প্ৰাৰ্থীসকলে সাক্ষাৎকাৰ বোৰ্ডৰ সন্মুখত মাৰ্কশ্বীটৰ মূল আৰু স্ব-প্ৰমাণিত ফটোকপি, দশম শ্ৰেণীৰ পৰা প্ৰমাণপত্ৰ, প্ৰশংসাপত্ৰ, জাতিৰ প্ৰমাণপত্ৰ (যদি প্ৰযোজ্য হয়), অভিজ্ঞতা প্ৰমাণপত্ৰ (যদি থাকে), পছন্দৰ দক্ষতাৰ সমৰ্থনত প্ৰমাণ/প্ৰমাণপত্ৰ, গৱেষণা প্ৰকাশন (যদি থাকে) আৰু সাক্ষাৎকাৰৰ দিনা শেহতীয়া স্বাক্ষৰিত পাঠ্যক্ৰমভিটাৰ প্ৰতিলিপিৰ সৈতে উপস্থিত হ’ব পাৰে।


বৌদ্ধিক স্বত্ব অধিকাৰৰ বাবে আবেদন (আই.পি.আৰ.) | অসম বিজ্ঞান প্ৰযুক্তিবিদ্যা আৰু পৰিবশ পৰিষদ | অসম চৰকাৰ, ভাৰত\nবৌদ্ধিক স্বত্ব অধিকাৰৰ বাবে আবেদন (আই.পি.আৰ.)\nএই অধিকাৰে মগজুৰ সৃষ্টিক সুচায়- কোনো বস্তুৰ আৰ্হি, বাণিজ্যত ব্যৱহাৰ কৰা প্ৰতিক, কৱিতা, চিত্ৰ, আলোকচিত্ৰ ইত্যাদি। ই এখন গাড়ীৰ দৰে যাক স্বত্বাধিকাৰীয়ে নিজ ইচ্ছা অনুসাৰে চলাব পাৰে, ভাড়াত প্ৰদান কৰিব পাৰে নাইবা বিক্ৰী কৰিব পাৰে। ঠিক সেইদৰে আই.পি.ও ইয়াৰ স্বত্বাধিকাৰীয়ে বিক্ৰী কৰিব পাৰে বা ইয়াৰ অনুজ্ঞাপত্ৰ প্ৰদান কৰিব পাৰে।\nআই.পি.এ সাংবিধানিক সূৰক্ষাও বিচাৰিব পাৰে যি আই.পি.আৰ.এ প্ৰদান কৰে।আই.পি. সূৰক্ষাৰ বিভিন্ন প্ৰকাৰ সমূহ হৈছে-\nচেমিকণ্ডক্টৰ ইণ্টিগ্ৰেটেড চাৰ্কিট আৰু বিন্যাস আৰ্হি\nবৌদ্ধিক স্বত্বৰ অধিকাৰ হৈছে এক সাংবিধানিক অধিকৰা, এবাৰ এই অধিকাৰ লাভ কৰাৰ পাছত সৃষ্টিকৰ্তাৰ মতামত অবিহনে এক নিৰ্দিষ্ট সময়সীমালৈ সেই একে ধৰণৰ উদ্ভাৱন বা ইয়াৰ বাণিজ্যিক ব্যৱহাৰ আন কোনেও কৰিব নোৱাৰে। এই কাৰ্য্যাৱলী বা উদ্ভাৱন সমূহৰ বাণিজ্যক ব্যৱহাৰ কৰিলে এই অধিকাৰে সৃষ্টিকৰ্তা/স্বত্বাধিকাৰী সকলক লাভান্বিত হোৱাটো নিশ্চিত কৰে। উদ্ভাৱক, সৃষ্টিকৰ্তা, আৰ্হি প্ৰস্তুতকৰ্তা সকলে তেঁলোকৰ জ্ঞান আৰু কাৰ্য্যাৱলী প্ৰকাশ কৰিলে আই.পি.আৰ. প্ৰদান কৰা হয়।\nকৃতিস্বত্ব হৈছে উদ্ভাৱক সকলক প্ৰদান কৰা এক সূকীয়া স্বত্বৰ অধিকাৰ, যি এক উতপাদ বা এক পদ্ধতিও হব পাৰে যি কিবা এটা কৰাৰ নতুন পথ প্ৰদৰ্শন কৰে বা কোনো সমস্যাৰ সমাধন প্ৰদান কৰে। এই ব্যৱস্থাই উদ্ভৱকক তেওঁৰ উদ্ভাৱনৰ বাবে সূৰক্ষা প্ৰদান কৰে আৰু সেইয়া কেৱল ২০বছৰৰ বাবেহে।\nভৌগলিক সূচক(জি.আই.) হৈছে এক প্ৰতিক যি সামগ্ৰীৰ ওপৰত ব্যৱহাৰ কৰা হয় যি এক নিৰ্দিষ্ট ভৌগলিক পৰিসীমাৰ অন্তৰ্গত আৰু ইনিজৰ উত্সক প্ৰতিনিধিত্ব কৰাৰ বাবেই বস্তুবিধৰ মাণদণ্ডকো বুজাই।ইয়াৰ ম্যাদঅনিৰ্দিষ্ট কাললৈ যদিও প্ৰতি ১০বছৰৰ মূৰত ইয়াক নৱীকৰণ কৰাৰ প্ৰয়োজন আছে।\nকপিৰাইট হৈছে এক সাংবিধানিক শব্দ যাক প্ৰদান কৰা হয় সাহিত্য তথা সংস্কৃতিক জগতৰ ব্যক্তিসকলক, তেওঁলোকৰ বিশেষ সৃষ্টিৰ বিপৰীতে।এনে অধিকাৰ শিল্পী, শব্দ যান্ত্ৰীক, দূৰদৰ্শনৰ অনুষ্ঠান নিৰ্মাতা, সম্প্ৰচাৰ সংস্থা আদি সকলোকে প্ৰদান কৰা হয়। সাহিত্যিকৰ ক্ষেত্ৰত এই অধিকাৰ জীৱন যুৰি অব্যাহত থকাৰ উপৰিওসাহিত্যক গৰাকীৰ মৃত্যুৰ ৬০বছৰলৈ এই অধিকাৰ অব্যাহত থাকে। চলচিত্ৰ, আলোকচিত্ৰ আদিৰ ক্ষেত্ৰত এই সূৰক্ষা ৬০বছৰলৈ থাকে যদিও সম্প্ৰচাৰৰ ক্ষেত্ৰত ইয়াৰ ম্যাদ কেৱল ২৫বছৰ।\nট্ৰেডমাৰ্ক বা ব্ৰেণ্ড হৈছে এক প্ৰতিক স্বৰূপ যাৰ জৰিয়তে কিছুমান সামগ্ৰীৰ নিৰ্মাতা কোন এই কথা চিনাক্ত কৰিব পাৰি। এই ট্ৰেডমাৰ্ক সূৰক্ষাৰ ম্যাদ সুকীয়া সুকীয়াযদিও ইয়াক ১০বছৰৰ মূৰে মূৰে সাধাৰণতে নৱীকৰণ কৰিব পাৰি।\nউদ্যোগ এটাৰ আৰ্হি বা সাধৰণ অৰ্থত এক আৰ্হি হৈছে অলংকাৰ স্বৰূপ বা কোনো সামগ্ৰীৰ সৃজনীমূলক দিশ যাক উদ্যোগ বা হস্তশিল্পৰ জৰিয়তে তৈয়াৰ কৰা হয়;ইয়াৰ পঞ্জীকৰণ আৰু নৱীকৰণে সুৰক্ষাৰ ম্যাদ বেছিভাগ ক্ষেত্ৰতে ১৫বছৰলৈ প্ৰদান কৰে।\nচেমিকণ্ডক্টৰ ইণ্টিগ্ৰেটেড চাৰ্কিট হৈছে ট্ৰানজিষ্টৰ আৰু চাৰ্কিটৰ বাবে প্ৰয়োজনীয় উপাদান যুক্ত এক সামগ্ৰী যি চেমিকণ্ডাক্টৰজাতীয় সামগ্ৰী, ইন্সিউলেটিং সামগ্ৰী বা চেমিকণ্ডক্টৰজাতীয় সামগ্ৰীৰ ভিতৰত এৰাব নোৱাৰাকৈ সংযোগ কৰা হয় যাক নিৰ্মাণ কৰা হয় বৈদ্যুতিক চাৰ্কিটজাতীয় কাৰ্য্য সম্পাদন কৰিবলৈ। আনহাতে বিন্যাস আৰ্হি হৈছে ট্ৰানজিষ্টৰ আৰু অন্য চাৰ্কিট উপাদানৰএক বিন্যাস যি সীহ তাঁৰৰ জৰিয়তে এই চাৰ্কিট উপাদান সমূহক সংযুক্ত কৰে এক চেমিকণ্ডাক্টৰ ইণ্টিগ্ৰেটেড চাৰ্কিটত যিকোনো ধৰণে ইয়াক প্ৰকাশ কৰে। এনে “চেমিকণ্ডক্টৰ ইণ্টিগ্ৰেটেড চাৰ্কিট” আৰু “বিন্যাস আৰ্হি”ক সূৰক্ষা প্ৰদান কৰাৰ জৰিয়তে ইয়াক আন সামগ্ৰীত ব্যৱহাৰ কৰা বা নকল কৰাৰ ক্ষেত্ৰত বাধাআৰোপ কৰা হয়। এই সূৰক্ষা ১০বছৰৰ বাবে প্ৰদান কৰা হয়।\nনতুনকৈ সৃষ্টি কৰা শষ্যৰ প্ৰজাতিক এই ধৰণৰ আই.পি.আৰ.ৰ জৰিয়তে সূৰক্ষা প্ৰদান কৰা হয়।নতুন শষ্যৰ প্ৰজাতিৰ উন্নয়নৰ বাবে ইয়াৰ সংৰক্ষণ, উন্নয়ন আৰু উপলব্ধ কৰোৱাৰ ক্ষেত্ৰতো কৃষক সকলৰ অধিকাৰ সূৰক্ষিত কৰা হয় এই আই.পি.আৰ.ৰ জৰিয়তে।এই সূৰক্ষাই খেতিয়ক সকলক বীজৰ উন্নত মাণদণ্ডসুনিশ্চিত কৰাৰ ইয়াৰসঞ্চয় কৰা, ব্যৱহাৰ কৰা, বিনিময় কৰা আৰু বিক্ৰী কৰাৰ ক্ষেত্ৰতো অনুমতি প্ৰদান কৰে। উদ্ভিদ আৰু আঙুৰ সূৰক্ষাৰ ম্যাদ ১৮বছৰলৈ বাহাল থাকে যদিও আন কিছুমান প্ৰজাতিৰ বাবে এই ম্যাদ হৈছে ১৫বছৰ যি নৱীকৰণক্ষম।


13+ ডিমৰুৰ স্বাস্থ্যজনিত উপকাৰিতা আৰু ব্যৱহাৰ - Benefits of Fig - Helthy Leaf\n13+ ডিমৰুৰ স্বাস্থ্যজনিত উপকাৰিতা আৰু ব্যৱহাৰ – Benefits of Fig\nডিমৰুৰ উপকাৰিতা আৰু ব্যৱহাৰ – Benefits and uses of Fig/Ficus Carica\nআমাৰ দৈনন্দিন জীৱনত শাৰীৰিক পুষ্টি লাভৰ বাবে ফলৰ স্থান উল্লেখনীয়। সতেজ ফলেই হওঁক বা শুকান ফলেই হওঁক মুঠতে ফলে আমাৰ দেহত বিভিন্ন ধৰণৰ শক্তিৰ যোগান ধৰে। আমাক শক্তিৰ যোগান ধৰা ফল সমূহৰ ভিতৰত বহুবোৰ ফল ঔষধি গুণেৰে সমৃদ্ধ। যিবোৰে আমাৰ পুষ্টিৰ যোগান ধৰাৰ উপৰিও বহু ৰোগৰ প্ৰতিষেধক হিচাপে কাম কৰে। আমাক স্বাস্থ্যৱান ৰখা আৰু বহুতো ৰোগৰ পৰা সুৰক্ষা দিয়া এবিধ সতেজ অথবা শুকান ফল – ডিমৰুৰ স্বাস্থ্যজনিত উপকাৰিতা আৰু ইয়াৰ বিভিন্ন দিশৰ বিষয়ে এই প্ৰবন্ধটিত আলোচনা কৰা হʼব।\nডিমৰুৰ স্বাস্থ্যজনিত উপকাৰিতা আৰু ব্যৱহাৰ\nডিমৰু (Fig) হৈছে এবিধ মিঠা সতেজ অথবা শুকানে খোৱা ফল। দৰাচলতে শুকান ডিমৰু ফল গোটেই বছৰজোৰি উপলব্ধ। ডিমৰুক হিন্দীত অঞ্জিৰ(Anjeer) আৰু ইংৰাজীত ফিগ (Fig) বুলি কোৱা হয়।ই মালবেৰী ফলৰ উদ্ভিদ পৰিয়ালৰ এক প্ৰজাতি আৰু ইয়াৰ বৈজ্ঞনিক নাম হ’ল Ficus Carica। ডিমৰু ফলবিধ মধ্য প্ৰাচ্য, এছিয়া, তুৰস্কৰ স্থানীয় আৰু আমেৰিকা (America) যুক্তৰাষ্ট্ৰ আৰু স্পেইন (Spain) ত বাণিজ্যিকভাৱেও ব্যাপকভাৱে ডিমৰুৰ খেতি কৰা হয়। ভাৰতৰ লগতে অসমতো ডিমৰুৰ উদ্ভিদ পোৱা যায়।\nডিমৰু বহুতো মচমচীয়া বীজৰ সৈতে অত্যন্ত মিঠা ফল। ডিমৰু (Fig) এক পৰ্ণপাতী গছ বা ডাঙৰ জোপোহা গছ যি প্ৰায় ৭-১০ ফুট (২৩-৩৩ ছেণ্টিমিটাৰ) ওখ হয়। ইয়াৰ সুগন্ধি পাতবোৰ ১২-২৫ ছেণ্টিমিটাৰ দীঘল আৰু ১০-১৮ ছেণ্টিমিটাৰ বহল হয়। ডিমৰু ফলতো ফোপোলা, মাংসল গাঁথনি হিচাপে বিকশিত হয় যাক আভ্যন্তৰীণভাৱে অসংখ্য এক যৌন ফুলে শাৰীবদ্ধ কৰা হয়। ডিমৰু ফলতো ৩-৫ ছেণ্টিমিটাৰ (১.২-২.০ ইঞ্চি) দীঘল সেউজীয়া, বেঙুনীয়া, মুগা, সোণালী বৰণৰ হয়।\nসাধাৰণতে ডিমৰু গছ প্ৰাচীন কালৰ পৰা খেতি কৰা হয় আৰু গভীৰ আৰু সতেজ মাটিৰ সৈতে শুকান আৰু ৰ’দযুক্ত স্থানত আৰু সাগৰ পৃষ্ঠৰ পৰা ১,৭০০ মিটাৰ উচ্চতালৈ কেৱল শিলৰ স্থানত খেতি কৰা হয়। ই তুলনামূলকভাৱে ছিদ্ৰযুক্ত আৰু মুক্তভাৱে নিষ্কাশিত মাটি পছন্দ কৰে। ডিমৰু (Fig) উদ্ভিদ বিধ ঋতুগত খৰাং শস্যৰূপে খেতি কৰা হয় আৰু মধ্য প্ৰাচ্য আৰু ভূমধ্য সাগৰীয় জলবায়ু ইয়াৰ বাবে বিশেষভাৱেভৱে উপযুক্ত।\nপুষ্টিগত উপাদান (Nutritional Elements)\nডিমৰুৱে মাত্ৰ ৭৪ কেলৰি প্ৰদান কৰে আৰু দ্ৰৱনীয় আহাৰৰ আঁহ, অত্যাৱশ্যকীয় পুষ্টি আৰু বহুতো যৌগ প্ৰদান কৰে। যি স্বাস্থ্যৰ লাভালাভ আৰু ৰোগ নিৰাময় কৰাত অৰিহণা যোগায়। ডিমৰুত নিহিত মুখ্য উপাদানবোৰে মুক্ত ৰেডিকেলবোৰ পৰিষ্কাৰ কৰাত সহায় কৰে। ডায়েবেটিছৰ দৰে দীৰ্ঘম্যাদী ৰোগৰ প্ৰতিৰোধ আৰু প্ৰদাহ হ্ৰাস কৰাত ডিমৰুৰ উপকাৰিতা দেখা যায়।\nসতেজ ডিমৰু (Fig) ফলত জটিল ভিটামিন বি (Vitamin B Complex) যেনে – নিয়াচিন (Niacin), পাইৰিডক্সিন (Pyridoxine), ফলেট (Folat) আৰু পেন্তুথেনিক এচিড(Pantothenic acid) থাকে যি বিপাকৰ সহকাৰক হিচাপে কাম কৰে।\nAlso Read: আকন উদ্ভিদৰ উপকাৰিতা আৰু ব্যৱহাৰ Benefits of Crown Flower\nশুকান ডিমৰু ফলবোৰ কেলচিয়াম (Calcium), লো (Iron), মেগনেছিয়াম (Magnesium), তাম (Copper), পটেছিয়াম (Potassium), চেলেনিয়াম (Selenium) আৰু জিংক (Zinc) আদিৰে সমৃদ্ধ। পটেছিয়ামে ৰক্তচাপ আৰু হৃদস্পন্দনৰ ভাৰসাম্য ৰক্ষা কৰাত সহায় কৰে। লোহিত ৰক্তকণিকা (Red blood cell) গঠন আৰু সামগ্ৰিক স্বাস্থ্যৰ বাবে লো (Iron) এক গুৰুত্বপূৰ্ণ উপাদান।\nআয়ুৰ্বেদে মুখ্যতঃ ডিমৰু ফলৰ Latex ঔষধ হিচাপে ব্যৱহাৰ কৰে য’ত এক এনজাইম ফিচিন (Enzyme ficin) থাকে যি শক্তিশালী এন্থোলমণ্টিক (Anthelmintic) গুণেৰে পৰিপূৰ্ণ। ই পেলুৰ সংক্ৰমণৰ বিৰুদ্ধে যুঁজ দিয়ে। ডিমৰুৰ মুখ্য গুণাগুণ আৰু উপকাৰিতা বোৰৰ ভিতৰত আছে মূত্ৰনাশক, ৰেচক আৰু প্ৰত্যাশিত।\nপ্ৰতি 100 gram ডিমৰু (Fig) ফলত থকা মুখ্য উপাদান সমুহ হ’ল –\nCarbohydrate : 19.18 gram\nProtein : 0.75 gram\nTotal Fat : 0.30 gram\nDietary fiber : 2.9 gram\nFolate : 6\nPantothenic acid :0.300 mg\nPyridoxine : 0113 mg\nThiamine : 0.060\nVitamin E : 0.11mg\nVitamin K : 4.7\nCalcium : 357mg\nIron : 0.37mg\nMagnesium : 17mg\nManganese : 0.128 mg\nSelenium : 0.2\nডিমৰু ফলৰ বিভিন্ন ভাষিক নাম সমূহ হ’ল –\nইংৰাজী ভাষাত : Fig\nহিন্দী ভাষাত : Anjeer, Gular\nতামিল ভাষাত : Atti Pazham\nতেলেগু ভাষাত : Athi Pallu, Bodda\nকান্নাড়া ভাষাত : Anjura, Athi\nমালায়ালম ভাষাত : Atti Pazham\nবাংলা ভাষাত : Dumoor, Janadumar\nমাৰাঠী ভাষাত : Anjeer, Umbar, Rumbadi\nউৰিয়া ভাষাত : Dimiri\nপাঞ্জাৱী ভাষাত : Anjeer\nগুজৰাটী ভাষাত : Anjeer, Umbaro\nকাশ্মিৰী ভাষাত : Anjeer\nডিমৰুৰ জীৱবৈজ্ঞানিক শ্ৰেণীবিভাজন (Classification of Fig)\nজগৎ/ৰাজ্য(Kingdom) : Plantae\nঅশ্ৰেনিকৃত(Clade) : Tracheophytes\nঅশ্ৰেনিকৃত(Clade) : Angiosperms\nঅশ্ৰেনিকৃত(Clade) : Eudicots\nঅশ্ৰেনিকৃত(Clade) : Rosids\nবৰ্গ(Order) : Rosales\nপৰিয়াল(Family) : Moraceae\nগণ(Genus) : Ficus\nউপ গণ(Sub Genus) : F.sub.Focus\nপ্ৰজাতি(Species) : F. Carica\nবৈজ্ঞানিক নাম(Scientific name) : Ficus Carica\nডিমৰুৰ উপকাৰিতা আৰু ব্যৱহাৰ (Benefits and uses of Fig/Ficus Carica)\n১. যৌন সমস্যাৰ চিকিৎসা (Treats sexual problems):\nডিমৰু (Fig) হৈছে এক আশ্চৰ্যকৰ ফল আৰু প্ৰাচীন কালৰে পৰা বিভিন্ন যৌন বিকাৰ (Sexual dysfunction) যেনে Sterility, Low stamina আৰু Erectile dysfunction ৰ চিকিৎসাৰ বাবে অত্যন্ত ব্যৱহৃত হয়। ভিটামিন B6, ভিটামিন A আৰু খনিজ, পটাছিয়াম, তাম, মেগনেছিয়ামৰ সম্পদে বিৰ্য্য উৎপাদন বৃদ্ধি কৰে। শুকান ডিমৰুবোৰ Amino acids অতি সমৃদ্ধ আৰু ই জীৱনী শক্তি আৰু কামনা শক্তি বৃদ্ধি কৰি এক মহান কামোদ্দীপক ফল হিচাপে কাম কৰে। কিশোৰী সকলৰ বাবে PMS লক্ষণবোৰ হ্ৰাস কৰিবলৈ আৰু ঋতু চক্ৰটো নিয়ন্ত্ৰণ কৰিবলৈ ডিমৰু ফল মূল্যৱান। তদুপৰি কেইবাটাও অধ্যয়নে প্ৰমাণ কৰিছে যে Erectile dysfunction অন্তৰ্নিহিত কাৰণবোৰ চিকিৎসাৰ বাবে ডিমৰু ফল কাৰ্যকৰী।\n২. ওজন হ্ৰাস বাহাল ৰাখে (Sustains weight loss):\nওজন হ্ৰাস কৰিবলৈ বিচৰা লোকসকলৰ বাবে ডিমৰু (Fig) ফল হৈছে উৎকৃষ্ট জলপান। শুকান ডিমৰুত দ্ৰৱনীয় আঁহৰ সমৃদ্ধিয়ে আপোনাক তৃপ্তি দায়ক কৰি ৰাখে, বুক নিয়ন্ত্ৰণ কৰে আৰু ওজন হ্ৰাস কৰাত সহায় কৰে। American journal of clinical nutrition ত প্ৰকাশিত অধ্যয়ন অনুসৰি, এক উচ্চ আঁহ যুক্ত আহাৰে অতিৰিক্ত চৰ্বি হ্ৰাস কৰাত সহায় কৰে। অৱশ্য Moderation হৈছে মুখ্য কিয়নো শুকান ডিমৰুত অধিক কেলৰি থাকে। অংশৰ আকাৰ সীমিত কৰাৰ বাবে প্ৰতিদিনে ২-৩ টা ডিমৰু খোৱাৰ পৰামৰ্শ দিয়া হয়।\nAlso Read: মছুন্দৰীৰ উপকাৰিতা আৰু ইয়াৰ ব্যৱহাৰ – Benefits of Fish Mint\n৩. ৰক্তচাপ নিয়ন্ত্ৰণ কৰে (Regulates Blood pressure):\nডিমৰুত পটাছিয়ামৰ (Potassium) প্ৰাচুৰ্যই উচ্চ ৰক্তচাপ নিয়ন্ত্ৰণ কৰাত সহায় কৰে। পটাছিয়াম (Potassium) হৈছে এক গুৰুত্বপৰ্ণ খনিজ যি শৰীৰৰ ৰক্তচাপ নিয়ন্ত্ৰণ কৰাত সহায় কৰে কিয়নো ই ছডিয়াম (Sodium)ৰ নেতিবাচক প্ৰভাৱ খণ্ডন কৰাত সহায় কৰে। ডিমৰুৰ পটাছিয়াম (Potassium) ৰ মাত্ৰাই পেশী আৰু স্নায়ুৰ কাৰ্য প্ৰণালী উদ্দীপিত কৰাত সহায় কৰে, তৰল প্ৰণালী সন্তুলিত কৰে আৰু Electrolyte ৰ সন্তুলন বজাই ৰাখে। ৰক্তচাপ নিয়ন্ত্ৰণ কৰিলে ৰক্তনলী বিলাক বিস্তাৰিত হয় আৰু ৰক্ত সঞ্চালন উন্নত হয়। এনেদৰে উচ্চ ৰক্তচাপৰ আহাৰত যোগ দিবলৈ ডিমৰু (Fig) হৈছে সৰ্বশ্ৰেষ্ঠ ফল।\n৪. কোষ্ঠ কাঠিন্য প্ৰতিৰোধ কৰে (Prevents Constipation):\nশুকান ডিমৰু (Fig) ফল অন্ত্ৰবোৰ পুনৰ পূৰণ আৰু শান্ত কৰাৰ বাবে সৰ্বশ্ৰেষ্ঠ। ই প্ৰাকৃতিক ৰেচক (Natural Laxative) হিচাপে কাম কৰে কিয়নো ইয়াত যথেষ্ট পৰিমাণৰ আঁহ (Fiber) থাকে। এই কথা দৃঢ়ভাৱে প্ৰমাণিত যে কৰে যে আঁহৰ পৰিমাণ ঘন হোৱা ডিমৰুৱে অন্ত্ৰৰ স্বাভাৱিক কাৰ্য ক্ষমতা বৃদ্ধি কৰিব পাৰে। কোষ্ঠ–কাঠিন্য (Constipation) প্ৰতিহত কৰি অন্ত্ৰৰ চলাচল সহজ কৰিব পাৰে আৰু হজম বিকাৰ চিকিৎসাৰ বাবে এক প্ৰাকৃতিক প্ৰতিকাৰ হিচাপে কাম কৰে।\n৫. পাইলচৰ চিকিৎসা কৰে (Treats Piles):\nডিমৰুৰ প্ৰাকৃতিক ৰেচক গুণে মল-দ্বাৰৰ ওপৰত চাপ হ্ৰাস কৰাত সহায় কৰে যাৰ ফলত Haemorrhoids বোৰ হ্ৰাস হয়। “Evident-Based Complementary and Alternative Medicinal Journal” ত প্ৰকাশিত প্ৰতিবেদন অনুসৰি ডিমৰুবোৰ ইয়াৰ ৰেচক (Laxative) আৰু Antispasmodic গুণাগুণৰ বাবে Haemorrhoids চিকিৎসাৰ বাবে পৰম্পৰাগত প্ৰতীক হিচাপে ব্যৱহাৰ কৰা হয়।\n৬. হাড় শক্তিশালী কৰে (Stronger Bones):\nডিমৰুবোৰত অত্যাৱশ্যকীয় খনিজ আৰু ভিটামিনৰ এক সমৃদ্ধ বিন্যাস থাকে যি হাড় শক্তিশালী কৰাত গুৰুত্বপূৰ্ণ ভূমিকা পালন কৰে আৰু Osteoporosis ৰ আশংকা হ্ৰাস কৰে। সতেজ ডিমৰু সেৱনে হাড়ৰ ঘনত্ব শক্তিশালী কৰাৰ বাবে ১৮০ মিলি গ্ৰাম কেলচিয়াম (Calcium) আৰু গুৰুত্বপূৰ্ণ ভিটামিন চি (Vitamin C) প্ৰদান কৰে।\n৭. ডায়েবেটিছ নিয়ন্ত্ৰণ কৰে (Controls Diabetes):\nThe American Diabetic Association এ নিয়মীয়া আহাৰৰ অংশ হিচাপে ডিমৰু সেৱন কৰাৰ পৰামৰ্শ দিয়ে কিয়নো ইয়াত আঁহৰ পৰিমাণ অধিক যি ৰক্ত শৰ্কৰাৰ স্তৰ স্থিৰ কৰাত সহায় কৰে। ডিমৰু পাতবোৰো গুৰুত্বপূৰ্ণ পুষ্টিৰে ভৰপূৰ যি বাহ্যিকভাবে ইনচুলিন গ্ৰহণ কৰা ব্যক্তি সকলৰ বাবে ইনচুলিনৰ প্ৰয়োজনীয়তা হ্ৰাস কৰাত সহায় কৰে। তদুপৰি পৰ্যাপ্ত পৰিমাণৰ পটাছিয়াম (Potassium) থকা ডিমৰুৱে আহাৰৰ পিছত ৰক্ত শৰ্কৰাৰ spikes নিয়ন্ত্ৰণ কৰাত আৰু ৰক্ত শৰ্কৰাৰ স্তৰ নিয়ন্ত্ৰণত ৰখাত সহায় কৰে।\n৮. হৃদযন্ত্ৰক স্বাস্থ্যবান কৰে (Promotes Good heart health):\nকেইবাটাও অধ্যয়নে প্ৰমাণ কৰে যে ডিমৰুবোৰে তেজৰ প্ৰবাহত Triglycerides স্তৰ হ্ৰাস কৰে আৰু হৃদ ৰোগৰ আকাংশা প্ৰতিহত কৰে। উচ্চ পৰিমাণৰ Anti-oxidant আৰু Potassium নিহিত শুকান ডিমৰুবোৰে ৰক্তচাপ নিয়ন্ত্ৰণ কৰে, শৰীৰৰ পৰা মুক্ত ৰেডিকেলবোৰ (Free Radicals) পৰিষ্কাৰ কৰে আৰু ধমনী অৱৰোধ প্ৰতিহত কৰে আৰু Cardiovascular ৰোগৰ আকাংশা হ্ৰাস কৰে।\n৯. আলঝেইমাৰ ৰোগৰ চিকিৎসাত সহায় কৰে (Helps in Alzheimer’s Disease):\nপ্ৰমাণে দৃঢ়ভাৱে সমৰ্থন কৰে যে ডিমৰুত প্ৰচুৰ পৰিমাণে থকা আঁহ (Fiber)এ আলঝেইমাৰ(Alzheimer’s) দৰে Neurodegenerative স্থিতিৰ চিকিৎসাত সহায় কৰে আৰু স্নায়ু প্ৰদাহ হ্ৰাস কৰে। ডিমৰুত যথেষ্ট পৰিমাণ আঁহ, তাম, জিংক, মেগনেছিয়াম, পটাছিয়াম, ভিটামিন k আৰু Anti-oxidant থাকে যি স্মৃতি শক্তি বৃদ্ধি কৰে, উদ্বেগ হ্ৰাস কৰে আৰু আলঝেইমাৰ ৰোগী সকলৰ শৰীৰিক দক্ষতা উন্নত কৰে।\n১০. বয়স সম্পৰ্কীয় Macular অৱক্ষয় প্ৰতিহত কৰে:\nডিমৰু (Fig) হৈছে এক মূল্যৱান ফল কিয়নো ই বয়স সম্পৰ্কীয় Macular অৱক্ষয় প্ৰতিহত কৰাত সহায় কৰে, যি বৃদ্ধ লোকসকলৰ Vision হেৰুওৱা মুখ্য কাৰণ। ডিমৰু ফলৰ নিয়মীয়াকৈ গ্ৰহণ সকলো বয়সৰ গোটত স্বাস্থ্যকৰ দৃষ্টিশক্তি বৃদ্ধি কৰে।\n১১. অনিদ্ৰাৰ চিকিৎসা কৰে (Treats Insomnia):\nশুকান ডিমৰু (Fig) অনিদ্ৰাত ভুগি থকা লোকসকলৰ বাবে অত্যন্ত উপকাৰী আৰু ই টোপনি প্ৰেৰিত কৰা খাদ্যবোৰত ভিতৰত এটা। Tryptophan ৰ পৰিমাণে শৰীৰত ৰক্ত সঞ্চালন উন্নত কৰি টোপনি বৃদ্ধি কৰে।\n১২. শ্বাস – প্রশ্বাসৰ সমস্যা (Respiratory problems):\nপ্ৰ’টিন, কাৰ্বোহাইড্ৰেট, আঁহ, ভিটামিন A, ভিটামিন C আৰু খনিজ লো, ডিমৰুত থকা কেলচিয়ামে শ্বাস তন্ত্ৰক হাইড্ৰেট কৰে আৰু প্ৰাকৃতিকভাৱে ক’ফ পৰিষ্কাৰ কৰে, ডিঙিৰ বিষ প্ৰশমিত কৰে, কাঁহ আৰু হাওঁফাওঁৰ অনান্য বাধা হ্ৰাস কৰে।\n১৩. দাঁতৰ স্বাস্থ্য (Dental Health):\nডিমৰুৰ Phenolic যৌগৰ উপস্থিতিয়ে Anti-Caries কাৰ্যকলাপ প্ৰদৰ্শন কৰে আৰু দাঁতৰ সংক্ৰমণ সৃষ্টি কৰা বেক্টেৰিয়া বিফল কৰে। ডিমৰু (Fig) ফলৰ ‘Flavonoids’ আৰু ‘Phytochemicals’ এ শক্তিশালী Anti-bacterial কাৰ্যকলাপ প্ৰদৰ্শন কৰে যি বেক্টেৰিয়াৰ সংক্ৰমণ, guard gums, সামগ্ৰিক দাঁতৰ স্বাস্থ্য বৃদ্ধি কৰে।\nছালৰ স্বাস্থ্য, চুলিৰ স্বাস্থ্য, হজম, জ্বৰ আদি চিকিৎসাৰ বাবেও ডিমৰুৰ উপকাৰিতা দেখা যায়।\nAlso Read: হালধিৰ উপকাৰিতা আৰু ব্যৱহাৰ – Benefits and Uses of Turmeric\nডিমৰু ফলৰ ব্যৱহাৰ (Uses of Fig)\nডিমৰু (Fig) ফল আমি সতেজ অথবা শুকান দুয়ো ধৰণে খাব পাৰো। ডিমৰু অত্যন্ত মিঠা, সুস্বাদু, কোমল, ৰসাল ফল আৰু চেনীৰ বিকল্প হিচাপে ব্যৱহাৰ কৰা হয় কিয়নো ই চুক্ৰজ (Sucrose) তকৈ এক স্বাস্থ্যকৰ বিকল্প। ডিমৰু ফলৰ জাম আৰু হালৱা তৈয়াৰ লগতে পুডিং, কেক, বেক কৰা সামগ্রীত যোগ দিয়া হয় আৰু লগতে এক সুস্বাদু ফিগ ৰোল কুকি হিচাপেও তৈয়াৰ কৰি ইয়াক ব্যৱহাৰ কৰা হয়। বিভিন্ন আহাৰত বিভিন্ন ধৰণে ডিমৰু যোগ দিব পাৰে, সকলোবোৰে ইয়াৰ অনন্য সুস্থতা প্ৰেৰণ কৰে। সতেজ ডিমৰু চালাড, মিঠাই ত যোগ কৰিব পাৰে। শুকান ডিমৰুত কেলৰি আৰু প্ৰাকৃতিক চেনি অধিক থাকে সেয়হে ইয়াক নিয়মীয়া পৰিমাণত সেৱন কৰিব লাগে। শুকান ডিমৰুবোৰ আইচক্ৰীম, দৈ আৰু মিঠাই যোগ দি ব্যৱহাৰ কৰিব পাৰি। ভিন্ন ৰোগৰ লাভালাভৰ ক্ষেত্ৰত ভিন্ন ধৰণে সতেজ অথবা শুকান ডিমৰুৰ উপকাৰিতা আৰু ব্যৱহাৰ লক্ষ কৰা যায়।\nডিমৰুৰ অপকাৰীতা (Side effects of Fig/Ficus Carica)\nযিদৰে আমাৰ স্বাস্থ্যৰ বাবে ডিমৰুৰ উপকাৰিতা আছে, একেদৰে ইয়াৰ অত্যাধিক সেৱনে আমাৰ স্বাস্থ্যৰ ক্ষতিও সাধন কৰিব পাৰে। ইয়াৰ কিছু অপকাৰীতা হ’ল-\nডিমৰুত নিম্ন মানদণ্ডৰ ৰেচক থাকে সেয়হে ইয়াক অধিক পৰিমাণত খালে ঢিলা শৌচ বা ডায়েৰিয়া হ’ব পাৰে।\nPollen এলাৰ্জী থকা লোক সকলে ডিমৰু ফল পৰিহাৰ কৰিব লাগে।\nউচ্চ পালি ডিমৰুৰ Latex, গছৰ ৰসৰ পৰা কিছুমান লোকৰ পাচন নলীত ৰক্তক্ষৰণ হ’ব পাৰে।\nছালত ডিমৰুৰ পাত প্ৰয়োগ কৰাটো সম্ভৱতঃ অসুৰক্ষিত।\nযিকোনো বস্তুৰ অতিপাত ব্যৱহাৰ কৰা উচিত নহয়। সেয়হে ডিমৰুৰ উপকাৰিতা সমূহলৈ লক্ষ্য কৰি ইয়াক নিয়মীয়াকৈ সঠিক মাত্ৰাত ব্যৱহাৰ কৰা উচিত। ৰোগৰ আৰোগ্য লাভৰ বাবে ই অত্যাধিক উপকাৰী যদিও ৰোগ প্ৰতিৰোধ কৰাৰ ক্ষেত্ৰত চিকিৎসকৰ পৰামৰ্শ লোৱা উচিত।\nউক্ত প্ৰৱন্ধটিত দ্বাৰা আপোনালোকে নিশ্চয় ডিমৰু (Fig) ফলৰ সম্যক পৰিচয় পালে। ডিমৰুৰ উপকাৰিতা, মুখ্য উপাদান, ব্যৱহাৰ, অপকাৰীতা তথা অনান্য গুণাগুণৰ বিষয়ে জানিবলৈ পালে। আশা কৰো উক্ত প্ৰৱন্ধটিত উল্লেখ থকা তথ্য সমূহে আপোনালোকক বিভিন্ন সমস্যাত ভিন্ন ধৰণে উপকৃত কৰিব। ধন্যবাদ !\nCategories Remedy Fruits Tags Benefits of Fig, health Benefits of Fig, ডিমৰুৰ উপকাৰিতা, ডিমৰুৰ স্বাস্থ্যজনিত উপকাৰিতা


ধাৰাবাহিক – ফটাঢোল\nMarch 1, 2022 ধাৰাবাহিক\tLeaveacomment\nমেজিৰ তলত খটাসুৰে প্ৰৱেশ কৰিয়ে ভেলাঘৰৰ তলত বহিয়েই চিঞৰি চিঞৰি কোৱা, “পৰী বা জনীয়ে লগত তাইৰ মৰমৰ আমলৰীয়া হাঁহটোও লৈহে পলাই গৈছে ঔ !” কথাষাৰে গোটেই মেজি তল মিছিকিয়া হাঁহিৰে ভৰাই তুলিলে। পৰীৰ দেউতাকে সময়ৰ কথা কৈ বিদায় লৈ ঘৰমূখী হোৱাৰ লগে লগেহে যেন সকলোৰে মূখবোৰ মোৰফালে উৎকণ্ঠাৰে ঘূৰি গ’ল। মইও পাশুপাত অস্ত্ৰ এৰি পুনৰ একো নজনাৰ ভাওত মেজিৰ জুইত হাতখন সেকি নৰাৰ ওপৰতে বহি দিলোঁ। তেনেতে খটাসুৰে মেজিৰ তলৰপৰা অলপ আঁতৰলৈ কিবা এটা আনিব যাওঁতে আগনিশা চুৰি কৰি নিয়া\nFebruary 1, 2022 ধাৰাবাহিক\tLeaveacomment\nআমাৰ দেউতা অতিশয় আৱেগিক মানুহ। মানে আৱেগৰ ওপৰত একেবাৰে নিয়ন্ত্ৰণ নাই। সকলোকে সহজে বিশ্বাস কৰে আৰু কাৰোবাক ভাল পালে আচৰিত ধৰণে ভাল পায় আকৌ বেয়া পালে মানে চেহেৰাও চাব নোখোজে। (কি কওঁ আৰু মোৰো এই বেয়া গুণ টো আছে।) এবাৰ কি হ’ল, আমাৰ ঘৰৰ ওচৰতে নতুনকৈ এঘৰ মানুহ আহি ভাড়া ল’লেহি। মানুহঘৰৰ গিৰিয়েক ঘৈণীয়েকহাল মাজে মাজে আমাৰ দোকানৰ পৰা বস্তু কিনিবলৈ আহে। আমাৰ দেউতা স্বভাৱতে কথা চহকী ব্যক্তি। সেই মানুহজনো আছিল কথা চহকী। গতিকে দুয়োজনৰ স্বভাৱ মিলি কম দিনতে বন্ধুত্ব\nJanuary 1, 2022 ধাৰাবাহিক\tLeaveacomment\nজীৱনৰ সৰু সৰু ৰসাল ঘটনাবোৰ- স্বপ্নালী বৰদলৈ\nবিয়াৰ পিছৰে কথা। নতুনকৈ বিয়া হোৱাৰ পিছত ন কইনা-দৰা আত্মীয় তথা চিনাকি মানুহৰ ঘৰত ফুৰিবলৈ যোৱাৰ যি পৰম্পৰা সেই পৰম্পৰাক ৰক্ষা কৰি আমি দুয়ো ইঘৰ সিঘৰকৈ ফুৰিবলৈ ধৰিলোঁ। পিচে ফুৰিবলৈ গ’লেই গৃহস্থই ভাত নোখোৱাকৈ নপঠিয়ায়। তেলাল পাতি হাঁহ-কোমোৰাকে ধৰি বিভিন্ন খাদ্য খাই খাই ভালেই লাগিছিল পিচে পেটে তাৰ ভৰ নসহিছিল। কেতিয়াবা এনেকুৱাও হৈছিল যে একেলগে তিনি চাৰিঘৰত ভাত খাব লগাত পৰিছিলোঁ। তদুপৰি ভাত খোৱাৰ আগতে চাহ-মিঠাই এইবোৰটো আছেই। মুঠতে গৃহস্থৰ মৰমৰ অত্যাচাৰত আমাৰ দুয়োৰে পেটৰ অৱস্থা বেয়া। এদিনাখন আমাৰ চিনাকি\nDecember 1, 2021 ধাৰাবাহিক\tLeaveacomment\nবাওনা বৰুৱাৰ মহাজীৱনী- ড°সৰোজ কাকতি\nএনেধৰণৰ উত্তৰ দি এখন নতুন গ্ৰন্থ প্ৰণয়ন কৰালোঁ যদিও পণ্ডিত সকলৰ পৰা বিশেষ সমাদৰ নাপালোঁ। তথাপিও মই দমি যোৱা মানু্হ নহয়। মোৰ ভক্ত সকলৰ মাজত পুথিবোৰ বিক্ৰী কৰিলোঁ। বহুত কপি বিলায়ো দিলোঁ। বহুত ভক্তই মন্তব্য দিলে, “আপোনাৰ গহীন গম্ভীৰ ব্যক্তিত্বৰ অন্তৰালত যে এজন ধেমেলীয়া হাস্য ৰসেৰে ভৰপূৰ পুৰুষ আছে সেয়া বাহিৰৰ পৰা চাই ধৰিব নোৱাৰি। আপোনাৰ অভিনৱ হাস্যৰস পূৰ্ণ গ্ৰন্থখনে আমাক বৰ আনন্দ দিছে। গভীৰ তত্ত্ব কথাবোৰ হাস্যৰসৰ মাজেৰে বুজাই দিয়া আপোনাৰ গ্ৰন্থখনে হয়তো প্ৰথম। আপোনাৰ কাপৰ পৰা আৰু এনেকুৱা\nNovember 1, 2021 ধাৰাবাহিক\tLeaveacomment\nপ্ৰভু ভগৱান মানে কি ? ঈশ্বৰ, ভগৱান এইবোৰ বৰ কেবেজীয়া কথা, বহুতে বহুত কথা কৈছে, বুদ্ধদেৱে সেয়ে এই বিষয়ে কথা পতাকে বন্ধ কৰি দিছিল। অৱশ্যে এই বিষয়ে মোৰো নিজস্ব মত আছে। ভগ মানে যোনি আৰু ভোগ, ৱান মানে আছে অৰ্থাৎ সংসাৰত যিয়ে জন্ম লৈ ভোগ কৰে তেওঁলোকে ভগৱান। সেই কাৰণে আমাৰ সমাজত অনেক ভগৱান ওলাই থাকে । কিছুমানে নিজক ভগৱান বুলি দাবীও কৰে.জাহিৰ কৰে,প্ৰচাৰ কৰে। ধৰ্মৰ নামত বিলাসবহুল জীৱন যাপন কৰেে। পঞ্চমকাৰৰ সেৱাত , মছগুল হৈ থাকে। পঞ্চ মকাৰ\nOctober 1, 2021 ধাৰাবাহিক\tLeaveacomment\nকবিতাৰ টিউচন-হিমাংশু ৰাজখোৱা\nআচৰিত টিউচন এটা কৰাৰ প্ৰস্তাৱ পাইছে পদ্মলোচন ভৰদ্বাজে। তাৰ পিছৰপৰাই আচলতে তাৰ মূৰটো গৰম হৈ আছে। চহৰখনৰ এজন প্ৰতিপত্তিশালী লোকৰ কন্যা বাগ্মীতা নামৰ ছোৱালী এজনীক ‘কবিতা’ লিখিবলৈ শিকাব লাগে। যোৱা সংখ্যাৰ ‘ক্ৰান্তি’ নামৰ আলোচনীখনত ছপা হোৱা পদ্মলোচনৰ এটা কবিতা হেনো খুব পছন্দ হৈছে এই ধনীৰ দুলালীৰ। সপ্তাহত এদিনকৈ মাহত চাৰি দিনৰ এই টিউচনৰ বাবে পদ্মক আগবঢ়োৱা হৈছে এটা মোটা অংকৰ মাননি। যিটো মাননি উপেক্ষা কৰিবলৈ পদ্মৰ আচলতে কষ্ট হৈছে। অৱশ্যে, তাৰ পাছতো সি ঠিক কৰিছে যে, সি টিউচনটো নকৰে। প্ৰথমদিনা\nযা দেৱী সৰ্ব ভূতেষু- জিতু শৰ্মা\nযা দেবী সৰ্ব ভুতেষু (১) –হেল’ লুকু, কি কৰিছ? বহু দিন ফোন চোন কৰা নাই যে? বিষ্ণুৰ ভালনে? –উঃ মাআআ, একেবাৰতে ইমানবোৰ খবৰ একেলগে সুধিলে কেনেকৈ কওঁ বাৰু? মোৰ ভালেই, চিৰিয়েল এখন চাই আছিলোঁ। বিষ্ণুৱে এই ব্ৰহ্মাৰ লগত কিবা ফোনত আলোচনা কৰি আছে। তোমাৰ কোৱা। — মোৰো ভালেই, হেৰি নহয়,আমাৰ যাবৰ হলেই নহয়! –ক’লৈ মা? — উৱাআ কি পাহৰিলি নেকি? পূজা পালেহিয়েইচোন, মৰতলৈ আক’। বছৰত এই চাৰিটা দিন হে পাওঁ। তাকো যোৱা দুবছৰ যোৱা নহ’লেই, এইবাৰ সুবিধাটো দিছে যেতিয়া নগ’লে\nযিয়ে নহওক সিহঁত দুজনে যিখিনি পঢ়ি শুনালে, তাকে শুনিহে মোৰ মূৰ গৰম হ’ল। সিহঁতে লিখিছে এনেকুৱা বাক্য- “কোনো ভয় নকৰিবা পুত্ৰ, ঈশ্বৰে তোমাক চকু মেলি চাব। মোৰ ভক্তজনৰ পৰা তাবিজ এটা ল’বা। সকলো ঠিক হৈ যাব। তোমাৰ পূজাৰ দ্ৰব্যত চুৱা লাগিছে, কুকুৰে শুঙিছে, সেইকাৰণে অপায় অমঙ্গল গুচাই নাই ঘৰখনত। মই ভগৱান শিৱ আহিছোঁ তোমালোকক জ্ঞান দিয়াৰ বাবে। হে মনুষ্যসকল, সাৱধান হোৱা, লোভ নকৰিবা, শান্তিৰে চলি থাকা। বছৰত এবাৰ হ’লেও মোৰ পূজা কৰিবা। তোমাৰ যিমান সামৰ্থ্য তাৰেই পূজা দিবা মই সন্তুষ্ট।\nSeptember 1, 2021 ধাৰাবাহিক\tLeaveacomment\nসভা এখন অনুষ্ঠিত কৰি ভক্তসকলক বুজালোঁ প্ৰতিটো যুগতে মহাপুৰুষৰ আবিৰ্ভাৱ হয় আৰু তেওঁলোকক এচাম মানুহে এনেদৰে হাৰাশাস্তি কৰে। যীশুখ্ৰীষ্টৰ কথাকে নোচোৱা কিয়, তেওঁক দেখোন শেষত মাৰিয়ে পেলাল। আমাৰ মহাপুৰুষজনাৰ জীৱনলৈকে নোচোৱা কিয়? কিমান জ্বালা-যন্ত্ৰণাৰ মাজত দিন কটাবলগীয়া হৈছিল। ৰজাৰ সৈন্য বাহিনীয়ে তেওঁক পিছে পিছে খেদি ফুৰিছিল। জীৱনটো হাতৰ মুঠিত লৈ ইফালৰ পৰা সিফাললৈ পলাই ফুৰিছিল। মোৰ ক্ষেত্ৰতো যে এনেকুৱা ঘটনা নঘটিব তাৰ কি মানে আছে। ওহো নাই। ভক্তসকলে মোৰ কথা শুনি জয়ধ্বনি দিলে, “গুৰু দেৱ কি জয়।”সিহঁতৰ এই মৰম চেনেহত\nAugust 1, 2021 ধাৰাবাহিক\tOne comment\nএদিন ৰাতিপুৱা, পূজা সেৱা কৰি গুৰু আসনত বহিছোঁ মাত্ৰ। এনেতে আহিল নহয় পুলিচ চাৰিজন আৰু অফিচাৰ এজন। মই বোলো পুত্ৰসকল আসন গ্ৰহণ কৰা আৰু আশ্ৰমত পদধূলি দিয়াৰ কাৰণ ব্যাখ্যা কৰা। পিছে তেওঁলোকে আসন গ্ৰহণ কৰিবলৈ অহা নাই, মোক থানালৈ নিবলৈ আহিছে। মই হেনো কোনোবা এজন ব্যক্তিক চিনাক্ত কৰিব লাগে। মই বোলো আমাৰ নিচিনা সাধু সন্ত মহাপুৰুষক কিয় এইবোৰ কামত লেটিয়াব লাগে? পিছে তেওঁলোক শেনৰ এজাত, মই থানালৈ যাবই লাগিব হেনো। উপায় নাপাই গ’লোঁ। গৈ দেখিলোঁ তাতে আমাৰ দামোদৰ বাপুক আগৰে


ৰমেশ পাঠক - অসমীয়া ৱিকিপিডিয়া\n১ মে', ১৯৪২\nটিহু, নলবাৰী, অসম\n২৬ জানুৱাৰী, ২০২১ (৭৮ বছৰ)\nগৱেষক, অধ্যাপক, বিশ্লেষক, সাহিত্য সমালোচক, সম্পাদক, ভাষাবিদ, বৈয়াকৰণিক, নিবন্ধকাৰ, বক্তা\nঅসম প্ৰকাশন পৰিষদৰ জীৱনজোৰা সাধনা বঁটা\nমণিকূট পাঠক (পুত্ৰ)\nকুঁৱলী পাঠক (কন্যা)\nড° ৰমেশ পাঠক (জন্ম: ১ মে' ১৯৪২- মৃত্যু: ২৬ জানুৱাৰী ২০২১) এগৰাকী গৱেষক, অধ্যাপক, বিশ্লেষক, সাহিত্য সমালোচক, সম্পাদক, ভাষাবিদ, বৈয়াকৰণিক, নিবন্ধকাৰ আৰু বক্তা। তেখেতৰ পিতৃৰ নাম হৰেশ্বৰ পাঠক আৰু মাতৃৰ নাম শান্তি পাঠক। জন্মৰ পাছতেই তেখেতৰ মাতৃৰ মৃত্যু হয়। তেখেত হৰেশ্বৰ পাঠকৰ পঞ্চম তথা কনিষ্ঠ পুত্ৰ আছিল।\n4 প্ৰকাশিত পুথি\n4.1 প্ৰসংগ পুথি\n4.4 অনাতাঁৰ নাটক\n4.7 গৱেষণা গ্ৰন্থ\n4.8 সম্পাদিত গ্ৰন্থ\nপাঠকে ১৯৫২ চনত খলিহাগুৰি প্ৰাথমিক বিদ্যালয়ৰ পৰা প্ৰাথমিক শিক্ষা গ্ৰহণ কৰি ১৯৫৯ চনত টিহু হাইস্কুলৰ পৰা প্ৰৱেশিকা পৰীক্ষাত উত্তীৰ্ণ হয়। ইয়াৰ পিছত নলবাৰী মহাবিদ্যালয়ৰ পৰা আই. এ. আৰু ১৯৬৩ চনত কটন বিশ্ববিদ্যালয়ৰ পৰা বি.এ. পৰীক্ষাত উৰ্ত্তীণ হয়। ১৯৬৫ চনত গুৱাহাটী বিশ্ববিদ্যালয়ৰ পৰা এম.এ. পাছ কৰে। তেখেতে ১৯৮৮ চনত গুৱাহাটী বিশ্ববিদ্যালয়ৰ পৰা ডক্টৰেট ডিগ্ৰী গ্ৰহণ কৰে।\nপ্ৰথমে তেখেত অৰুণাচল প্ৰদেশৰ তেজু উচ্চতৰ মাধ্যমিক স্কুলত বিষয় শিক্ষক হিচাপে চাকৰিত যোগদান কৰে। ইয়াৰ পিছত ১৯৬৬ চনত অৰুণাচলৰ (তেতিয়াৰ নেফা) জৱাহৰলাল নেহৰু কলেজত অধ্যাপক হিচাপে যোগদান কৰে। ইয়াৰ চাৰি বছৰ পিছত ১৯৭০ চনত গুৱাহাটীৰ কটন বিশ্ববিদ্যালয়ৰ অসমীয়া বিভাগত যোগদান কৰে আৰু ২০০১ চনৰ ১ মে’ত অৱসৰ গ্ৰহণ কৰে। ২০০৬ চনৰ পৰা ২০১০ চনলৈ তেখেত গুৱাহাটী বিশ্ববিদ্যালয়ৰ অসমীয়া বিভাগত আৰু ২০০৮ চনত ডিব্ৰুগড় বিশ্ববিদ্যালয়ৰ অসমীয়া বিভাগত অতিথি অধ্যাপক হিচাপে কাৰ্যনিৰ্বাহ কৰে। ড° ৰমেশ পাঠক গুৱাহাটী বিশ্ববিদ্যালয়ৰ গৱেষণাৰ গাইড হিচাপে স্বীকৃতি লাভ কৰে।\n১৯৭০ চনৰ ২৫ মে' তাৰিখে বৰপেটাৰ আমোলাপট্টি নিবাসী দেৱেন্দ্ৰনাথ উজীৰৰ তৃতীয় কন্যা অনিতা উজীৰৰ লগত তেখেত বিবাহপাশত আবদ্ধ হয়। তেখেতৰ পুত্ৰসন্তানৰ নাম হ'ল মণিকূট পাঠক আৰু কন্যাসন্তানৰ নাম হ'ল কুঁৱলী পাঠক।\nপ্ৰকাশিত পুথি[সম্পাদনা কৰক]\nড° ৰমেশ পাঠকে ভাষা আৰু ব্যকৰণ বিষয়ক ভালেমান গ্ৰন্থ ৰচনা কৰে। সাহিত্যিকগৰাকীৰ সাহিত্যৰাজিক তলত দিয়াৰ দৰে ভাগ কৰিব পাৰি।\nভাষা বিজ্ঞানৰ ভূমিকা (১৯৮০)\nঅসমীয়া ভাষাৰ ইতিহাস (১৯৮৫)\nব্যাকৰণ আৰু প্ৰাকৃতি বিজ্ঞান\nউপভাষা বিজ্ঞানৰ ভূমিকা\nপুৰণি অসমীয়া ভাষাৰ ৰূপতত্ত্ব\nপুৰণি অসমীয়া সাহিত্যৰ সুবাস\nনাটক আৰু নাটক\nঅসমীয়া ভাষা চৰ্চাকাৰী সকলৰ হাতপুথি\nঅসমীয়া ভাষাৰ সংৰক্ষণ, সংবৰ্ধন আৰু সম্প্ৰচাৰ\nসামগ্ৰিক অসমীয়া শব্দকোষ\nউচ্চতৰ অসমীয়া ব্যাকৰণ\nভাৰতৰ পূবাঞ্চলত অসমীয়া ভাষাৰ গুৰুত্ব\nঅসমীয়া ভাষাৰ বিভিন্ন দিশ: মত আৰু বিতৰ্কিত মত\nসাম্প্ৰতিক অসমীয়া ভাষাৰ সংকট আৰু আমাৰ দায়ৱদ্ধতা\nভাষা বিষয়ক নিৰ্বাচিত প্ৰৱন্ধ\nএটা নতুন সূৰ্য্য লাগে,\nতোমাক মই ভাণ্ডো, তুমি মোক ভাণ্ডা\nঅসমাপ্ত স্বৰ্গ ভ্ৰমণ\nপাহৰা গীতৰ সুৰ\nথাক ঔ থাক সোমাই থাক\nগৱেষণা গ্ৰন্থ[সম্পাদনা কৰক]\nStudies in Assamese Vocabulary\nশ্ৰীমন্ত শংকৰদেৱ বিৰচিত 'পাৰিজাত হৰণ নাট'\nশ্ৰীমন্ত শংকৰদেৱ বিৰচিত 'ৰুক্মিনী হৰণ নাট'\nশ্ৰীমন্ত মাধৱদেৱ ৰচিত 'অৰ্জুন ভঞ্জন নাট'\nহৰিহৰ বিপ্ৰ ৰচিত ' বব্ৰুবাহনৰ যুদ্ধ '\nঅনন্ত কন্দলী ৰচিত ' কুমৰ হৰণ '\nদৈৱচন্দ্ৰ তালুকদাৰ ৰচিত 'কাম্য কামৰূপ'\nসত্যনাথ বৰা ৰচিত 'বহল ব্যাকৰণ'\nঅসমীয়া ভাষা সাহিত্যলৈ আগবঢ়োৱা বৰঙনিৰ বাবে অসম সাহিত্য সভাই পাঠকক সাহিত্যাচাৰ্য উপাধি প্ৰদান কৰিছে৷ অসম চৰকাৰৰ পৰাও তেখেতে সাহিত্যিক পেন্সন লাভ কৰিছে৷ ২০২০ চনত অসম প্ৰকাশন পৰিষদে তেখেতক জীৱনজোৰা সাধনা বঁটা আগবঢ়ায়৷ ২০২০ চনত নলবাৰী সাহিত্য সভাই পাঠকক "নলবাৰী ৰত্ন সন্মান" আগবঢ়ায়৷\n↑ কনকসেন ডেকা (২০১৬). "সাহিত্যাচাৰ্য ড॰ ৰমেশ পাঠকৰ কৃতিত্ব". ড॰ ৰমেশ পাঠক জীৱন আৰু কৃতি. প্ৰকাশক পাণবজাৰ, গুৱাহাটী: অশোক বুক ষ্টল. পৃষ্ঠা. ০৯.\n↑ 2.0 2.1 2.2 2.3 2.4 2.5 Edited by Ratneswar Mili. Ramesh Pathak : Jeevan Aaru Kriti. Ashok Book Stall, Panbazar, Guwahati 1.\n↑ 3.0 3.1 3.2 ডিজিটেল ডেস্ক (26 January 2021). "সাহিত্যচাৰ্য ড০ ৰমেশ পাঠক আৰু নাই". অসমীয়া প্ৰতিদিন. https://www.asomiyapratidin.in/dr-ramesh-chandra-pathak-no-more-new/। আহৰণ কৰা হৈছে: 28 January 2021.\n"https://as.wikipedia.org/w/index.php?title=ৰমেশ_পাঠক&oldid=260280"ৰ পৰা অনা হৈছে\nএই পৃষ্ঠাখন ২৮ জানুৱাৰী, ২০২১ তাৰিখে ১৬:১৪ বজাত অন্তিম সংশোধন কৰা হৈছিল।


কৃষি বিধেয়ক কি আৰু কৃষকসকলে এই বিধেয়কৰ কিয় বিৰোধিতা কৰিছে? | নতুন সময়\nHome গ্ৰাম্য অৰ্থনীতিঃ কৃষি বিধেয়ক কি আৰু কৃষকসকলে এই বিধেয়কৰ কিয় বিৰোধিতা কৰিছে?\nদেওবাৰে ৰাজ্যসভাত গৃহীত হয় দুখন বিতর্কিত নতুন কৃষি বিধেয়ক। বিৰোধীৰ প্রবল বিৰোধিতা সত্ত্বেও সংখ্যাগৰিষ্ঠতাৰ বাবে বিধেয়ক কেইখন গৃহীত কৰাবলৈ সক্ষম হয় বিজেপি নেতৃত্বাধীন চৰকাৰ। আনহাতে, এই বিধেয়কক কেন্দ্র কৰি হাৰিয়ানা, পঞ্জাব আৰু তেলেঙ্গানাত কৃষকসকলে বিক্ষোভ কাৰ্যসূচীও ৰূপায়ণ কৰিছে। লগতে মন্ত্ৰিত্ব ত্যাগ কৰিছে এনডিএৰ অন্যতম অংসীদাৰ আকালি দলৰ কেন্দ্ৰীয় খাদ্য সংসাধন মন্ত্ৰী হৰসিমৰত কৌৰ বাদলে৷ কিন্তু কিয় এই কৃষি বিধেয়কক লৈ কৃষকসকল অসন্তুষ্ট আৰু ক্ষুব্ধ? তাৰ বাবে প্ৰথমতে জানিব লাগিব বিধেয়ক কেইখনৰ বিষয়ে৷\nকেন্দ্রই ইতিমধ্যে তিনিখন কৃষি বিধেয়ক উত্থাপন কৰিছে। এই বিধেয়ক কেইখন হ’ল ‘অত্যাৱশ্যকীয় পণ্য আইন সংশোধন’, ‘কৃষি পণ্য লেনদেন আৰু বাণিজ্য উন্নয়ন’ আৰু ‘কৃষি পণ্যৰ মূল্য নিশ্চিত ৰাখিবলৈ কৃষকসকলৰ সুৰক্ষা আৰু সবলীকৰণ চুক্তি’ বিধেয়ক। তিনিওখন বিধেয়কেই লোকসভাত গৃহীত হৈছে। দেওবাৰে ৰাজ্যসভাত গৃহীত হোৱা বিধেয়ক দুখন হৈছে, ‘কৃষি পণ্য লেনদেন আৰু বাণিজ্য উন্নয়ন’ আৰু ‘কৃষি পণ্যৰ মূল্য নিশ্চিত ৰাখিলৈ কৃষকসকলৰ সুৰক্ষা আৰু সবলীকৰণ চুক্তি’ আইন।\nকেন্দ্রীয় চৰকাৰৰ দাবী, এই বিধেয়ক কেইখনৰ ফলত কৃষকসকলৰ উপাৰ্জন বাঢ়িব আৰু কৃষি ক্ষেত্রৰ উন্নতি হ’ব। ইয়াৰ ফলত ২০২২ চনৰ ভিতৰতেই কৃষকসকলৰ উপার্জন দুগুণ হ’ব বুলিও দাবী চৰকাৰৰ। চৰকাৰে ইয়াকো জনাইছে, এই বিধেয়ক কেইখনে চৰকাৰ নিয়ন্ত্রিত বজাৰৰ নিয়ন্ত্রণৰ পৰা কৃষকসকলক মুক্ত কৰিব আৰু কৃষকসকলে তেওঁলোকৰ কৃষি পণ্যৰ বাবে অধিক বেছি দাম পাব।\nএই বিধেয়কৰ প্রস্তাৱ হ’ল এনে এটি ব্যৱস্থা তৈয়াৰ কৰা য’ত কৃষক আৰু ব্যৱসায়ীসকলে পণ্য কিনা-বেচা কৰিব পাৰিব দোকানৰ বাহিৰতেই। লগতে আন্তঃৰাজ্যিক বাণিজ্যৰ ওপৰতো জোৰ দিয়া হৈছে আৰু পৰিবহণ খৰচ কমোৱাৰ প্রস্তাৱো কৰা হৈছে বিধেয়কখনত। সর্বোপৰি এই বিধেয়কৰ উদ্দেশ্য কৃষকসকলক কৃষি-বাণিজ্য সংস্থা, ৰপ্তানিকাৰী আৰু খুচুৰা সেৱাৰ সৈতে সংযুক্ত কৰা। লগতে কৃষকসকলৰ ওচৰচত আধুনিক প্রযুক্তি উপলব্ধ কৰোৱা। ইয়াৰ উপৰি পাঁচ হেক্টৰৰ কম পৰিমাণৰ ভূমিৰ কৃষকসকলৰ লাভৰ পৰিমাণ বৃদ্ধিৰো উদ্দেশ্য আছে এই বিধেয়ক কেইখনত।\nকৃষকসকলে তেওঁলোকৰ উৎপাদনৰ বাবে ন্যূনতম সমৰ্থন মূল্য পোৱাৰ বিষয়ত শঙ্কিত। কৃষকসকলৰ ধাৰণা, এই বিধেয়ক গৃহীত হোৱাৰ ফলত বজাৰৰ পৰা চৰকাৰী নিয়ন্ত্রণ উঠি যাব। চৰকাৰে লাহে লাহে ন্যূনতম সমর্থন মুল্যত ফচল কিনা বন্ধ কৰি দিব। ফলত কৃষকসকল পুঁজিপতিসকলৰ মুখাপেক্ষী হৈ থাকিব লাগিব। লগতে কৃষি-বাণিজ্য আৰু ডাঙৰ খুচুৰা ব্যৱসায়ীসকলে কৃষকসকলৰ ওপৰত আধিপত্য বিস্তাৰ কৰিব পাৰে- এই বিষয়তো উদ্বেগ আছে। ইয়াৰ উপৰি কৃষকসকল আতংকিত হৈছে যে কোম্পানীবোৰে কৃষি পণ্যৰ মূল্য নির্ধাৰণ কৰা আৰম্ভ কৰি দিব পাৰে।\nPrevious articleখোল খালে তাজমহলৰ দুৱাৰ : প্ৰতিদিনে দৰ্শন কৰিব পাৰিব মাত্র ৫ হাজাৰ পর্যটকে\nNext articleছ’চিয়েল মিডিয়াৰ অপব্যৱহাৰ : যোৱা বছৰটোত ব্লক চাৰে তিনি হাজাৰ পেজ\nহাঁহ পালন : আন এক লাভজনক বৃত্তি